ސާކް ގައުމުތަކުގައި ކޮވިޑް-19ގެ ހާލަތު6– Mikal News\nސާކް ގައުމުތަކުގައި ކޯވިޑް-19 ގެ ފެތުރިގެންދާ މިންވަރު. 25 އޭޕްރީލް 2020\nމިހާރު މުޅި ދުނިޔެއަށް ވެސް ކުރިމަތިވެގެން އުޅޭ ކޮވިޑް-19 ވަބާގެ ހާލަތު ސައުތު އޭޝިއަން އެސޯސިއޭޝަން ފޯ ރީޖަނަލް ކޯޕަރޭޝަން (ސާކް)ގެ ގައުމުތަކުގައި އޮތް ހާލަތު ބަލައިލުމަށް ކުރިޔަށް ގެންދެވޭ މި ރިޕޯޓުގެ6ވަނަ ބައި ފަށަމެވެ. ފާއިތުވި ހަފުތާ އަކީ ދިވެހިރާއްޖޭގައި ނިސްބަތުން ގިނަ ބަޔަކު މިބައްޔަށް ފައްސިވި ހަފުތާއެވެ. އިންޑިއާގައި ބަައްޔަށް ފައްސިވި މީހުން އެންމެ ގިނައިރު އަދިވެސް އެންމެ މަދު މީހުންނަށް މިބަލި ޖެހިފައި ވަނީ ބޫޓާނުންނެވެ.\nފައިތުވި ހަފުތާ ނިމުނުއިރު ދުނިޔޭގެ ގިނަ ގައުމުތަކުން ރައްކާތެރިކަމުގެ ގޮތުން އަޅާފައިވާ ފިޔަވަޅުތައް އިތުރަށް ކުރިޔަށްގެންދަން ވަނީ ނިންމާފައެވެ. އެގޮތުން ދަތުރުފަތުރު ކުރުން ގިނަ ގައުމުތަކުގައި މަނާކުރެވިފައިވާ އިރު ބައެއް ގައުމުތަކުގައި ވަނީ ކާފިއު އިއުލާންކޮށްފައެވެ.\nމިއަދު 25 އޭޕްރީލް، ހޮނިހިރު ދުވަހާއި ހަމަޔަށް މުޅި ދުނިޔެއިން 2.833 މިލިޔަން މީހުންނަށް މިބަލި ޖެހިފައިވާ ކަމަށް ރިކޯޑު ކުރެވިފައި ވެއެވެ. އެއިގެ ތެރެއިން 8 ލައްކައަށް ވުރެ ގިނަ މީހުން (807,462) ބަލިން ރަނގަޅުވެފައި ވެއެވެ. އެއީ %29 މީހުންނެވެ. އަދި ބަލީގައި ދެލައްކަ އެއްހާ މީހުން (197,353) މީހުން މަރުވެފައި ވާއިރު އެއީ %7 މީހުންނެވެ. ބާކީ ތިބި %64 މީހުން އަދި ތިބީ ބަލިހާލުގައެވެ.\nމިބަލީގެ އެކްޓިވް ކޭސަސްގެ ގޮތުގައި މިހާރު ތިބި 1.828 މިލިޔަން މީހުންގެ ތެރެއިން %97 މީހުންނަކީ އާދައިގެ ކުދިކުދި މައްސަލަތަކުގެ މީހުންނެވެ. އަނެއް %3 މީހުން ނުވަތަ ބައިލައްކަ (58,576) އަށްވުރެ ގިނަ މީހުންނަކީ ނާޒުކު ހާލަތުގައި ތިބި ބަލި މީހުންނެވެ.\nބަލީގައި ގޮތްކަނޑައެޅި ނިމިވައިވާ މިލިޔަނެއް ހާ މީހުން (1,004,815) ގެތެރެއިން %80 މީހުން ރަނގަޅުވެފައި ވާއިރު އަނެއް %20 މީހުން (197,353) ވަނީ ބަލީގައި މަރުވެފައެވެ.\nއެމެރިކާއިން މިބަލި ޖެހިފައިވާ މީހުންގެ ޖުމްލަ މިހަފުތާ ފެށުނުއިރު މިލިޔަނަކާއި ކައިރިކޮށްފައިވާ އިރު އެގައުމުން 110432 މީހުން ބަލީގައި މަރުވެފައި ވެއެވެ. އެއްލައްކައަށް ވުރެ ގިނަ މީހުން ބައްޔަށް ފައްސިވެފައިވާ ގައުމުތަކުގެ ތެރޭގައި ހިމެނެނީ އެމެރިކާގެ އިތުރުން ސްޕޭން، އިޓަލީ، ފްރާންސް، ޖަރުމަން، އިނގިރޭސިވިލާތް އަދި ތުރުކީއެވެ. ދެން ހިމެނެނީ އޭޝިއާގެ އިރާނާއި ބަލި ފުރަތަމަ ފެނުނު ޗައިނާ އެވެ. މިބަލީގައި އެންމެ ގިނަ މީހުން މަރުވަފައިވަނީ އެމެރިކާ (35,371)، އިޓަލީ (22,170) އާއި ސްޕޭން (19,478) އަދި ފްރާންސް އާއި އިނގިރޭސިވިލާތުން ނެވެ.\nސާކް ގައުމުތަކުން މިބަލި ޖެހިފައިވާ މީހުންގެ އަދަދު ބައިލައްކައާއި ކައިރިވެފައި ވެއެވެ. މިހާރުގެ ޖުމްލަ އަދަދަކީ 43,028 އެވެ. އަދި ބަލިން ރަނގަޅުވެފައި ވަނީ 8,690 މީހުންނެވެ. މީގެ އިތުރުން 33,126 މީހުން މިހާރުވެސް ބަލީގައި އެބަތިއްބެވެ. ބަލީގައި މަރުވެފައި ވަނީ %3 (1,214) މީހުންނެވެ.\nސާކް ގައުމުތަކުގައި ކޯވިޑް19 ގެ ހާލަތު، 25 އޭޕްރީލް 2020\nސާކް ގައުމުތަކުގެ ނަމްބަރުތަކަށް ބަލާއިރު އިންޑިއާ އަދި ޕާކިސްތާނުން ބަލިމީހުން ތިބި އަދަދުތައް އެހެން ގައުމުތަކަށް ވުރެމާ ބޮޑުތަނުން މައްޗެވެ. އެއާއެކު ބަންގްލާދޭޝް ގެ އަދަދުތައް ވެސް މައްޗަށް ގޮސްފައި ވެއެވެ. އެއާއެކު މިތީ ގްރޫޕުގައި މި3ގައުމު ހިމެނެއިރު މެދުން އަފްޣާނިސްނާއި ސްރީލަންކާ އެވެ. އެންމެ މަދުން ބައްޔަށް ޕޮޒިޓިވް މީހުން ހިމެނޭ ބޫޓާން، ނޭޕާލް އަދި ދިވެހިރާއްޖޭގެ ގްރޫޕެވެ. ފާއިތުވި ހަފުތާގައި ދިވެހިރާއްޖެ އާއި ނޭޕަލުގައި ވެސް ނިސްބަތުން ބަލި ޖެހިފައިވާ މީހުން ވަނީ ބޮޑުތަނުން އިތުރުވެފައެވެ. ނަމަވެސް ބޫޓާނުގެ އަދަދުތަކަށް މާބޮޑު ބަދަލެއް ނާދެއެވެ. މި3ގައުމުން ވެސް އަދި މިބަލީގައި މީހަކު މަރުވެފައެއް ނުވެއެވެ.\nއިންޑިއާގައި 24 ހާހަށް ވުރެ މަތީގައި އުޅޭ އިރު ޕާކިސްތާން އުޅެނީ 12 ހާހާއި ކައިރީގައެވެ. ބަންގްލާދޭޝް5ހާހަށް ދާއިރު އަފުޣާނިސްތާނުގެ އަދަދު ހާހަކާއި ކައިރިކޮށްފިއެވެ. ސްރީލަންކާ 250 ހާއި ކައިރި ވިއިރު ރާއްޖެއިން ވަނީ 129 އަށް މަތިވެފައެވެ. ނޭޕާލް 50 އާއި ހަމަވާއިރު ބޫޓާން ބައްޔަށް ފައްސިވެފައި ވަނީ7މީހުންނެވެ.\nފާއިތުވި ހަފުތާގައި ސްރީލަންކާ އާއި ބޫޓާނުގައި ވެސް ބަލިފެތުރޭ މިންވަރު ހިފެހެއްޓިފައިވާއިރު ދިވެހިރައްޖެއާއި އަފުޣާނިސްތާން އަދި އިންޑިއާގައި ބަލި ފެތުރޭ މިންވަރު އަންނަނީ އިތުރު ވަމުންނެވެ.\nދިވެހިރާއްޖޭގައި މިބަލީގެ މީހުންގެ އަދަދު ފާއިތުވި ދެހަފުތާގައި ވެސް މިވަނީ ނިސްބަތުން ބޮޑުތަން އިތުރުވެފައެވެ. އެއީ ކުރީ ފައިތުވި ތިން ހަފުތާގައި 28 އިން 83ން 129 އަށް އިތުރު ވެފައި ވުމުންނެވެ. ފާއިތުވި ހަފުތާގައި ރާއްޖެއިން އެއްވެސް މީހަކު ބަލިން ރަނގަޅުވެފައެއް ނުވެއެވެ. ފާއިތުވި ދެހަފުތާގައި 55 އަދި 46 މީހުން ކޮންމެެ ހަފުތާއަކު ވަނީ އިތުރުވެފައެވެ. މިހާތަނަށް ރާއްޖޭއިން ބަލިން ރަނގަޅުވެފައި ވަނީ 16 މީހުންނެވެ. މިހާރު ރާއްޖޭގައި ތިބީ ބަލީގެ 60 ދިވެހީންނާއި 45 ބަންގްލާދެޝް މީހުންނާއި 8 އިން އަދި 15 ބިދޭސީންނަށްް ބަދަލުވެފައެވެ. މާލޭގައި ވަނީ ގެއިްނ ބޭރަށް ނިކުމެ އުޅުން2ހަފުތާއަށް ވަނީ މަނާކޮށްފައެވެ.\nރާއްޖެއިން ކޮވިޑް-19 އަށް ފައްސި ވެފައިވާ އެކި ގައުމުތަކުގެ މީހުން


އެކައުންޓިންގ ނުވަތަ ފައިނޭންސްގެ ރޮނގުން ހާސިލް ކޮށްފައިވާ ސަނަދަށް ބެލުމަށްފަހު ޓެކްނިކަލް ކޯ އެލަވެންސް ދިނުމަށް ހަމަޖެހިފައިވާ އުސޫލުގެ ތެރެއިން ޓެކްނިކަލް ކޯ އެލަވެންސް ގެ ގޮތުގައި 2473.80 ރުފިޔާ ލިބޭނެއެވެ.\nއެޖެންސީ ގެ މެންޑޭޓްގައި ހަވާލުކުރެވިފައިވާ މަސައްކަތްތައް ތަންފީޒުކުރުމަށް އެޖެންސީއަށް ބޭނުންވާ ފައިނޭންޝަލް ޕްލޭން ހެދުމާއި އެޖެންސީއަށް ބޭނުންވާ ފައިސާ ހޯދުމަށް ކުރަންޖެހޭ އެންމެހައި މަސައްކަތްތައް ރާވައި ހިންގުން.\nއެޖެންސީއިން މެޑިކަލް ވެލްފެއަރ އަދި އިޖްތިމާޢި ރައްކާތެރިކަމުގެ ޕްރޮގްރާމްތަކުގެ ދަށުން އެހީ ހަމަޖެހޭ ފަރާތްތަކަށް ލިބެންވާ ފައިސާ ކަނޑައެޅިފައިވާ މުއްދަތަށް އެފަރާތްތަކަށް ފޯރުކޮށްދިނުމަށް ކުރަންޖެހޭ އެންމެހައި މަސައްކަތްތައް ރާވައި ހިންގުމާއި މަސައްކަތް ހިނގާނުހިނގާ ގޮތް ބެލުން.\nއެހީގެ އިތުރުން އެޖެންސީ ގެ މަސައްކަތްތައް ކުރިއަށް ގެންދިއުމަށް ބޭނުންވާ ޚަރަދުތައް ދެނެގަނެ އެޚަރަދުތައް ޤަވާއިދާ އެއްގޮތަށް ރާވައި ހިންގުން.\nއެޖެންސީގެ ކޮންމެ އަހަރެއްގެ އަހަރީ ބަޖެޓް ތައްޔާރުކުރުމާއި ކަނޑައެޅިފައިވާ މުއްދަތުގައި މިނިސްޓްރީ އޮފް ފިނޭންސް އެންޑް ޓެރެޜަރީއަށް ފޮނުވައި ބަޖެޓާގުޅޭގޮތުން ކުރަންޖެހޭ އެންމެހައި މަސައްކަތްތައް ކުރުން.\nއޮފީސް ހިންގުމަށް ބޭނުންވާ ތަކެތި ހޯދުމަށާއި އަދި މަރާމާތުގެ މަސައްކަތް ކުރިއަށް ގެންދިއުމަށް ބޭނުންވާ އުޞޫލުތައް ޤާއިމުކުރުމާއި އަދި ޕްރޮކިއޯމެންޓްގެ މަސައްކަތް ގަވާއިދާއި އުޞޫލުގެ ދަށުން ކުރިއަށް ގެންދިއުމަށް ކުރަންޖެހޭ އެންމެހައި މަސައްކަތްތައް ކުރުން.\nއިޖްތިމާޢީ ޞިއްޙީ އިންޝުއަރެންސް ސްކީމުން ކުރެވޭ ޚަރަދުތަކަށް ސްކީމްގެ އުޞޫލާ އެއްގޮތްވާ ގޮތުގެ މަތިން ފައިސާ ދެއްކުން. އަދި ސްކީމްގެ ޚަރަދު ރިޕޯރޓު މަހުންމަހަށް ތައްޔާރުކުރުމާއި ޚަރަދު ހިނގާނުހިނގާ ގޮތް މޮނިޓަރ ކުރުން.\nބަޖެޓްން ޚަރަދުކުރާ އެކިއެކި ޕްރޮގްރާމްތަކަށް ކަނޑައެޅިފައިވާ ބަޖެޓް ކަމާބެހޭ ސެކްޝަންތަކަށް އެންގުމާއި، ކޮންމެ މަހެއްގެވެސް ޚަރަދުތައް ރާވައި ބަޖެޓް ޕްލޭންކުރުމުގެ ކަންތައް ބެލެހެއްޓުން.\nއެޖެންސީ އިން ކުރެވޭ ޚަރަދާއި އެޖެންސީއަށް ލިބޭ ފައިސާގެ ރިކޯޑްތަކާއި ގުޅޭގޮތުން ތައްޔާރުކުރަންޖެހޭ ރިޕޯރޓުތައް ތައްޔާރުކުރުން.\nކޮންމެ މަހަކު ބަޖެޓުން ކުރެވެން ހުރި ޚަރަދުތައް މޮނިޓަރކޮށް ބަޖެޓް ކޮންޓްރޯލް ހަދައި ބެލެހެއްޓުން\nސެކްޝަނުގެ މުވައްޒަފުންގެ މަސައްކަތްތައް ސުޕަވައިޒްކުރުމާއި މުވައްޒަފުންގެ ޕަރފޯމަންސް އެޕްރެއިޒް ކުރުން. އަދި ސެކްޝަނުގެ މުވައްޒަފުންނަށް މަސައްކަތްކުރުމުގައި ދިމާވާ ދަތިތައް ހައްލުކުރުން.\nއެކައުންޓިންގ ނުވަތަ ފައިނޭންސްގެ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު، އެކައުންޓިންގ ނުވަތަ ފައިނޭންސްގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން\nއެކައުންޓިންގ ނުވަތަ ފައިނޭންސްގެ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައި ވުމާއެކު، އެކައުންޓިންގ ނުވަތަ ފައިނޭންސްގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 30 މޭ 2019 ވާ ބުރާސްފަތި ދުވަހުގެ 12:30 ގެ ކުރިން، ނޭޝަނަލް ސޯޝަލް ޕްރޮޓެކްޝަން އެޖެންސީ (މއ.ދޮންވެލި އިމާރާތް، އަމީނީމަގު) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލްinfo@nspa.gov.mv އަދި ފެކްސް 3003535 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު، އިމްތިހާން އަދި ޕްރެޒެންޓޭޝަން އޮންނާނީ،2019 ޖޫން ގައި، ނޭޝަނަލް ސޯޝަލް ޕްރޮޓެކްޝަން އެޖެންސީ (އެންސްޕާ)،ކ.މާލެ ގައެވެ.


SunOnline: UK adhi Abudhabi red list ah Rajje eree guideline badhalukureema: Mabrook\nޔޫކޭ އާއި އަބޫދާބީ ރެޑް ލިސްޓަށް ރާއްޖެ އެރީ ގައިޑްލައިން ބަދަލުކުރީމަ: މަބްރޫކް\nމުޙައްމަދު ނާއިލް ހަފީޒް 23 Aug 2021, 16:55\nރައީސް އޮފީހުގެ ތަރުޖަމާނު މަބްރޫކް އަޒީޒް -- ފޮޓޯ: ރައީސް އޮފީސް\nއިނގިރޭސިވިލާތާއި އަބޫދާބީގެ ރެޑް ލިސްޓުގައި ރާއްޖެ ހިމަނާފައިވަނީ އެ ދެ ގައުމުގެ ކޮވިިޑް ގައިޑްލައިންތަކަށް ގެނައި ބަދަލުތަކެއްގެ ސަބަބުންކަމަށް ރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވެއްޖެއެވެ.\nމިއަދު ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ވާހައްކަދައްކަވަމުން މަބްރޫކް ވިދާޅުވީ އެ ދެ ގައުމުގެ ރެޑް ލިސްޓަށް ރާއްޖެ އަރާފައިވަނީ އެ ދެ ގައުމުން ރިވިއު ޕީރިއަޑް ކުރިއަށް ގެންދިޔަ އިރުކަމަށެވެ. އަދި ވަކި ކަންތައްތަކަށް އިސްކަން ދީ ގައިޑްލައިނަށް ގެނައި ބަދަލުތަކެއްގެ ސަބަބުން އެ ލިސްޓަށް ނަން އެރީ ކަމަށް އޭނާ ވިދާޅުވިއެވެ.\n"އެކަމަކީ އަޅުގަނޑުމެންނަށް ދެރަކޮށް ދިމާވިކަމެއް. އެމީހުންގެ ރިވިއު ޕީރިއަޑަށް އެމީހުން ބަލާނީ. އެ ހިސާބަަށް ދަންދެން ދެން އިތުރަށް ބެލުމެއް ނޯންނާނެ،" މަބްރޫކް ވިދާޅުވިއެވެ.\nމަބްރޫކް އިތުރަށް ވިދާޅުވީ ދެން އެ ދެ ގައުމުން ހަދާ ރިވިއުއަކާއެކު ރަނގަޅު ނަތީޖާއެއް ފެނިގެންދާނެކަމަށެވެ.\n"އެނގިލައްވާނެ ރާއްޖޭގެ ހާލަތު. ދުނިޔޭގެ އެހެނިހެން މާ ގިނަ ގައުމުތަކަށްވުރެ ރަނގަޅުވެފައިވަނިކޮށް މިކަން މި ދިމާވީ އެ ބޭފުޅުން ބައްލަވާ މިންގަނޑަށް ގެނައި ބަަދަލެއްގެ ސަބަބުން،" މަބްރޫކް ވިދާޅުވިއެވެ.\nޔޫކޭގެ ކޮވިޑް ރެޑް ލިސްޓުގައި ރާއްޖެ އޮތުމާއެކު އެކަމާ ގުޅިގެން ރާއްޖެއިން އިނގިރޭސިވިލާތަށް ކަނޑައަޅާފައި ހުންނަވާ ސަފީރު ފަރަހަނާޒް ފައިސަލް ވެސް ވަނީ ކަންބޮޑުވުން ފާޅުކުރަައްވާފައެވެ.\nފަރަހަނާޒް ވިދާޅުވީ އެ ލިސްޓުގައި ރާއްޖެ އޮންނަންވީ ސަބަބެއް ނެތްކަމަށެވެ.\nއިނގިރޭސިވިލާތުގެ މަޖިލިސް މެމްބަރެއް އަވަހާރަކޮށްލައިފި\nއީރާނުގެ ރައީސް، އިނގިރޭސި ސަފީރަށް ފިލާވަޅެއް ދެއްވައިފި


BREAKING NEWS: Covid-19: Israel Furabandhu (Lockdown) Koffi - Vaguthu\nކޮވިޑް-19: އިސްރާއިލް ފުރަބަންދުކޮށްފި\nކޮވިޑް-19 އާއި ގުޅިގެން އިސްރާއިލް ފުރަބަންދު (ލޮކްޑައުން) ކޮށްފިއެވެ.\nއިސްރާއީލްގެ ބޮޑުވަޒީރު ބެންޖަމިން ނަތަންޔާހޫ ގައުމާއި މުހާތަބުކޮށް ބުނީ އެގައުމު ފުރަބަންދު ކޮށްފައި ވަނީ އަންނަ ހޮނިހިރު ދުވަހުގެ ނިޔަލަށް ކަމަށެވެ. ނަމަވެސް އޭގެ ފަހުން ވެސް އިރުއޮއްސި 06:00 އިން ހެނދުނު 07:00 އާއި ދެމެދު މީހުން ގެއިން ބޭރަށް ނިކުމެ އުޅުމަކީ މަނާކަމެއް ކަމަށް ނަތަންޔާހޫ ބުންޏެވެ.\nމިހަފްތާގައި އިސްރާއީލް ފުރަބަންދު ކުރަން ނިންމީ މިއީ އިސްރާއީލްގެ ޗުއްޓީ ދުވަސްވަރަކަށް ވުމުންނެވެ. ޗުއްޓީ ދުވަސްތަކެއް އައުމުން ގިނަ ބަޔަކު އެކަކު އަނެކަކާއި ބައްދަލުކުރުުން ބަލި އިތުރަށް ފެތުރިގެން ދިއުމުގެ ފުރުސަތު އެބައޮތް ކަމަށް އިސްރާއީލްގެ އޮފިޝަލުން ބުނެއެވެ.\nނަތަންޔާހޫ ބުނީ ކޮވިޑް-19 ކޮންޓްރޯލް ކުރުމަށް އިސްރާއީލުން އަޅާފައިވާ ފިޔަވަޅުތަކުގެ ސަބަބުން އެގައުމުގެ ހާލަތު ރަނގަޅު ވަމުން އަންނަ ކަމަށާއި ނަމަވެސް އަދި ނުރައްކާ ކުޑަނޫން ކަމަށެވެ.\nއިސްރާއީލުން ކޮވިޑް-19 ކޮންޓްރޯލް ކުރުމަށް ކޮވިޑް-19 އަށް ޓެސްޓް ކުރުން އިތުރު ކުރަމުން އަންނަ ކަމަށާއި މިހަފްތާ އިން ފެށިގެން ދުވާލަކު 10000 މީހުން ޓެސްޓް ކުރާނެ ކަމަށް ނަތަންޔާހޫ ބުންޏެވެ.\nސަރުކާރެއް އެކުލަވާނުލެވި، ވަގުތީ ގޮތުން ނަތަންޔާހޫ އަދިވެސް ވެރިކަމުގައި ހުރިއިރު ނަތަންޔާހޫ ބުނީ ކުރިއަށް އޮތް ބަންދު ދުވަސްތަކުގައި ބްލޫ އެންޑް ވައިޓް ޕާޓީ އާއި އެކު އިތުރަށް މަޝްވަރާކޮށް ގުޅިފައިއޮތް ގައުމީ އެއްބައިވަންތަ ކަމުގެ ސަރުކާރެއް އެކުލަވާލަން މަސައްކަތް ކުރާނެ ކަމަށެވެ.\nފާއިތުވި 24 ގަޑިއިރުގެ ތެރޭގައި އިސްރާއީލުން އިތުރު 474 މީހަކު ވަނީ ކޮވިޑް-19 އަށް ފައްސި (ޕޮޒިޓިވް) ވެފައެވެ. އެގައުމުން ބަލި ޖެހުނު މީހުންގެ އަދަދު މިހާރު 8904 އަށް އަރައެވެ.\nއޭޕްރީލް 7, 2020 08:56\nމި ނުލަފާ ބައިގަނޑު މި ބަލިމަޑުކަމުގައި މުޅިން ނެތި ކުުރަށްވާންދޭވެ.. އާމީން\nއޭޕްރީލް 7, 2020 09:29\nއިސްރާއިލުގެ މައްޗަށް މިކަންތަށް ފާކުރައްވާންދޭ.\nއޭޕްރީލް 7, 2020 15:09\nފުރަތަމަ ކަމަކަށް އިސްރާއީލަ ކީ ގައުމެއް ނޫން


ސިޔާސީ ޕާޓީ އަކީ ކޮބާ؟ | ޖަޒީރާރާއްޖެ\nSunday, 23 September 2018 | 23:06\nދައުލަތެއް އުފެދިގެން އަންނަނީ ތަފާތު ބަހާތަކެއް އެމުނިއެކުލެވިގެންނެވެ. އޭގެ ތެރޭގައި، ސަރަހައްދީ އިން ވަކިވެފައިވާ ފަސްގަނޑެއް އޮތުމާއި، އެ ފަސްގަނޑުގައި ދިރިއުޅޭ އާބާދީއެއް އޮތުމާއި، އެ އާބާދީގެ މައްޗަށް ވެރިކަން ހިންގާނެ ސަރުކާރެއް އޮތުމުގެ އިތުރަށް އެ ފަސްގަނޑާއި އާބާދީ އެހެން ހުރިހާ ފަރާތެއްގެ އަޅުވެތިކަމުން ނަޖާވެފައިވުން ހިމެނެއެވެ.\nދެންފަހެ، އެ ދައުލަތުގެ ކަންކަން ރައްޔިތުން އެދޭގޮތުގެ މަތިން ކުރިޔަށް ގެންދިއުމަށްޓަކައި ރައްޔިތުންނާއި ވެރިންނާއި ދެމެދުގައި ހެދޭ އަހުދުނާމާއެއްގެ ދަށުން އެ ރައްޔިތުންގެ މައްޗަށް ވެރިން އައްޔަންވެގެން ދެއެވެ. އެ ވެރިންގެ މައިގަނޑު މަސްޢޫލިއްޔަތަކީ ބޭރުގެ ނުފޫޒުން ދައުލަތް ހިމާޔަތްކުރުމާއި، އެތެރޭގެ ސުލްހަމަސްލަހަތު ހިފެހެއްޓުމާއި، ރައްޔިތުންގެ މެދުގައި އަދުލުވެރިވުމާއި، ރައްޔިތުންގެ ދުޅަހެޔޮކަން ކަށަވަރުކުރުމެވެ. ބަދަލުގައި ރައްޔިތުން ވާ ޤުރުބާނީ ކުޑައެއް ނޫނެވެ. އެއީ، ހިތުހުރިގޮތަކަށް އުޅުމުގެ ބަދަލުގައި، ވެރިކަމުގެ ފަރާތުން ބަޔާންކުރާ ގޮތެއްގެ މަތިން އުޅެމުން ގެންދިއުމެވެ. ވެރިކަމުގެ ފަރާތުން ހަދާ ޤާނޫނާއި ޤަވައިދުތަކަށް ބޯލަނބާ ކިޔަމަންގަނެގެން އުޅުމެވެ.\nދުނިޔެ އެނބުރެމުން ސެނބުރެމުން ގޮސް، މިއަދު ވެރިކަމުގެ ސެހެންޝާހާއި އިއްޒަތާއި ލައްޒަތު ކުޑަވެއްޖެއެވެ. ވެރިކަން ވަނީ ރައްޔިތުން އަތްފޯރާފަށަށް އައިސްފައެވެ. ރައްޔިތުންނަކީ ފަހުބަސް ބުނާބަޔަކަށް މިވަނީ ވެފައެވެ. ވެރިކަމުގެ ހުރިހާ ބާރެއް ފެށިގެން އަންނަނީ ރައްޔިތުންގެ ކިބައިން ކަމަށާއި އެ ބާރުތައް ދެމިއޮންނަނީވެސް ރައްޔިތުންގެ ކިބައިގައި ކަމަށް މިވަނީ ވެފައެވެ.\nއެހެންކަމުން، ކިތެންމެ ދަތިކަމެއްކަމުގައި ވީނަމަވެސް، ހަމަ ކޮންމެ ރައްޔިތު މީހެއްގެ އަޑުވެސް މިވަނީ އަހަންޖެހިފައެވެ. ނަތީޖާއަކީ، އެ ރައްޔިތުން ތަމްސީލުކުރެވޭނެ އިންތިޒާމުތަކެއް ހަމަޖެހިގެން ދިއުމެވެ. ރިޕްރެޒެންޓެޓިވް ޑިމޮކްރެސީއަށް ދުނިޔެ އޮލަނބުވުމެވެ.\nކަން މިހެން އޮތުމާއެކު، ދައުލަތުގެ އެންމެ މަތީ މަސްލަހަތު ހިމާޔަތްކޮށް ކުރިއެރުވުމަށްޓަކާ އެ މީހަކަށް ފެންނަ ޚިޔާލަކައިގެން ކޮންމެ މީހަކުވެސް ނުކުމެއްޖެއެވެ. މިގޮތުން އެމީހަކު ފިކުރާވާ އަނެކާވެސް ހޯދައިފިއެވެ. އަދި މި އެންމެން ފިކުރީގޮތުން އެއްގަލަކަށް އަރައިފިއެވެ. މިބައިމީހުން ޖަމާއަތެއްގެ ސިފައިގައި ހަރަކާތްތެރިވާން ފަށައިފިއެވެ. އާދެ، ސިޔާސީ ޕާޓީއަކަށް ވެއްޖެއެވެ.\nސިޔާސީ ޕާޓީއަކީ ކޮބައިތޯއެވެ؟ އާދެ، ސިޔާސީ ޕާޓީއަކީ ވަކި ސިޔާސީ ފަލްސަފާއަކަށް ރުހިގެން، ސިޔާސީ ވަކި ހަމަތަކެއް ޤަބޫލުކޮށްގެން، ވަކި ސިޔާސަތުތަކެއްގެ ތެރެއިން ދައުލަތާއި އެ ދައުލަތުގެ ބެލެނިވެރިކަމުގެ ދަށުގައިވާ އެންމެހާ ރައްޔިތުންގެ އެންމެ މަތީ މަސްލަހަތުތައް ހިމާޔަތްކޮށް ކުރިއެރުވުމަށްޓަކައި، ރައްޔިތުންގެ ބަޔަކު އެއްގަލަށް އަރާތިބެ، ތަރުތީބުކޮށް އިންތިޒާމުކޮށް އުފައްދާ ޖަމާއަތެކެވެ.\nއެކި އެކި ސިޔާސީ ބުއްދިވެރިންނާއި މުހައްލިލުން، ސިޔާސީ ޕާޓީއަކީ ކޮބައިކަން އެގޮތް މިގޮތަށް ބުނެދީ ހަދަތެވެ.\nއަޔަލޭންޑް ގެ މަޝްހޫރު ސިޔާސީ މާހިރު އެޑްމަންޑް ބާރކް (1729 އިން 1797 އަށް) ލިޔުއްވާފައިވާގޮތުން، ސިޔާސީ ޕާޓީއަކީ ސިޔާސީ ގޮތުން ވަކި ފިކުރަކަށް އެއްބަސްވާ ބަޔަކު އެ ބައިމީހުންގެ ގުޅިފައިވާ މަސައްކަތުން ދައުލަތުގެ އެންމެ އިސް މަސްލަހަތު ހިމާޔަތްކުރުމަށްޓަކައި އެކުލަވާލާ ޖަމާއަތެކެވެ.\nއިނގިރޭސި ވިލާތައް އުފަންވެ ކެނެޑާގައި ރައްވެހިވެފައިވާ ސިޔާސީ ހޯދުންތެރިޔެއް ކަމުގައިވާ ސްޓެފަން ބަޓްލަރ ލީކޮކް (1869 އިން 1944 އަށް) ބުނެފައިވަނީ ސިޔާސީ ޕާޓީ އަކީ ރައްޔިތުންގެ ތެރެއިން ބަޔަކު އެކުވެގެން ހަރަކާތްތެރިވާ ސިޔާސީ ސަހުސެއް ކަމުގައެވެ.


UEFA mubaaraaiy ballavaa levvumah Naib Raees Addu ah\nނައިބު ރައީސް ފައިސަލް ނަސީމު މިއަދު އައްޑޫ އަށް ވަޑައިގަންނަވަނީ--\nނައިބު ރައީސް ފައިސަލް ނަސީމް އައްޑޫ ސިޓީ އަށް ވަޑައިގެންފި އެވެ.\nރައީސް އޮފީހުން ބުނެފައިވާ ގޮތުގައި ނައިބު ރައީސް ފައިސަލް ނަސީމުގެ މި ދަތުރުފުޅަކީ މިއަދު ހަވީރު އައްޑޫގައި ފަށާ ޔޫއެފާ 15 އަހަރުން ދަށުގެ ބައިނަލް އަގްވާމީ މުބާރާތް ބައްލަވާލެއްވުމަށް ކުރައްވާ ދަތުރުފުޅެކެވެ.\nރައީސުލްޖުމްހޫރިއްޔާގެ ނައިބު، 15 އަހަރުންދަށުގެ ޔޫއޭފާ އިންޓަރނޭޝަނަލް ޓޯނަމެންޓް ބައްލަވައިލެއްވުމަށް އައްޑޫ ސިޓީއަށް ވަޑައިގަތުން pic.twitter.com/CVCcgE1tty— Presidency Maldives (@presidencymv) July 20, 2019\nފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އާއި ޔޫތު މިނިސްޓްރީ އަދި ޔޫއޭފާ ގުޅިގެން ފުރަތަމަ ފަހަރަށް ރާއްޖޭގައި ބާއްވާ ޔޫއޭފާ ބައިނަލްއަގުވާމީ މި މުބާރާތުގައި ރާއްޖޭގެ އިތުރުން ބޫޓާން، ސައުދީ އަރަބިއްޔާ އަދި ލެޓްވިޔާގެ ފަނަރަ އަހަރުން ދަށުގެ ގައުމީ ޓީމުން ވާދަކުރެ އެވެ.\nގްރޫޕް ސްޓޭޖުގެ މެޗުތަކަށް ފަހު އެންމެ ގިނަ ޕޮއިންޓު ހޯދާ ދެ ޓީމު މުބާރާތުގެ ފައިނަލަށް ދަތުރުކުރާނެ އެވެ. ފައިނަލް އޮންނާނީ މި މަހުގެ 29 ވަނަ ދުވަހު އެވެ.\nމުބާރާތުގެ ފުރަތަމަ މެޗުގައި މިއަދު ހަވީރު 16:00 ގައި ބައްދަލުކުރީ ރާއްޖެ އާއި ބޫޓާން އެވެ. މި މެޗު ޝަރަފުވެރިކޮށްދެއްވީ ނައިބު ރައީސް ފައިސަލް ނަސީމެވެ.\nމި މުބާރާތުގެ މެޗުތައް ކުޅޭނީ އައްޑޫ ފުޓްބޯޅަ ސްޓޭޑިއަމްގައި ކަމަށް ވާއިރު، މުބާރާތުގެ މެޗުތައް ކުޅުމަށް އައްޑޫ ފުޓްބޯޅަ ސްޓޭޑިއަމަށް ވަނީ ބޮޑެތި ބަދަލުތަކެއް ވެސް ގެނެސްފަ އެވެ.\nނައިބު ރައީސް ފައިސަލް އެފްއޭއެމް ރައީސް އޮފީސް ފުޓްބޯޅަ ސަރުކާރު


އޭސީސީއިން މިއަހަރުގެ 3ވަނަ ކުއާޓަރގައި 135 މައްސަލަ ރަޖިސްޓަރ ކޮށްފި | އެންޓި-ކޮރަޕްޝަން ކޮމިޝަން\nއޭސީސީއިން މިއަހަރުގެ 3ވަނަ ކުއާޓަރގައި 135 މައްސަލަ ރަޖިސްޓަރ ކޮށްފި\nމިއަހަރުގެ ތިންވަނަ ކުއާޓަރގައި އެންޓި ކޮރަޕްޝަން ކޮމިޝަން (އޭސީސީ)އިން ވަނީ 135 މައްސަލަ ރަޖިސްޓަރ ކޮށްފައެވެ.\nއެންޓިކޮރަޕްޝަން ކޮމިޝަނުގެ ތަފާސްހިސާބުތަކުން ދައްކާގޮތުގައި މިއަހަރުގެ ފުރަތަމަ ނުވަ މަސް ދުވަހުގެ ތެރޭގައި 539 މައްސަލަ ވަނީ ރަޖސްޓްރީ ކުރެވިފައެވެ. މީގެތެރެއިން، 135 މައްސަލައަކީ3ވަނަ ކުއާޓަރގައި ރަޖިސްޓްރީ ކުރެވިފައިވާ މައްސަލައެވެ. 2017 ވަނަ އަހަރުގެ ތިންވަނަ ކުއާޓަރގެ ތެރޭގައި ރަޖިސްޓްރީ ކުރެވިފައިވަނީ 167 މައްސަލައެވެ.\nކޮމިޝަނުގައި ރަޖިސްޓްރީ ކުރެވުނު މައްސަލަތަކުގެ ތެރެއިން ކޮމިޝަނުން ދިރާސާ ކުރުމަށް ފަހު، މިއަހަރުގެ ތިންވަނަ ކުއާޓަރުގައި ތަޙްޤީޤު ކުރުމަށް ނިންމީ 103 މައްސަލައެވެ. 2017 ވަނަ އަހަރު އެމުއްދަތުގައި ތަޙްޤީޤު ކުރުމަށް ނިންމާފައިވަނީ 142 މައްސަލައެވެ.\nއަދި ކޮމިޝަނަށް ހުށަހަޅާ ޝަކުވާތަކުގެ ތެރެއިން ކޮމިޝަންގެ މެންޑޭޓަށް ނުފެތޭ މައްސަލަތައް ދަނީ އެ މެންޑޭޓެއް އޮތް އިދާރާއަކަށް ފޮނުވަމުންނެވެ. މިގޮތުން، މިއަހަރުގެ ތިންވަނަ ކުއާޓަރގެ ތެރޭގައި 08 މައްސަލައެއް ދައުލަތުގެ ކަމާބެހޭ އިދާރާތަކަށް ފޮނުވާފައިވާއިރު، 2017 ވަނަ އަހަރުގެ އެމުއްދަތުގައި ކޮމިޝަނުން އެހެނިހެން އިދާރާތަކަށް ފޮނުވާފައިވަނީ 11 މައްސަލައެވެ.\nމީގެއިތުރުން، ކޮމިޝަނުގެ މެންޑޭޓަށް ނުފެތޭތީއާއި، އެކަށީގެންވާ ވަރަށް މަޢުލޫމާތު ލިބިފައިނުވާތީ 22 މައްސަލަ މިއަހަރުގެ ތިންވަނަ ކުއާޓަރގައި ނުބަލާ ދޫކޮށްލާފައިވާއިރު، 2017 ވަނަ އަހަރުގެ އެމުއްދަތުގައި 28 މައްސަލަ ވަނީ ނުބަލާ ދޫކޮށްލާފައެވެ.


Mourinho ge ithubaaru ahannah eba oiy: Lukaku | Mihaaru\nމޮރީނިއޯގެ އިތުބާރު އަހަންނަށް އެބައޮތް: ލުކާކޫ\n29 ނޮވެމްބަރ 2018 - 09:51\nމެންޗެސްޓާ (ނޮވެމްބަރު 29) - އޭނާ އަށް މެންޗެސްޓާ ޔުނައިޓެޑްގެ ކޯޗު ހޯސޭ މޮރީނިއޯގެ އިތުބާރު އެބައޮތް ކަމަށް އެ ޓީމަށް ކުޅޭ ބެލްޖިއަމްގެ ފޯވާޑް ރޮމެލޫ ލުކާކޫ ބުނެފި އެވެ.\nމިދިޔަ އަހަރު ޖުލައި މަހު ލުކާކޫ ޔުނައިޓެޑަށް ބަދަލުވީ 75 މިލިއަން ޕައުންޑަށެވެ. އަދި އޭނާ ދައްކާ ކުޅުމަށް ބެލުމަށް ފަހު ވަކި ކަންތައްތަކެއް ހާސިލްކޮށްފިނަމަ އިތުރު 15 މިލިއަން ޕައުންޑް ދޭން ޔުނައިޓެޑުން ވަނީ އެއްބަސްވެފަ އެވެ. ލުކާކޫ ވަނީ ޔުނައިޓެޑަށް ފާއިތުވި ސީޒަނުގައި 27 ލަނޑު ޖަހައިދީފަ އެވެ.\nމި ސީޒަނުގައި މިހާތަނަށް ކުޅުނު 17 މެޗުން ލުކާކޫ އަށް ޖެހުނީ އެންމެ ހަތަރު ގޯލެވެ. އުމުރުން 25 އަހަރުގެ ލުކާކޫ އެންމެ ފަހުން ޔުނައިޓެޑްގެ ދަނޑު އޯލްޑް ޓްރެފޯޑްގައި ލަނޑެއް ޖެހީ މިދިޔަ މާޗް މަހު އެވެ. ފަހަކަށް އައިސް ޔުނައިޓެޑް ކުޅޭ ގިނަ މެޗުތަކުގައި ލުކާކޫ ކުޅެން އަރުވަނީ ބަދަލު ކުޅުންތެރިއެއްގެ ގޮތުގަ އެވެ.\nޗެމްޕިއަންސް ލީގުގައި މިދިޔަ އަންގާރަ ދުވަހުގެރޭ ބަދަލު ކުޅުންތެރިއެއްގެ ގޮތުގައި ދެ ވަނަ ހާފުގައި ކުޅެން އަރައި ލުކާކޫ ވަނީ މަރުއާން ފެލައިނީ ލަނޑު ޖަހަން ފުރުސަތު ތަނަވަސްކޮށްދީފަ އެވެ.\n"އަަހަރެން ފުރަތަމަ އެގާރައިގައި ނެތް ވާހަަކަ ބުނީމަ އަހަރެން ފުރަތަމަ ރުޅި އައީ. އެކަމަކު އެނގޭ މަސައްކަތް ކޮށްފިނަމަ އަލުން ޖާގަ ލިބޭނެކަން،" ޔަންގް ބޯއީސް މެޗަށް ފަހު ލުކާކޫ ބުންޏެވެ.\nމޮރީނިއޯ ދާދި ފަހުން ބުނީ އަމިއްލަ ދަނޑުގައި ކުޅޭއިރު ޕްރެޝަރާ ކުރިމަތިލެވޭނެ ކަމުގެ ޔަގީންކަމެއް ނެތް ކުޅުންތެރިއަކު ހުރެފިނަމަ ގޭގައި މަޑުކޮށްލަން އެދޭ ކަމަށެވެ. ލުކާކޫ އެކަމާ ބެހޭގޮތުން ބުނީ އެއީ މުޅި ޓީމަށް ނިސްބަތްކޮށް ބުނި އެއްޗެއް ކަމަށް ގަބޫލުކުރާ ކަމަށެވެ.\n"އެއީ މުޅި ޓީމަށް ނިސްބަތްކޮށް ބުނި އެއްޗެއް. އަހަންނަށް އެނގޭހާ ވެސް ކަމަކީ އަހަންނަށް ކޯޗު (މޮރީނިއޯ)ގެ އިތުބާރު އެބައޮތް ކަން. އަދި އަހަރެން މި ކްލަބްގައި ހުންނާނަން މި ޓީމުން އަހަރެން ބޭނުންވިހާ ދުވަހެއް ވަންދެން،" ކުރިން ޗެލްސީ އާއި އެވަޓަން އަށް ކުޅުނު ލުކާކޫ ބުންޏެވެ.\nލުކާކޫ އަށް އެންމެ ބޮޑަށް ފާޑުކިޔަނީ ޔުނައިޓެޑްގެ ކުރީގެ ކުޅުންތެރިއާ ޕައުލް ސްކޯލްސް އެވެ. ބީޓީ ސްޕޯޓްސްގެ ޝޯއެއްގައި ވާހަކަ ދައްކަމުން ސްކޯލްސް ވަނީ ލުކާކޫ އަށް ފޯވާޑް ލައިނުން ބަރޯސާވެގެން ޔުނައިޓެޑަށް ލީގު ޗެމްޕިއަން ނުހޯދޭނެ ކަމަށް ބުނެފަ އެވެ. ލުކާކޫ ވަނީ އެ ވާހަކަތަކަށް ރައްދުދީފަ އެވެ.\n"ޓީވީ އަށް މިހާރު އަރާ އެނަލިސްޓުންނަށް ފައިސާ ލިބޭތީ އެކި ކަހަލަ ވާހަކަ ދައްކާނެ. އެއީ އަހަރެން ސަމާލުކަން ދޭކަމެއް ނޫން. ސްކޯލްސްއާ އަހަރެން ބައްދަލުވުމުން އޭނަ ސަލާމްކޮށް ވާހަކަ ދައްކާ. އެކަމަކު އަހަރެން ގާތުގައި އޭގެ އެއްވެސް ވާހަކައެއް ބުނަން ނުކެރެންވީ ސަބަބެއް ނެތް،" ބެލްޖިއަމް ގައުމީ ޓީމަށް އެންމެ ގިނަ ލަނޑު ޖަހައިދިން ލުކާކޫ ބުންޏެވެ.


Aluvi roastkuran haassa formula eh | Mihaaru\n22 ޑިސެމްބަރ 2019 - 07:12 1 comment\nމި ފޯމިއުލާ އުފައްދާފައި ވަނީ އިނގިރޭސިވިލާތުގެ އެސިކްސް ޔުނިވަސިޓީގެ އެޖް ހޮޓެލް ސްކޫލާއި ސެމުއެލް ވިޓްބްރެޑް ސްކޫލްގެ ދަރިވަރުންތަކެއް ގުޅިގެންނެވެ. ފޯމިއުލާ އަށް މި ޓީމުން ދީފައިވާ ނަމަކީ "އެޖް ހޮޓެލް ސްކޫލް މެތަޑް" އެވެ.\nއެ މީހުން ކިޔައިދިން ގޮތުގައި 30 ޑިގްރީ އަށްވާ ގޮތަށް އަލުވި ފަޅިކޮށްފައި ކޮންމެ ފަޅިއެއްގެ ބޮޑު މިން، ހުރިހާ ފަޅިތަކެއްގެ އަދަދާ ގުނަކޮށްލުމުން އޭގެ ސާފޭސް އަކީ ކޮބައިކަން އެނގޭނެ އެވެ. އެހެންވެ އެގޮތަށް ހިސާބު ހަދާފައި އަވަނުގައި އަލުވި ރޯސްޓްކުރުމުން އަނގަށް މާ މީރުވާކަން ފޯމިއުލާން ދައްކާ ކަމަށް ބުންޏެވެ.\nމި ފޯމިއުލާގެ ވާހަކަ ތިލަވުމާ އެކު ޕްރޮފެޝަނަލް ބައެއް ޝެފުންނާއި ބައެއް އާންމުން ވެސް ވަނީ "އެޖް ހޮޓެލް ސްކޫލް މެތަޑް" އަށް އަލުވި ރޯސްޓްކޮށްގެން ތަޖުރިބާކޮށްފަ އެވެ. އެފަދަ ބައެއް މީހުން ވަނީ ދަރިވަރުންގެ ފޯމިއުލާ ސައްހަ ކަމަށް ވެސް ބުނެފަ އެވެ.\nދެން އޮތީ އަލުވި ކާން ލޯބިކުރާ މީހުން އަމިއްލަ އަށް މި ފޯމިއުލާ ޓެސްޓްކުރުމެވެ. ގަޔާވާ ކަހަލަ ރެސިޕިއަކާ އެކު މިކަން ކުރެވިދާނެ އެވެ.\nއިތުރު ލިޔުންތައް ސިއްހަތު ދިރާސާ ކިޔަވާކުދިން އިނގިރޭސިވިލާތް ތަރުކާރީ


Amihla meehunge account gai hunna dolaru nugagaane: MMA\nމީހުންގެ އެކައުންޓްގައި ހުންނަ ޑޮލަރު ސަރުކާރުން ނުނަގާނެ: އެމްއެލްއޭ\nއެމްއެމްއޭގެ ސްޕޯކްސް ޕާސަން މުހައްމަދު ނާސިހު އަަވަސް އަށް ވިދާޅުވީ ރާއްޖޭގެ ފޮރިން އެކްސްޗޭންޖް ބާޒާރުގެ ގާނޫނީ އޮނިގަނޑު އިސްލާހު ކުރުމުގެ މަސައްކަތް އެ އޮތޯރިޓީން މަސައްކަތް ކުރަމުންދާ ކަމަށެވެ. އަދި މިގެނެވޭ ބަދަލުތަކުގެ ސަބަބުން ވިޔަފާރިތަކަށާއި އަމިއްލަ ފަރުދުންނަށް ބޭރުފައިސާ ހޯދުމުގައި ލުއިތަކެއް ލިބިގެންދާނެ ކަމަށެވެ.\nޑޮލަރުގެ ބްލެކް މާކެޓު ނައްތާލުމަށްޓަކައި އެމްއެމްއޭ އާއި ސަރުކާރުން ދަނީ ފިޔަވަޅު ތަކެއް އަޅަން ތައްޔާރު ވަމުންނެވެ.\nފިނޭންސް މިނިސްޓަރު އިބްރާހިމް އަމީރު ވިދާޅުވީ ސަރުކާރުން މިހާރު ގެންނަން ނިންމާފައިވާ ބަދަލާއެކު ޑޮލަރު މައްސަލައަށް ދާއިމީ ހައްލެއް ލިބިގެން ދާނެ ކަމަށެވެ. ނަމަވެސް ގެންނަން އުޅެނީ ކޮން ބަދަލެއް ކަމެއް މިނިސްޓަރު ވިދާޅެއް ނުވެ އެވެ.\nއެމްއެމްއޭ އެމެރިކާ ޑޮލަރު


Jaadhoo eh noon, Thilafushin dhun erun huttuvumugai eejaaadhee visnumeh! - vNews.mv\nތިލަފުށި --- 28 މެއި 2022 / ފޮޓޯ: ވީނިއުސް\nޖާދޫއެއް ނޫން، ތިލަފުށިން ދުން އެރުން ހުއްޓުވުމުގައި އީޖާދީ ވިސްނުމެއް!\nޒިދާން މުޙައްމަދު 29 May 2022, 11:30\nމާލެ އަތޮޅު ތިލަފުށްޓޭ ބުނެފިނަމަ ސިކުނޑީގައި ފުރަތަމަވެސް ކުރެހޭނީ ކުނިގޮނޑެކެވެ. ތިލަފުށްޓަކީ މާލެއަތޮޅު ގިރާވަރާއި ގުޅިފާޅާއި ދެމެދު ވާދޫކނަޑާއި އިންވެގެން އޮތް "ދެކުނު ތިލަފަޅު" ގެ ނަމުން މަޝްޙޫރުވެފައިވާ ފުންވިލެއް އޮތް ތިލަފަޅެކެވެ.\nމާލޭގައި ބޮޑުވެފައި އޮތް ކުނިގޮނޑު ހުސްކޮށްލުމަށްޓަކައި ކުނި ގެންދާނެ ތަނެއް ހޯދުމާއި ބެހޭގޮތުން ބޭއްވުނު މަޝްވަރާތަކާއި ތަޖުރިބާ ދަތުރުތަކާއި މަސައްކަތްތަކަށްފަހު ތިލަފުށި ވުޖޫދަށް އައީ 1991 ވަނަ އަހަރުގެ ޑިސެމްބަރު5ވަނަ ދުވަހުއެވެ. ތިލަފުށީގެ ޙަޔާތުން މި ވޭތުވެދިޔަ ދިގު އަހަރުތަކުގައި އެތަން ގޮނޑުވެގެން ދިޔަ ބާރުމިނުގައި ކުނި ގޮނޑުތައް ފަރުބަދަތަކަށް ވިއެވެ.\nއެރަށަށް ކުނި އެޅުމުގައި އަދި ނައްތާލުމުގައި ހަރުދަނާ އުސޫލުތަކެއް މީގެ އަހަރުތަކެއް ކުރިއަށް ބަލައިފިނަމަ ނެތެވެ. ހަމައެއްލަމައެއް ނެތި ކުނިއަޅައި އަންދައިގެން ކުނި ނައްތާލުމުގެ ނަތީޖާއަކަށްވީ ވައި ތަޣައްޔަރުވެ، އެ ކަމުގެ އުނދަގޫ ކައިރީގައި އޮތް ވިލިމާލޭގެ ރައްޔިތުންނަށް ވެސް ކުރުމެވެ. ތިލަފުށްޓަށް މީގެ އަހަރުތަކެއް ކުރިން ޒިޔާރަތްކުރި ކޮންމެ މީހަކަށް ވެސް ވަދެވިފައިވަނީ "ދުން ބޯޓެއްގެ" ތެރެއަށެވެ. މެހީގެ އުނދަގޫ އެހާރު އިންތިހާއަށް ޖެހުނެއެވެ.\n2019ގެ ކުރިން ތިލަފުށި\nއޭރު ތިލަފުށީގައި ކުނި މެނޭޖްކުރުމުގެ ކަންކަން އޮތީ ތިމާވެއްޓާއި ބީރަށްޓެހި އާންމު ސިއްހަތަށްވެސް ނުރައްކާވާ ގޮތަކަށެވެ. މާލޭ ސަރަހައްދާ އަދި އަތޮޅުތެރޭގެ ރަށްރަށުގައްޔާއި ރިސޯޓުތަކުގައި އުފެދޭ ހުރިހާ ކުންޏެއްހެން ޖަމާކުރަމުން އައީ ތިލަފުށްޓަށެވެ. ތިލަފުށްޓަށް 500 ޓަނާއި 700 ޓަނާއި ދެމެދުގެ އަދަދަކަށް ކުނި ކޮންމެ ދުވަހަކު ވެސް އައީ ޖަމާކުރަމުންނެވެ. އެ ކަމަށް އަވަސް ފިޔަވަޅެއް ނާޅައިފި ނަމަ، ކުރިއަށް އޮތް މަދު އަހަރުތަކެއްގެ ތެރޭގައި އެރަށް ފުރި، އިތުރަށް ކުނި ޖަމާނުކުކުރެވޭ ހާލަތަށް ހިނގައިދާނެ ކަމުގެ ބިރު އޮތީ ހީވެފައެވެ.\nއެހެންކަމުން، ރައީސް އިބްރާޙިމް މުޙައްމަދު ޞާލިހްގެ ސަރުކާރުން، އެންވަޔަރްމަންޓް މިނިސްޓަރު އައިމިނަތު ޝައުނާގެ މާލިމީ ކަމުގައި މިކަމަށް މޮޅު ގޮތެއް ރޭއްވެވިއެވެ. އީޖާދީ ވިސްނުމެއްގައި ފެށި ހައްލުގެ ދަތުރުގައި އެންމެ ފުރަތަމަ ލިބުނު ކާމިޔާބީއަކީ ވިހަ ދުންއަރަމުން ދިޔަ ތިލަފުށިން އެއްވެސް ވަރަކަށް ދުން ނާރާގޮތް ހެދުމެވެ. މިހާރު ތިލަފުށީ ކުނި ފަރުބަދައަށް ރޯކުރާނެ ކުންޏެއް ނާޅައެވެ. ދުމެއްވެސް ނާރައެވެ. މިނިސްޓްރީގެ ވިސްނުމަކީ އެ ފަރުބަދަތައް ފެހިކަން ގަދަ އާރޯ ތަނަކަށް ހެދުމެވެ.\nތިލަފުށްޓަށް ގެންދާކުނި ރައްކާތެރި ގޮތުގައި ނައްތާލުމަށް ސަރުކާރުން މިވަނީ މިހާރު ގޮތެއް ހޯދާފައެވެ. އެގޮތުން، މާލޭ ސަރަހައްދާއި ރަށްރަށުން ތިލަފުށްޓަށް ކުނި ގެންދާ ގޮތަށް ބަދަލު ގެނެސް، އެ ކުނިތައް ގެންދާނީ ބާވައްތައް ވަކިކުރެވި، މޫދަށާއި ކަނޑަށް އެއްވެސް ވަރަކަށް ނޭޅޭނެހެން ރައްކާތެރިކަމާއެކު ކޮންޓެއިނަރުތަކުގައި ބަންދުކޮށްގެން ކަމަށް ނިންމުނެވެ.\nޖޫން މަހުގެ އެއްވަނަ ދުވަހުން ފެށިގެން ކުނި ބަލައިގަންނާނީ އެކި ބާވަތުގެ ކުނި ވަކިކޮށްގެން ބަހައްޓާފައިވާ ނަމަ އެކަނި ކަމަށް ސަރުކާރުން ނިންމި މައިގަނޑު ސަބަބަކީވެސް މިއީއެވެ.\nމާލެ ސަރަހައްދުގައި އުފެދޭ ކުނި ވަކިކުރަން ޖެހޭނީ ތިން ބަޔަކަށެވެ. އެއީ ކުނިވާ ޒާތުގެ ކުންޏާއި އަމިއްލައަށް ފަނާވާ ޒާތުގެ ކުނި އެއްކޮށް، ޕްލާސްޓިކް ފުޅި ވަކިން އަދި އެހެނިހެން ހުރިހާ ބާވަތުގެ ކުންޏެއްވެސް ވަކިންނެވެ. އެހެން ސަރަހައްދުތަކުން ކުނިވާ ޒާތުގެ ކުންޏާއި އަމިއްލައަށް ފަނާވާ ޒާތުގެ ކުނި ބަންދުކުރަން ޖެހޭނީ އެއް ކޮތަޅެއްގަ އެވެ. ޕްލާސްޓިކް ފުޅި ވަކިން އަދި މައުދަނާއި ބިއްލޫރީގެ ބާވަތްތައް ވެސް ޖެހޭނީ ވަކިން ބަންދުކުރާށެވެ.\nކޮންޓެއިނަރަުތަކުގައި ބަންދުކުރެވިގެން ގެންދާ ކުނި ތިލަފުށީގައި ރައްކާތެރިކަމާއެކު ބެހެއްޓި، މި މަޝްރޫޢުގެ ދަށުން ތިލަފުށީގައި ގާއިމުކުރުމަށް ނިންމާފައިވާ ކުނި ނައްތާލުމަށް ހާއްސަ މެޝިނަކުން ނައްތާލާނެއެވެ. މި މެޝިނަކީ އީޔޫއިން ގަބޫލުކުރާ މިންގަނޑަށް ފަރުމާކުރެވި، ރާއްޖޭގެ މާހައުލަށްވެސް އެންމެ އެކަށީގެންވާ މެޝިނެކެވެ. އެހެންކަމުން މި މެޝިނަކީ ޖައްވަށް ވިހަ ގޭސް ބޭރުކުރާނެ މެޝިނެއް ނޫނެވެ. ކުނި ނައްތާލުމަށް ތިލަފުށީގައި ގާއިމުކުރާ މި މެޝިން އޮޕަރޭޝަނަށް ގެނެވުމުން ކުރިއަށް އޮތް 15 އަހަރު ދުވަހުގެ ތެރޭގައި ހާސްކަމެއް ނެތި ތިލަފުށީގައި ރައްކާތެރިކަމާއެކު ކުނި ނައްތާލެވޭނެއެވެ.\nމި މެޝިނުން ނައްތާލެވޭ ކުނިން އުފެދޭ އަޅިތައް ބޭނުންކުރާނީ މަގު ހެދުމާއި ގާއެޅުން ފަދަ މަޝްރޫއުތަކަށެވެ. އަދި މެޝިނުން ނައްތާނުލެވޭ ޕްލާސްޓިކް ކުންޏާއި ކޮންސްޓްރަކްޝަން ކުނީގެ ބާވަތްތައް ރިސައިކަލް ކުރެވާނެއެވެ. މީގެ އިތުރުން، ވޭސްޓް އެނާޖީ ޕްލާންޓް ނުވަތަ ކުނިން ހަކަތަ އުފެދޭ ނިޒާމެއް ގާއިމުކޮށް، ދުވާލަކަު 8 މެގަވޮޓާއި 8.5 މެގަވޮތާއި ދެމެދުގެ ކަރަންޓް އުފެއްދޭނެއެވެ.\nމި ވަޞީލަތްތައް ގާއިމުކުރެވެންދެން ތިލަފުށްޓަށް ޖަމާކުރެވޭ ކުނިތައް ބަހައްޓާނީ، ކުނިތައް ވަކިކޮށް، ބަންޑެލިކޮށް، ބަންދުކޮށްފައެވެ.\nއާމިނަތު ޝައުނާ ިމިނިސްޓްރީ އޮފް އެންވައިރަމަންޓް، ކްލައިމެޓް ޗޭންޖް އެންޑް ޓެކްނޮލޮޖީ ރިޕޯޓް ތިލަފުށި ވެމްކޯ\nދުންއެރުން ހުއްޓުވުމަށް އައީމަ އެނިމުނީ ދެއްތޯ؟؟ މިހާރުވެސް ރިސޯޓް ތަކުން ގެންދާ ކުނި އުކެންނެތް ތަންފުރިފައި ބުނި އަގެއް ދީގެން އުކާއިރުވެސް ތަންފުރިފައި.


Anna aharuge furathama thin masdhuvahuge thereygai mahuge agu mathivaan fashaane: Raees\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް: އަންނަ އަހަރުގެ ފުރަތަމަ ތިން މަސްދުވަހުގެ ތެރޭގައި މަހުގެ އަގު މަތިވާން ފަށާނެ ކަމަށް ރައީސް ވިދާޅުވި -- ފޮޓޯ: ރައީސުލްޖުމްހޫރިއްޔާގެ އޮފީސް\nއަންނަ އަހަރުގެ ފުރަތަމަ ތިން މަސްދުވަހުގެ ތެރޭގައި މަހުގެ އަގު މަތިވާން ފަށާނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިރޭ ވިދާޅުވެއްޖެ އެވެ. އެމަނިކުފާނު މިހެން ވިދާޅުވީ 41 ވަނަ މަސްވެރިންގެ ދުވަހުގެ ރަސްމީ ޖަލްސާގައި ވާހަކަފުޅު ދައްކަވަމުންނެވެ.\nރައީސް ސޯލިހް ވިދާޅުވީ މަހުގެ އަގު މަތިވާނެ ކަމަށް އެމަނިކުފާނު ދެންނެވީ އެކަމަށްޓައި ގިނަ މަސައްކަތްތަކެއް ސަރުކާރުން ކުރަމުން ގެންދާތީ ކަަމަށެވެ. އަދި އެކަަން ހާސިލުވާނެ ކަމުގެ އުންމީދު ލިބިވަޑައިގެންފައިވާތީ އެވެ. ރަނގަޅެއް ހޯދުމަށް މަސްވެރިންނާ ސަރުކާރު އެކުގައި ތިބުމަށް ބޭނުންކުރި ބޭހުގެ ފޮނި ނަތީޖާ ފުރަތަމަ ފެންނަން ފަށާނީ އެ ދުވަހު ކަމަށްވެސް ރައީސް ވިދާޅުވިއެވެ.\nއެމަނިކުފާނު ވިދާޅުވީ މަހުގެ އަގާ ގުޅޭ އެންމެ ބޮޑު އެއް ކަމަކީ މަހުގެ ކޮލިޓީ ކަމަށާ އެ ކޮލެޓީ އެ ގޮތުގައި ހިފެހެއްޓުމަށްޓަކާ ވަށާޖެހޭޜ ނިޒާމެއް ބިނާ ކުރަމުން ގެންދަވާ ކަމަށެވެ. އެގޮތުން މަސްވެރިންނަށް ދިމާވެފައިވާ އައިސް ލިބުމުގެ މައްސަލައަށް ހައްލެއް ހޯދުމަށް ސަރުކާރުން ބޮޑު އިންވެސްޓެއް ކުރަމުންދާ ކަމަށް ވިދާޅުވިއެވެ.\n"ރާއްޖޭގެ އެކި ކަންކޮޅުތަކުގައި އައިސްޕްލާންޓް ގާއިމުކުރުމުގެ މަސައްކަތް ބާރަށް އެބަ ކުރެވޭ. މި ރަށާ [ގާފަރު] ހއ. ހޯރަފުށީ އައިސްޕްލާންޓްވެސް އެވަނީ ނިމިފައި. ފެލިވަރުގައި އިތުރު 50 ޓަނުގެ އައިސްޕްލާންޓެއް ވަނީ ގާއިމުކުރެވިފައި. މީގެ އިތުުރުން 12 އަތޮޅެއްގައި ޖުމްލަ 18 އައިސްޕްލާންޓް ގާއިމުކުުރުމުގެ މަސައްކަތް ކުރިއަށްދާނެ،" ރައީސް ވިދާޅުވިއެވެ.\nރައީސް ވިދާޅުވީ 18 ޕްލާންޓްގެ މަސައްކަތް ނިމި ބޭނުންކުރަން ފެށުމުން މަހެއްގެ މައްޗަށް 15،000 ޓަނަށްވުރެ ގިނައިން އައިސް އުފެއްދޭނެ ގާބިލުކަން ދިވެހި މަސްވެރިކަމުގެ ސިނާއަތަށް އިތުރުވެގެންދާނެ ކަމަށެވެ. ރައީސްގެ ވާހަކަފުޅުގައި ދިވެހިން ބާނާ މަސް ޕްރޮސެސް ނުކޮށް ރޯމަހުގެ ގޮތުގައި އެކްޕޯސްޓް ކުރުމަކީ އެ ސިނާއަތް ކުރިއަރަން އޮތް ހުރަހެއް ކަމުގައި ވިދާޅުވިއެވެ.\nއަދި އެކަމުގެ ސަބަބުން ރާއްޖޭގެ މަހުގެ އުފެއްދުންތެރިކަން ގައުމުގެ އެތެރޭގައި ހިފެއްޓި ހުއްޓުން އަރާފައި އޮވެ ދިވެހި މަހުގެ ފައިދާ އެހެން ގައުމުތަކުން ނަގަމުންދާ ކަމަށް ވިދާޅުވިއެވެ.\n"މިކަން މިގޮތަށް ކޮއްލަ ކޮއްލާ ނޫނީ ގާނާލަ ގާނާލާ ތިބީ އެކަން ކުރި ބަޔަކަށް އޭގެ ގެއްލުން ނޭންގި ގެނެއް ނޫން. އެ ގޮތުގައި ދެމި ތިބުމުން ގައުމުގެ މަސްވެރި ސިނާއަތަށް ދިވެހި މަސްވެރިންނަށް ގެއްލުން ބޮޑުކަން އެ ބަޔަކަށްވެސް އެނގޭނެ. އެހެން ނަމަވެސް އެކަމުގައި އުޅޭ ބަޔަކަށް ބޮޑު ފައިދާއެއް ނެގެނީ އެގޮތުގައިކަން ވަރަށް ސާފު. އަޅުގަނޑުމެން މި ދަނީ މި ދެންނެވި ގެއްލުން ބޮޑު ޒަމާންވީ އާދަ އިންގިލާބުކޮށްލަން. މިހާރު ހިފާފައިމިވާ އަމާޒާ މިސްރާބުން ދިވެހި މަސްވެރި ސިނާއަތުގައި އެޅުވިފައިވާ މި ދެންނެވި ތަޅު ނެއްޓޭނެ،"\nރައީސް ވިދާޅުވީ މަހުގެ ސިނާއަތް ފުޅާކޮށް އޭގެ ނަފާ އިތުރުކުރެވޭނީ ހަމައެކަނި ރޯމަސް އެކްސްޕޯޓް ކުރުމުގެ ވިސްނުން ދޫކޮށްލައިގެން ކަމަށެވެ. އޭގެ ބަދަލުގައި ބާނާ މަހަށް އެކުވި އަގެއް ލިއްބައިދެވޭނެ ވެލިއުއެޑެޑް އުފެއްދުންތަކުގެ ގޮތުގައި މަސް އެކްސްޕޯޓް ކުރެވިގެން ކަމަށެވެ. އެކަމަށްޓަކާ ހާއްސަ މަސައްކަތްތަކެއް ސަރުކާރުން ކުރަމުން ގެންދާ ކަމަށްވެސް ރައީސް ވިދާޅުވިއެވެ. އެ ގޮތުން ފެލިވަރުގެ އެކްސްޕޭންޝަން ޕްރޮޖެކްޓްގެ ދަށުން ފެލިވަރުގެ ޕްރޮސެސިން ކެޕޭސިޓީ ދެގުނަ އިތުރުކޮށް މުޅީން އަލަށް ދުވާލަކަށް އިތުރު 100 ޓަނުގެ މަސް ޕްރޮސެސް ކުރުމުގެ ގާބިލުކަން އެ ކާރުހާނާއަށް ލިބިގެންދާނެ ކަމަށެވެ.\nއަދި ފެލިވަރާއި ކޫއްޑޫގެ އިތުރުން ކަނޑުއޮތްގިރި އާއި ތިނަދޫ އަދި މުލަކުގައި ގާއިމުކުރެވޭ ކޯލްޑްސްޓޯރޭޖް ބޮޑުކުރުމުގެ މަސައްކަތާއެކު ޖުމްލަ ކެޕޭސިޓީ 9،000 ޓަނަށްވުރެ އިތުރުވެގެންދާނެ ކަމަށްވެސް ރައީސް ވިދާޅުވިއެވެ. މި މަަސައްކަތް ނިމުމުން މަސްވެރިންގެ އަތުން މަސް ގަނެވޭ މިންވަރު ދުވާލެއްގެ މައްޗަށް 61 އިންސައްތަ އިތުރު ކުރުމުގެ ގާބިލުކަން މިފްކޯގައި ހުންނާނެ ކަމަށް ވިދާޅުވިއެވެ.\nމިރޭގެ ޖަލްސާގައި ރައީސް ވަނީ ބޮޑު ކަންނެލީގެ މަސްވެރިކަމަކީ ބޮޑު އަގުލިބޭ މައިގަނޑު އަމިއްލަ ސެކްޓަރު ވިޔަފާރިއަކަށްވާތީ އެ ވިޔަފާރި ފުޅާކުރުމުގެ މުހިންމު ކަމާއި ގުޅޭގޮތުންވެސް ވާހަކަ ދައްކަވާފައެެވެ. ރަައީސް ވިދާޅުވީ ސަރުކާރުގެ ސިޔާސަތަކީ އެ ވިޔަފާރިއަށް މިފްކޯ ނުވަނުން ކަމަށާ އޭގެ ބަދަލުގައި އަމިއްލަ ވިޔަފާރިތަކަށް އެހީތެރިވެދިނުމުގައި ދެމި އޮތުން ކަމަށެވެ.\n"ހަގީގަތުގައި ބޮޑު ކަންނެލީގެ މަސްވެރިންނަށްވެސް ނަފާ އިތުުރުކުރެވޭނީ އެކުވި-އަގުގެ އުފެއްދުންތެރިކަން އިތުރުކުރެވިގެން. ރާއްޖޭގައި ޕްރޮސެސްކުރުން މަތި ކުރެވިގެން. މިކަމަށްޓަކައި ކަނޑު އޮތްގިރި އިތުރަށް ތަރައްގީކޮށް ސްޓޯރޭޖާއި ޕެކޭޖިން ކެޕޭސިޓީ އިތުރުކުރުމަށް މި އަންނަނީ ތައްޔާރުވަމުން. މި މަސައްކަތް ނިމުމުން އަމިއްލަ ފަރާތްތަކަށް މި ފެސިލިޓީގައި ބޮޑު ކަންނެލި އެކްސްޕޯޓް ކުރުމަށް ޕެކޭޖިންގެ މަސައްކަތް ކުރިއަށް ގެންދެވޭނެ،" ރައީސް ވިދާޅުވިއެވެ.\nމަސްވެރިންނަށް 775 މިލިއަން\nރައީސް ވިދާޅުވީ ސަރުކާރާ ހަވާލުވިއިރު މަސްވެރިންގެ އެންމެ ބޮޑު ޝަކުވާއަކީ ބާނާ މަަސް ނުކިރި އުކާލަން ޖެހުން ކަމަށާ އެކަމަށް ދާއީމީ ހައްލެއް ހޯދުމުގެ މަސައްކަތް ކުރަމުން ގެންދާއިރު މިހާރުވެސް ވަގުތީ ހައްލުތަކެއް ގެނެވިފައިވާ ކަމަށެވެ. މިފްކޯގެ މަސް ގަތުމުގެ ކެޕޭސިޓީ އިތުރުކުރެވި ދުވާލަކު 100 ޓަނު މަސް ފިނިކުރެވި 300 ޓަނުގެ މަސް ސްޓޯ ކުރެވޭ ބޯޓެއް އަލަށް ހޯދާ ހިދުމަތަށް ނެރެން ތައްޔާރުވެފައިވާ ކަމަށެވެ.\nއަދި މަސް އެކްސްޕޯޓް ކުރުމަށް 2400 ޓަނުގެ ރީފާ ކެރިއަރެއް ގަނެ ގެނެސްފައިވާ ކަމަށެވެ. މި އަހަރަކީ ރެކޯޑް އަދަދަކަށް މަސް ކިރާފައިވާ އަހަރެއް ކަމަށްވެސް ރައީސް ވިދާޅުވިއެވެ. މިހާތަނަށް 5،000 މެޓްރިކް ޓަނަށްވުރެ ގިނަ މަސް މިފްކޯއަށް ކިރާ 775 މިލިއަން ރުފިޔާ މަސްވެރިންނަށް ދީފައިވާ ކަމަށް ވިދާޅުވިއެވެ.\nމިއަހަރުގެ މިހާތަނަށް 5،000 މެޓްރިކް ޓަނަށް ވުރެ ގިނަ މަސް މިފްކޯއަށް ވަނީ ކިރާފައި. މި އަހަރުގެ މިހާތަނަށް ޖުމްލަ 775 މިލިއަން ރުފިޔާ ވާނީ މަސްވެރިންނަށް ދީފައި. މިއީ އަތުން އަތަށް ސީދާ މަސްވެރިންނަށް މިފްކޯއިން ދީފައިވާ އަދަދު. މިއީ މި ފާއިތުވީ 15 އަހަރުގެ ތެރޭގައި އެންމެ ގިނައިން މިފްކޯއަށް މަސްގަނެފައިވާ އަހަރު. ހަމަ ޔަގީނުންވެސް ފާއިތުވެ މިދިޔަ ދަތި ދުވަސްތަކުގައި ކަނޑުރޯދިން ފަހިވި އިލާހީ ރަހުމަތްފުޅު ކިތަންމެހާވެސް ބޮޑު\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް | މަސްވެރިންގެ ދުވަސް 2021\nރައީސްގެ ވާހަކަފުޅުގައި މި އަހަރުގެ ތިންވަނަ ކުއާޓަރުގެ ނިޔަލަށް މަސް އެކްސްޕޯޓުން ކުރިއެރުން ހޯދާފައިވާ ކަމަށްވެސް ވިދާޅުވިއެވެ. އެގޮތުން މިދިޔަ އަހަރާ އަޅާބަލާއިރު އެކްސްޕޯޓްގެ ނިސްބަތް 37.9 އިންސައްތަ އިތުރުވެފައިވާ ކަމަށް ވިދާޅުވިއެވެ.\nމީގެ އިތުރުން މަސްބޭނުމަށްޓަކައި އޮއިވާލި ކަނޑުފަތީގެ މުހިންމުކަންވެސް ރައީސް ފާހަގަކުރެވިއެވެ. އޮއިވާލި ކަނޑުފަތި އަޅަން ފެށިފަހުން މިހާތަނަށް އެޅިފައިވަނީ 56 ކަނދުފަތި ކަމަށާ އެ ވިއުގައަށް 30 އިތުރުކޮށް މަސްކަނދުފަތީގެ އަގު 86 އަށް އިތުރުކުރުމަކީ ސަރުކާރުގެ އަމާޒެއް ކަަމަށް ރައީސް ވިދާޅުވިއެވެ.\nކޮވިޑްގެ ބަލިމަޑުކަމުގައި އާމްދަނީ ދަށްވި މަސްވެެެރިންނަށް ސަރުކާރުން ދޫކުރި އިންކަމް ސަޕޯޓް އެލަވަންސްގެ ތަފްސީލުވެސް ރަައީސް ހިއްސާ ކުރެއްވިއެވެ. އެމަނިކުފާނު ވިދާޅުވި ގޮތުގައި ބޮޑު ކަންނެލީގެ ސިނާއަތުގެ 98 ފަރާތަކަށް 1.2 މިލިއަން ރުފިޔާ ދޫކޮށްފައިވެއެވެ. ފަރުމަހުގެ މަސްވެރިކަންކުރާ 1،394 މީހަކަށް 30 މިލިއަން އަދި ހުއިފި ލަނޑާ އާއި ފަރުވެރިކަމުގައި އުޅުނު 362 މީހަކަށް 8 މިލިއަން ރުފިޔާ ދޫކުރިއެވެ. އަދި ބޮޑުކަންނެލީގެ މަސްގަންނަ ފަސް ކުންފުންޏަކަށް 55.4 މިލިއަން ރުފިޔާގެ ލޯނު ސަރުކާރުން ދޫކޮށްފައިވާ ކަމަށްވެސް ވިދާޅުވިއެވެ.\n"އަދި ހަމަ އެހެންމެ އެސްޑީއެފްސީ މެދުވެރިކޮށް މަސްވެރިކަމުގައި ހަރަކާތްތެރިވާ 102 ފަރާތަކަށް 144.3 މިލިއަން ރުފިޔާގެ ލޯން ސަރުކާރުން ވަނީ ދޫކޮށްފައި،" ރައީސް ވިދާޅުވިއެވެ.\nރައީސް އިބްރާހިމް މުހައްމަދު ސޯލިހު މަސްވެރިން މަސްވެރިންގެ ދުވަސް + ފިޝަރީޒް އެންޑް އެގްރިކަލްޗާ މިނިސްޓްރީ ގާފަރު


Premier League: Sheffield United relegate vejje | Jazeera\tޝެފިލްޑް ޔުނައިޓެޑް ރެލިގޭޓްވެއްޖެ - Jazeera\nޕްރިމިއާ ލީގު: ބާކީ ހަ މެޗު އޮތަސް، ޝެފިލްޑް ޔުނައިޓެޑް ރެލިގޭޓްވެއްޖެ\nލީވާން އަލީ ނާސިރް April 18, 2021 100 views0\nޝެފިލްޑް ޔުނައިޓެޑް އަދި ވޮލްވްސް ބައްދަލުކުރި މެޗުގެ ތެރެއިން -- ފޮޓޯ: ޓުވިޓާ / ޓުވިޓާ\nޕްރިމިއާ ލީގުގައި 0-1 ގެ ނަތީޖާއަކުން ވޮލްވްސް އަތުން ބަލިވެ، ބާކީ ހަ މެޗު އޮއްވައި ޝެފިލްޑް ޔުނައިޓެޑް ރެލިގޭޓް ވެއްޖެއެވެ.\nހޮނިހިރު ދުވަހުގެ ރޭ ވޮލްވްސް ދަނޑުގައި ކުޅުނު މި މެޗު ފެށިގެން ބޯޅަ ކޮންޓްރޯލްކޮށްގެން ރަނގަޅަށް ކުޅެމުންދިޔައީ އެޓީމުންނެވެ. އެގޮތުން އެޓީމުން ވަނީ ޝެފިލްޑްގެ ހާފަށް ބާރުބޮޑުކޮށް ހަމަލާތައް އުފެއްދުމަށް މަސައްކަތް ކޮށްފައެވެ.\nމި ހާފްގައި ޝެފިލްޑްއިން ވެސް ވޮލްވްސްގެ ހާފަށް ބާރުބޮޑުކޮށް ހަމަލާތައް އުފައްދަން މަސައްކަތް ކޮށްފައިވީ ނަމަވެސް، އެޓީމަށް ލަނޑު ޖެހުމަށް މާ ރަނގަޅު ފުރުސަތުތަކެއް ހޯދިފައެއް ނުވެއެވެ. އެގޮތުން ފުރަތަމަ ހާފް ނިމިފައިވަނީ ދެޓީމުންކުރެ ޓީމަކަށްވެސް ލަނޑެއް ނުޖެހި އެއްވަރުވެގެންނެވެ.\nދެވަނަ ހާފް ފެށިގެން ވޮލްވްސްއިން ވަނީ މެޗުގެ ލީޑު ނަގާފައެވެ. މި ލަނޑު 59 ވަނަ މިނެޓުގައި ވޮލްވްސްއަށް ކާމިޔާބުކޮށްދިނީ ވިލިއަން ޖޯސޭއެވެ. މި ލަނޑަށްފަހު ވެސް ވޮލްވްސްއަށް ވަނީ ލީޑު ފުޅާކުރަންވެސް ފުރުސަތުތަކެއް ލިބި ބޭކާރުވެފައެވެ.\nމި ނަތީޖާއާއެކު ޝެފިލްޑް ރެލިގޭޓްވެފައިވާއިރު، އެޓީމަށް 32 މެޗު ކުޅެގެން ހޯދިފައިވަނީ އެންމެ 14 ޕޮއިންޓެވެ. އެޓީމު ކުޅުނު 32 މެޗުގެ ތެރެއިން 26 މެޗުން ބަލިވެފައިވާިއުރު، މޮޅުވެފައިވަނީ އެންމެ ހަތަރު މެޗުންނެވެ. ބާކީ ދެ މެޗުން އެޓީމު ވަނީ އެއްވަރުވެފައެވެ.


300 Kilo ahvure gina masthuvaathakethi nahthaalaifi – Iru\n300 ކިލޯއަށްވުރެ ގިނަ މަސްތުވާތަކެތި ނައްތާލައިފި\nއެކިއެކި މައްސަލަތަކާއި ގުޅިގެން ފުލުހުންގެ ބެލުމުގެ ދަށަށް ގެނެސްފައިވާ ގިނަ އަދަދެއްގެ މަސްތުވާތަކެތި މިއަދު ނައްތާލައިފިއެވެ.\nފުލުހުންގެ ބެލުމުގެ ދަށުގައި މިއަހަރުގެ ޖޫން މަހާ ހަމައަށް ނައްތާނުލެވިހުރި 300 ކިލޯއަށްވުރެ ގިނަ މަސްތުވާތަކެތި ބުރާސްފަތި ދުވަހުގެ ހެނދުނުގެ ވަގުތެއްގައި ދޫނިދޫގައި ވަނީ ނައްތާލާފައެވެ.\nމިހަރަކާތުގައި ހޯމް މިނިސްޓަރ އިމްރާން ޢަބްދުﷲ ވާހަކަފުޅު ދައްކަވަމުން ވިދާޅުވީ މަސްތުވާތަކެތި ސަލާމަތްވެފައިވާ މުޖުތަމައުއެއް ގާއިމްކުރުމަށް ގިނަ މަސައްކަތްތަކެއް ކުރަމުންދާ ކަމަށާއި އެ މަސައްކަތްތަކުގެ ތެރެއިން ފާއިތުވެދިޔަ ދުވަސްތަކުގައި ގިނަ އަދަދެއްގެ މަސްތުވާތަކެތި އަތުލައިގެންފައިވާ ކަމަށެވެ. މީގެ އިތުރުން މިގޮތަށް އަތުލައިގަނެވޭ މަސްތުވާތަކެތި ތަހުގީގު މަރުހަލާ ނިންމައި ވީހާވެސް އަވަހަށް ނައްތާލުމުގެ މަސައްކަތްތައް ކުރިއަށް ގެންދަވާކަމަށް ވެސް ހޯމް މިނިސްޓަރ ވިދާޅުވިއެވެ.\nބުރާސްފަތި ދުވަހު ނައްތާލި މަސްތުވާތަކެތީގެ ތެރޭގައި ހިމެނެނީ 12778 އެވިޑެންސްގައި ހިމެނޭ 25،880 ރަބަރު ޕެކެޓާއި 11،794 ސެލޯފިންކޮޅާއި ފިލްމު ހުސްކުރި 734 ދަޅާއި 455 ބްލެޓާއި 233 ބިޑިއާއި 11،156 ބޭސްގުޅައާއި އެހެނިހެން 79225 އައިޓަމްއެވެ.\nއަލީގެ ޕާސްޕޯޓް މައްސަލަ ސުޕްރީމް ކޯޓަށް\nނައްތާލި މަސްތުވާތަކެތީގެ ބަރުދަނުގައި 324.05 ކިލޯގްރާމް ހުއްޓެވެ. މީގެތެރޭގައި ހިިމެނެނީ 108.81 ކިލޯގްރާމްގެ ހެރޮއިން އާއި 158.8 ކިލޯގްރާމްގެ ކެނަބިސް އާއި 39.04 ކިލޯގްރާމްގެ މެޓަމްފެޓަމިން ރެސިމޭޓް އާއި 14.9 ކިލޯގްރާމްގެ ކޮކެއިން އާއި 1.7 ކިލޯގްރާމްގެ އެމް.ޑީ.އެމް.އޭއެވެ.


ދުނިޔޭގެ އެންމެ ސިއްހަތަށް ފައިދާހުރި މާމުއި\nމާމުޔަކީ ހަށިގަނޑަށް ރަނގަޅު އެއްޗެކަން ނޭނގޭ މީހަކު މަދުވާނެއެވެ. ނަމަވެސް މާމުއީގެވެސް ތަފާތު ކޮލިޓީއާއި ވައްތަރުތައް ހުރެއެވެ. މިހާތަނަށް ކުރެވުނު ދިރާސާތަކުން އަންގާ ގޮތުގައި ހަށިގަނޑަށް އެންމެ...\nއޯސީޑީ އަކީ ކޮބާ؟\nބިރަކީ ކޮންމެ މީހެއްގެ ކިބައިގައިވެސް ލައްވާފައިވާ އިހްސާސެކެވެ. ނަމަވެސް މާބޮޑަށް ބިރުގަތުމަކީ މީހާގެ މުޅި ދިރިއުޅުމަށާއި އުފާވެރިކަމަށް އަސަރުކުރާ ކަމެކެވެ. ބައެއްފަހަރު މިކަންތައް ވަނީ ސިކުނޑީގެ...\nކުޑަކަމުދާ ނިޒާމަށް އިންފެކްޝަން ޖެހުމުން ދުރުވުމަށް ކުރެވިދާނެ ބައެއް ކަންތައްތައް\nކުޑަކަމުދާ ނިޒާމަށް ޖެހޭ އިންފެކްޝަނަކީ ވަރަށް ވޭން އަޅާ އަދި ބައެއް ފަހަރު ގިނަ ދުވަސްތަކަކަށް ދެމިގެންދާ ކެމެކެވެ. ބައެއް މީހުންނަށް މިމައްސަލަ ބޮޑުވެގެންގޮސް ލޭ އައިސް އެންޓިބައޮޓިކްސް ބޭނުންކުރ...\nއިވްނިންގް ޕްރިމް ރޯސް ތެލުން ލިބޭ ފައިދާ\nމިއީ ވަރަށް ގިނަ ސިއްހީ މައްސަލަތަކަށް ޑޮކްޓަރުންވެސް ބޭނުންކުރަން ލަފާދޭ ތެލެކެވެ. އިވްނިންގް ޕްރިމް ރޯސް ތެލުގައި ހަށިގަނޑަށް ފައިދާހުރި އޮމޭގާ ފެޓީ އެސިޑްސް އެކުލެވިގެންވެއެވެ. ބޭސްފިހާރަތަކުންވ...\nދަތް ހުދު ކުރުމަށް ގޭގައި ކުރެވިދާނެ3ކަމެއް\nރީތި ހުދު ދަތްޕިލައެއް ލިބިފައިވުމަކީ މީހާގެ ގުދުރަތީ ރީތިކަން އިތުރުވެ ހިނިތުންވުމަށް ފުރިހަމަކަން ގެނެސްދޭ ކަމެކެވެ. ނަމަވެސް ދަތްޕިލަ ސާފުކޮށް ހުދުކޮށް ގެންގުޅުމަކީ އުނދަގޫކަމެކެވެ. މިއީ ދަތްޕި...\nޑިޕްރެޝަންނަށް ފަރުވާ ހޯދަން ކުރެވިދާނެ6ކަމެއް\nމީގެ އަހަރުތަކަށް ވިސްނާލުމުން ޑިޕްރެޝަން އަކީ އަހަރެމެންގެ ކާބަފައިން ދަންނަ އެއްޗެއް ނޫނެވެ. ޑިޕްރެޝަން އަކީ މިޒަމާނުގެ ބައްޔެކެވެ. ދިރާސާތަކުން އަންގާ ގޮތުގައި ޑިޕްރެޝަން ބައްޔާއި އެންމެ ގިނައިނ...\nރީތި ހަންގަނޑަކަށް ފެހި ސްމޫތީއެއް\nބޭނުންވާ ތަކެތި: - 1/2 ކިއުކަމްބާ - 1 ފެހި އާފަލު - އަތް ފުރައި ސްޕިނޭޗް ފަތް - އަތް ފުރައި ކޭލް ފަތް -3ސެލެރީ ފަތް (ރިބްޒް) - 1/2 ޕެއާޒް - 1/2 އިންޗި އިނގުރު - 1 ލުނބޯގެ ހުތް - 1 މުށް ކ...\nހަށިގަނޑަށް ފައިދާހުރި ވެޖިޓަބަލް އެގް މަފިން\nދިރިއުޅުމުގެ ބުރަކަމާއި ވަގުތު ނެތުމުގެ މައްސަލައަށް އޮތް ހައްލަކީ، ފަސޭހައިން ތައްޔާރުކޮށްލެވޭ، އަގަޔަށް މީރު، ހަށިގަނޑަށް ފައިދާހުރި ކާނާއެވެ. ވެޖިޓަބަލް އެގް މަފިންގައި މައިގަނޑު ގޮތެއްގައި އެކު...\nއެޕެންޑިކްސް ދުޅަވުމަށް ސަމާލުވެ ދެނެގަތުން މުހިއްމު\nއެޕެންޑިކްސް ދުޅަވުމަކީ އެޕެންޑިކްސް އެއްކޮށް، ނުވަތަ އޭގެ ބައެއް ބެދުމުގެ ސަބަބުން ނުވަތަ އެޕެންޑިކްސް ގައި އިންފެކްޝަން އަށަގަތުމުގެ ސަބަބުން ދުޅަވުން ކުރިމަތިވުމެވެ. އެޕެންޑިކްސް ދުޅަވުން ކުރިމަ...\nހިކަނދިފަތުން ލިބޭ ބައެއް ފައިދާތައް\nހިކަނދިފަތަކީ ދިވެހި ކެއުމުގައި ވަރަށް މުހިއްމު ދައުރެއް އަދާކުރާ އެއްޗެކެވެ. އެއްވެސް ރިހައެއް އަދި ހަވާދެއް ހިކަނދިފަތާއި ނުލައި ފުރިހަމަ ނުވާނެއެވެ. ހިކަނދިފަތަކީ ހަމައެކަނި ކާއެއްޗެހީގެ ރަހަ މީ...\nކަޅުކުލައިގެ އަރިދަފުސް އަންނަނީ ކީއްވެ؟\nބައެއް ފަހަރު އަހަރެމެންގެ ހަށިގަނޑަށް އަންނަ ބަދަލުތަކުން ހަށިގަނޑުގެ އެތެރޭގައިވާ ބަލިމަޑުކަން ފާހަގަކުރަން އެނގެއެވެ. އާންމުކޮށް ކަޅުކުލައިގެ އަރިދަފުސް އައުމަކީ ޑޮކްޓަރަށް ދައްކައިގެން ބަލަންޖެ...\nވަގުތުން ހަނޑޫ ދޮވެގެން ކެއްކުން ރައްކައުތެރިތަ؟\nހަނޑުލަކީ ދިވެހިންގެ ކެއުން ބުއިމުގައި މުހިއްމު އެއްޗެކެވެ. ފަހުން ކުރެވުނު ދިރާސާތަކުން ދައްގާ ގޮތުގައި ހަނޑުލުގެ ބޭރުގައި އާސެނިކް ކިޔާ ކެމިކަލް މާއްދާ އާންމުކޮށް ހުރުން އެކަށީގެންވެއެވެ. އާސެނިކ...\nފޭރުފަތް އިސްތަށިގަނޑަށް ރަނގަޅީ ކީއްވެ؟\nފޭރުފަތަކީ ވިޓަމިން ސީ އާއި އެންޓި އޮކްސިޑެންޓްތަކުން މުއްސަނދިވެފައިވާ ފަތެކެވެ. އިސްތަށިގަނޑު ނިކަމެތިވެ ވެރުމަށް ދިމާވާ އެންމެ ބޮޑު އެއްސަބަބަކީ ބޮލުގެ ހަންގަނޑުގެ ދުޅަހެޔޮކަން ގެއްލުމެވެ. ފޭރުފ...\nއިސްތަށިގަނޑަށް ރަނގަޅު ފަތްޕިލާވެލީގެ ތެލެއް\nރީތި އިސްތަށިގަނޑެއް ދަމަހައްޓަން ބޭނުންވާނަމަ ބޭނުންވަނީ ގުދުރަތީ ތަކެއްޗެވެ. މިއީ ގޭގައި ފަސޭހައިން ތައްޔާރުކުރެވިދާނެ ގުދުރަތީ ތެލެކެވެ. ބޭނުންވާ ތަކެތި 1 ޖޯޑު ކާށި ތެޔޮ ½ ޖޯޑު ހިކަނދިފަތް...\nފަސޭހައިން ތައްޔާރުކޮށްލެވޭ ފައިދާހުރި އާފަލް ސޭންޑްވިޗް\nބިޒީކޮށް އުޅުމަކީ ސިއްހަތަށް ފައިދާހުރި އެއްޗެހި ކެއުމަށް ހުރަސްއަޅަން ޖެހޭ ކަމެއް ނޫނެވެ. އަވަހަށް ބަނޑުހައިކަން ފިލުވައިލައި ހަށިގަނޑުގައި ވަރުޖެއްސުުމަށް މި ކަނާ ތައްޔާރުކޮށްލާށެވެ. ބޭނުންވާތަކ...


Indonesiage Gaburu Valhunulumuge' sagaafai - TrendingRED\n2 އޮގަސްޓް 2017 - 18:50\nދުނިޔެއަކީ ވަގުތީ އާލަމެކެވެ. ލޯބިވާ މީހުން ދުނިޔެއާއި އަލްވަދާޢު ކިޔުމަކީ ލިބޭ ވަރަށް ބޮޑު ހިތާމައެކެވެ. ނަމަވެސް މަރުވެދިއުމުން އަހަރެމެންނަށް އޮތީ އެކަން ގަބޫލުކޮށް އެމީހުންގެ މައްޗަށް ހެޔޮ ދުޢާކުރުމެވެ.\nއިންޑޮނޭޝިއާގެ ޓޮރަޖާން މީހުންނަކީ މިކަން ޤަބޫލްކުރާ ބައެއް ނޫނެވެ. އެމީހުން ޤަބޫލުކުރާގޮތުގައި މަރުވެފައިވާ މީހާގެ ފުރާނަ އަބަދުވެސް ކައިރީގައި ވެއެވެ. އެހެންކަމުން އެމީހުންގެ މައިންބަފައިންނާއި ލޯބިވާ މީހުން ވަޅުނުލައި ބަލަހައްޓަނީ ދިރިހުރި މީހެއް ކަމަށް ދެކިގެންނެވެ. ގަޑިން ގަޑިއަށް ކާން ގެނެސް ހާލު އަހައި ވާހަކަ ދައްކައި ހަދަނީ ބަލި މީހަކަށް ކަންތައް ކުރާ ގޮތަށެވެ. އެމީހުން ޤަބޫލުކުރާ ގޮތުގައި މިގޮތަށް ކަންތައް ނުކޮށްފިނަމަ އެމީހުންގެ ރޫހް އެގެއެއް ފަޅުކޮށްލާނެއެވެ. މަރުވެފައިވާ މީހާގެ ހަށިގަނޑު ސަންދޯކުގެ ތެރޭ ވަޅުނުލައި ގޭގައި އެތައް އަހަރެއް ވަންދެން ގެންގުޅެއެވެ.\nޓޮރަޖާންގެ މީހުން ޤަބޫލުކުރާ ގޮތުގައި މަރުވެފައިވާ މީހާ އެގޮތައް ގެންގުޅުމުން އެމީހާ މަރުވެދިޔަކަމުގެ ހިތާމައިގައި ކެތްކުރަން ފަސޭހައެވެ. ރާއްޖޭގައި މަރުވެފައިވާ މީހުންގެ މޫނު ބަލާލަން ދާން ގިނަ ކުޑަކުދިން ޖެހިލުންވެއެވެ. ނަމަވެސް އިންޑަނޭޝިއާގެ މިހިސާބުގަޑުގެ ކުޑަކުދިން މަރުވެފައިވާ ކާފައާއި މާމަ ކައިރިއަށް ގޮސް ވާހަކަ ދައްކައި ހަދައެވެ. އެއްވެސް ބިރެއްނެތިއެވެ.\nއެތެއް އަހަރަކު ގޭގައި މައްޔިތާގެ ހަށިގަނޑު ބޭއްވުމަށްފަހު ޖަނާޒާ ބާއްވަނީ ވަރަށް ކުލަގަދަކޮށްށެވެ. ޖަނާޒާގެ ކަންތައް ބައެއްފަހަރު އެތައް ދުވަހަކަށް ދެމިގެންދެއެވެ. ޖަނާޒާއަށްފަހުވެސް މައްޔިތާގެ ހަށިގަނޑު ނަގައިގެން ހަފްލާތަކުގައި ބައިވެރި ކުރުމަކީ މިހިސާބުގަޑުގެ މީހުންގެ ސަގާފަތެވެ.


Siyaasee Fasaadha ( Part 10 ) | #Dhiislam\nސިޔާސީ ފަސާދަ (ދިހަވަނަ ބައި)\n7 months ago |0comment| July 19, 2017\nއިސްލާމީ ސަޤާފަތް ރައްކާތެރިކުރުން\nއަޅުގަނޑުމެންގެ މާޒީން ޢިބުރަތްތަކެއް ހޯދުމުގެވާހަކަ ދައްކާކަމުގައި ވާނަމަ، އެ ވާހަކަތައް އަޅުގަނޑުމެން ގޮވައިގެން ދަތުރުކުރަނީ އިސްލާމީ ސަޤާފަތާއި ދިމާލަށެވެ. ހިތާމައިގެ ކޮޅެއްނެތެވެ. މިއަދު، އެ ސަޤާފަތް ވަނީ ޖަހާލަތުގެ އަނދިރިކަމާއި މަސްހުނިވެފައެވެ. ވަކި ބާވަތެއްގެ އެދުންތަކަކާއި، އަހުލުކިތާބީންގެ ޚުރާފާތްތަކާއި، ޖާހިލިއްޔަތުގެ ޝައްކުތަކާއި، އަނިޔާވެރި ވެރިންނަށް އަންނަ “އިލްހާމް” ތަކާއި ގުޅި ލާމެހިފައެވެ. މާތް ނަބިއްޔާ صلى الله عليه وسلم އެބަޔަކަށް ޡަނާ ވިދާޅުވެފައިވާ ފަދަ ޙިކުމަތްތެރި، ބުއްދިވެރި، ޢިލްމުވެރިންނަށް މި އުންމަތް ބޭނުންވެފައިވާ މިންވަރު އަޅުގަނޑު ބަޔާންކޮށްދޭންވީ ކިހާވަރަކަށް ހެއްޔެވެ. އެފަދަ ޢިލްމުވެރިންނާއި ބެހޭގޮތުން މާތް ނަބިއްޔާ صلى الله عليه وسلم ޙަދީސްކުރެއްވިއެވެ. “ޢަދުލުވެރި ތަޤްވާވެރި ޢިލްމުވެރިން ޤަރުނަކަށްފަހު ޤަރުނަކު މި ޢިލްމު (އެބަހީ: ކީރިތި ޤުރްއާނާއި ސުންނަތް) ނަޤްލުކުރާނެއެވެ. ބިދުޢަވެރިންގެ އިތުރުކުުރުންތަކާއި، އަދި ބާޠިލުގެ އަހުލުވެރިންގެ ދޮގު ވާހަކަތަކާއި، ޖާހިލުން މި ޢިލްމުގެ މާނަތައް (އެއިން ދޭހަވާ މާނަ ނޫން އެހެން މާނަތަކަށް) ބަދަލުކުރާ ބަދަލުކުރުންތައް ދުރުކޮށްް، އެބައިމީހުން މި ޢިލްމު ރައްކާތެރިކުރާނެއެވެ.”\nއިސްލާމީ ސަޤާފަތުގެ ތެރެއަށް މިފަދަ ނުރަނގަޅު ބައިތައް ވަދެ މަސްހުނިވެފައި ވާއިރު، މި ސަޤާފަތް އޭގެ ޙަޤީޤީ ސޫރައިގައި ފެނުމަށްޓަކައި ބޭނުންވާ، މުހިންމު އެތަކެއް ބައިތަކެއް ވަނީ އުނިވެގެން ގޮސްފައެވެ. މި އުނިކަމަކީ އިސްލާމީ ވެރިކަން ޤާއިމުވެފައިވާ ޤައުމުތަކުގެ ތެރޭގައްޔާއި، މުސްލިމުންގެ އާބާދީ މަދު އެހެނިހެން ޤައުމުތަކުގައި، ދީނީ ޢިލްމު ބަލިކަށިވެގެން ދާންޖެހުނު އެންމެ ބޮޑު ސަބަބެވެ. ތައުޙީދުގެ ޢިލްމާއި، ތަފްސީރާއި އަދި ޙަދީސްގެ އިތުރުން ފިޤްހުގެ ޢިލްމަށް މިކަމުން ކޮށްފައިވާ އަސަރު ދައްކުވައިދޭ މާގިނަ މިސާލުތަކެއް ބަޔާންކޮށްދިނުމަށް އަޅުގަނޑު ޤަސްދެއް ނުކުރަމެވެ.\nކޮންމެއަކަސް، މި ދެންނެވި ޢިލްމުތަކުގެ މައިދާން ފުޅާކުރުމަށްޓަކައި ދާއިމީ ގޮތެއްގައި ބޮޑެތި މަހާސިންތާތައް ވެސް ވަނީ ބާއްވަން ޖެހިފައެވެ. އެފަދަ މަހާސިންތާތަކުގެ ބޭނުމަކީ، މި ދީނުގެ ސަޤާފަތުގެ ތެރެއަށް ވަދެ މަސްހުނިވެފައިވާ، ނޭދެވޭބައިތައް ވަކިކޮށް، ވީރާނާވެ ނެތިގެން ގެންދިޔަ މުހިންމު ބައިތައް އޭގެ ތެރެއަށް ވައްދައި ފުރިހަމަކުރުމަށްޓަކައި، ޢިލްމީ ވެއްޓެއްގައި ދިރާސާކޮށް ބަޙުސްކުރުމެވެ. އެއަށްފަހު ޢަމަލީ ފިޔަވަޅުތަކެއް އެޅުމެވެ. މި ގޮތުން ބަލާއިރު، އަޅުގަނޑުމެންގެ ނުކުޅެދުންތެރިކަން ފާހަގަ ވެގެންދާ، މުހިންމު ދެ ޢިލްމެއް ފާހަގަވެގެންދެއެވެ. އެއީ އިސްލާމީ ތާރީޚުގެ ޢިލްމާއި އިސްލާމީ ދަޢުވާގެ ޢިލްމެވެ.\nއެއްވެސް ޝައްކެއްނެތް ގޮތުގައި، ތާރީޚަކީ އޭގައި ކަންކަން ރެކޯޑު ކުރެވޭ އެއްޗެކެވެ. އަދި އެކަންކަމުން ޢިބްރަތްތަކެއް ލިއްބައިދޭ އެއްޗެކެވެ. އިސްލާމީ ތާރީޚު އަޅުގަނޑުމެންނާއި ހަމައަށް ވާޞިލުވުމުގައި، ކޮންމެވެސް މިންވަރަކަށް ވަނީ އިހްމާލުވެވިފައެވެ. ވޭތުވެދިޔަ ސާދަ ޤަރުނަށާއި، އިސްލާމްދީން ފެތުރިގެން ގޮސްފައިވާ ދިމަދިމާލަށް އަވަސް ކަޅިއެއް ހިންގާލުމަށްފަހު، މުސްލިމުންގެ ކާމިޔާބީތަކާއި ނާކާމިޔާބީތަކުގެ އިތުރުން، ތަރައްޤީ ލިބުމަށް މެދުވެރިވި ސަބަބުތަކާއި، ވެއްޓިގެންދިޔަ ފުންވަޅުގަނޑަށް ވެއްޓެން ދިމާވި ސަބަބުތަކަށް ވިސްނާލައިފި ނަމަ، އިސްލާމީ ތާރީޚުން ފެންނަން ހުރީ ވަކި ޒަމާންތަކަކާއި، ތަންތަން ކަން ހާމަވެގެން ދެއެވެ. އަދި ލިބިފައިވާ ފައިދާތަކާއި ގެއްލުމުގެ ހިސާބުތައް، އެއްބައި ފަހަރު އޮޅުންބޮޅުންތަކެއްގެ ތެރޭގައި ވާއިރު، އަނެއްބައި ފަހަރު އެއްވެސް ނަފާއެއް ނެތެވެ. އަޅުގަނޑު މި ދެންނެވި ބަހަށް ދަލީލުކޮށްދޭ އެއްކަމަކީ، އެންމެ ރީތި އިސްލާމީ ނަމޫނާ އިން މުޢާމަލާތް ކުުރުން އިސްލާމީ މުޖްތަމަޢުތަކުގައި ނެތިގެން ގޮސްފައިވާ ވުމެވެ. އަނެއް ކަމަކީ، ޒަމާން ބަދަލުވެ، ދިރިއުޅެންޖެހުނު ތަންތަން ތަފާތުވެގެންދިޔުމުގެ ސަބަބުން، އުންމަތުގެ އެއްބައިވަންތަކަން، މި ދިގު ތާރީޚުގެ ތެރޭގައި އެއްވެސް ސާބިތުކަމެއް ނެތި އޮތްއޮތުމެވެ. އާދޭހެވެ. އުންމަތުގެ ޙާލަތު އޮތީ އަޞްލު ގަހުން އެތަކެއް ކުރިތައް ފަޅައިގެން ގޮސް، ޒަމާންތަކެއް ފަހުން، އެ ކުރިތަކުގެ އަޞްލު އޮޅިގެންދާ ފަދަ ގޮތަކަށެވެ.\nމައްކާގައި ޙައްޖުވެރިން ބައްދަލުވެ، ފެނިދެނިވެ އުޅެވޭނެ ގޮތް މެދުވެރި ނުވިނަމަ، އެޓްލާންޓިކް ކަނޑުގައި އޮންނަ ޑާކާ އާއި ލާއޮސް އަށް، އެބައިމީހުންގެ އަޚުންތަކެއް، ޕެސިފިކް ކަނޑުގައި އޮންނަ އިންޑޮނޭޝިޔާ އާއި ފިލިޕީންސް ގައި އުޅޭކަން ނޭނގުނީހެވެ. މި ދިގު އަދި އެހާމެ ތަނަވަސް ވުޖޫދިއްޔަތު، ޞަފްޙާއަކަށްފަހު ޞަފްޙާއެއް ނިއުޅާލަދީ، އެއް ނިޒާމެއްގެ ދަށުން އަޅުގަނޑުމެންނާއި ހަމައަށް ގެނެސްދިން ތާރީޚު ކޮބާ ހެއްޔެވެ؟ ނިކަން ބައްލަވާށެވެ. މާތް ނަބިއްޔާ صلى الله عليه وسلم ގެ ޞަޙާބީ ބޭކަލުން، އެ ބޭކަލުންގެ ދަރިންނަށް، އެކަލޭގެފާނުގެ ޙަޔާތްޕުޅާއި، ހަނގުރާމަތަކުގެ ވާހަކަތަކާއި، މި އުންމަތާއި އެހެން އުންމަތްތަކާއި ހުރި ގުޅުމުގެ ވާހަކަތައް ވިދާޅުވެ ދެއްވައެވެ. ވީމާ މި ފަޚުރުވެރި ތާރީޚު އަމާނާތްތެރިކަމާއި އެކު އަންނަން އޮތް ޖީލުތަކާއި ހަމައަށް ވާޞިލުކޮށްދޭން އެބަޖެހެއެވެ. ސުއާލަކީ، މި މަސައްކަތުގައި އަޅުގަނޑުމެން އަދާކުރާ ދައުރަކީ ކޮބާ ހެއްޔެވެ؟


Verikan Badhalu Kurumuge Kankan Hama Nujehumakah Nugos Kuriyah Gendhan Jehey - Australia - Vaguthu\nވެރިކަން ބަދަލުކުރުމުގެ ކަންތައްތައް ހަމަނުޖެހުމަކަށް ނުގޮސް ކުރިއަށް ގެންދަން ޖެހޭ - އޮސްޓްރޭލިއާ\nއާދީއްތަ ދުވަހު ބޭއްވި ރިޔާސީ އިންތިޚާބު ކާމިޔާބު ކުރައްވައި ރައީސުލް ޖުމްހޫރިއްޔާކަމުގެ މަގާމަށް އިންތިޚާބުވެ ވަޑައިގެންނެވި އިބްރާހީމް މުހައްމަދު ޞާލިހަށް އޮސްޓްރޭލިއާއިން މަރުހަބާ ކިޔައިފިއެވެ.\nއޮސްޓްރޭލިއާގެ ފޮރިން މިނިސްޓްރީން މިއަދު ނެރުނު ބަޔާނެއްގައި ބުނެފައި ވަނީ ރާއްޖޭގައި ބޭއްވުނު ރިޔާސީ އިންތިހާބުގައި އަމާންކަމާއެކު ގިނަ ބަޔަކު ނުކުމެ ވޯޓްލުމުން ދައްކުވައިދެނީ ދިވެހިންގެ މެދުގައި ޑިމޮކްރާސީގެ ރޫހް އޮތް މިންވަރު ކަމަށެވެ.\nއޮސްޓްރޭލިއާއިން ބުނީ އިންތިހާބުގައި ކާމިޔާބު ލިބިވަޑައިގެން އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހަށް މަރުހަބާ ކިޔާ ކަމަށާއި އަދި ރައީސް ޔާމީން އިންތިހާބުގެ ނަތީޖާ ބަލައިގަތުން ގަބޫލު ކުރާ ކަމަށެވެ.\n" ވެރިކަން ބަދަލުކުރުމުގެ ކަންތައްތައް ހަމަނުޖެހުމަކަށް ނުގޮސް ރީތި ގޮތުގައި ރައްޔިތުންގެ ނިންމުމާއި އެއްގޮތަށް ކުރިއަށް ގެންދިއުމަކީ މުހިއްމު ކަމެއް " އޮސްޓްރޭލިއާއިން ބުނެފައިވެއެވެ.\nމި ބަޔާނުގައި އިތުރަށް ވަނީ ރާއްޖޭގައި ރިޔާސީ އިންތިހާބުގައި ވޯޓްލާން ގިނަ ބަޔަކު ނުކުތުމާއި ގުޅިގެން އެކަމަށް މަރުހަބާ ކިޔާ ކަމަށާއި އެގައުމުން އެދެނީ ކޮންމެ ގައުމެއްގައިވެސް އެގައުމެއްގެ ރައްޔިތުން ނިކުމެ އެގައުމެއްގެ ވެރިއަކު އިހްތިޔާރު ކުރުމަށް ކަމަށް ބުނެފައެވެ.\nމީގެ އިތުރަށް އޮސްޓްރޭލިއާ އޮތީ އިންތިހާބީ ރައީސް އިބްރާހިމް މުހައްމަދު ސޯލިހާއެކު މަސައްކަތް ކުރުމަށް ތައްޔާރަށް ކަމަށް މި ބަޔާނުގައިވެއެވެ.\nރިޔާސީ އިންތިހާބުގެ ވަގުތީ ނަތީޖާ އިލެކްޝަން ކޮމިޝަނުން އާންމު ކޮއްފައިވާއިރު އިދިކޮޅު ހުރިހާ ސިޔާސީ ބޭފުޅުންގެ ތާއީދާއި އެކު އެމްޑީޕީ އިން ނިކުންނެވި އިބޫ އާއި އެމަނިކުފާނުގެ ރަނިންމޭޓް ފައިސަލް ނަސީމް އިންތިޚާބު ކާމިޔާބުކޮއްފައިވާއިރު އިލެކްޝަންސް ކޮމިޝަނުން އާންމު ކުރެއްވި ނަތީޖާ ދައްކާ ގޮތުން އިބޫ އަށް ވަނީ 134616 ވޯޓް ލިބިވަޑައިގެންފައެވެ. ރައީސް ޔާމީނަށް ލިބިވަޑައިގެންނެވީ 96132 ވޯޓެވެ.\nއިލެކްޝަންސް ކޮމިޝަންގެ ވަގުތީ ނަތީޖާ ދައްކާ ގޮތުން ވޯޓް ލުމުގެ ޙައްޤު ލިބިފައިވާ މީހުންގެ ތެރެއިން 89.22 އިންސައްތަ މީހުން ވަނީ އިންތިޚާބުގައި ވޯޓް ލާފައެވެ. ނަމަވެސް މިއީ މިދިޔަ ރިޔާސީ އިންތިޚާބަށް ވުރެ ދަށް އަދަދެކެވެ. 2013 ވަނަ އަހަރުގެ ރިޔާސީ އިންތިޚާބުގައި ވޯޓް ލުމުގެ ޙައްޤު ލިިބިފައިވާ މީހުންގެ ތެރެއިން 93 އިންސައްތަ މީހުން ވޯޓް ލިއެވެ.\nރިޔާސީ އިންތިޚާބުގައި ވޯޓްލުމުގެ ހައްގު ލިބިގެންވާ 263135 މީހުން ތިބިއިރު، ވޯޓްލާފައި ވަނީ 233877 މީހުންނެވެ. ބާތިލް ވޯޓްގެ އަދަދަކި 3129 އެވެ.\nސެޕްޓެމްބަރު 25, 2018 14:00\nހޭބަލިވީތަ؟ ކޮން ހަމަނުޖެހުމެއްތަ އޮތީ؟\nސެޕްޓެމްބަރު 25, 2018 14:09\nމިއުޅެނީ މިވެރިކަމުގެ ދައުރު ދައުރު ނިމިގެންތަ މައިތިރި އަރައިގެން ތިބެބަލަ ކީއްވެ ތިއުޅެނީ ހިފިނުހުރިގެން ކިތަންމެވަރެއް އެރުވިއަސް ންވެމްބަރ 17ގެ ކުރިން ހުވައެއް ނުކުރެވޭނެ ގައުމުގެ ރައިސްގެ ހައިސިއްޔަތެއް ނޮވެމްބަރ17 ގެ ކުރިއަކުން އިބޫއަކަށް ނުލިބޭނެ މިހާރު ހުންނާނީ އިންތިގާލީ ރައީސަކަށް\nސެޕްޓެމްބަރު 25, 2018 14:57\nއޮސްޓްރޭލިއާ މިކިޔަނީ ކީކޭތަ؟؟ ވެރިކަން ލިބުނުމީހާއާއި ވެރިކަން ހަވާލުނުކޮށް ހިފަހަހައްޓައިގެން ހަމަނުޖެހުން އުފައްދަ އުފައްދާ ބަޔަކު އެބަތިބިތަ؟؟؟ކަންފަތްބީރު ފެނުމުގެ މައްސަލައުޅޭ ހެއިބުރާންތިންތާ؟؟؟\nސެޕްޓެމްބަރު 25, 2018 15:39\nޢެ.ޑީ. ޕީ ހަމަނުޖެހުން އުފައްދާފާނެ ކަމަށް ބެލެވޭތީ އެހެން އެބުނީ\nސެޕްޓެމްބަރު 25, 2018 17:37\nކަލޭމެން ނުބުންޏަސް އަހަރުމެން ތިިކަން ކުރިޔަށް ގެންދާނަން. އަހަރެމެން ކަންކަން މިކުރަނީ ކަލޭމެން ބުނާތީއެއްނޫން. މިކާފަރުން ހާދަވަރެކޭ މިއަރުވަނީ ދޯ. ކަލޭމެން ކިތަންމެ ވަރެއްއެރުވިޔަސް ކަލޭމެން ބުނާގޮތަކަށް އިބޫއަށް ލާހިކެއްނޫން ހަދާކަށް، ނިކަން ހަދާބަލަ. އިބޫ އެހެން ހިތަށް އަރުވައިފިޔަސް އެމްއެމްއޭ ކަންމަތި ފުރާލާއި އަހަރުމެންގެ ރޫހާނީ ލީޑަރ ސޭކް އިލްޔާސް ރޮއިފައި ތުނބުންފުމެލީ އިބޫ ވެއްޓުނީޔޯ.


Bridge Ge 67 Percent Massakai Nimijje - Vaguthu\nބްރިޖްގެ 67 ޕަސެންޓް މަސައްކަތް ނިމިއްޖެ\nބްރިޖްގެ މަސައްކަތް ކުރިއަށްދަނީ - ވަގުތު އިމޭޖެސް: އަމީން ފަހުމީ\nމާލެ އާއި ހުޅުލެއާ ދެމެދު އަޅާ ބްރިޖްގެ 67 ޕަސެންޓް މަސައްކަތް ނިމިފައިވާ ކަމަށާއި ކަނޑައެޅިފައިވާ ތާރީޙަށް ބްރިޖްގެ މަސައްކަތް ނިމިގެންދާނެކަމުގެ ޔަގީންކަން ބްރިޖްގެ މަސައްކަތް ކުރަމުންދާ ޗައިނާގެ ސީސީސީއާ ކުންފުނިން ބުނެފިއެވެ.\nއެ ކުންފުނިން މިއަދު ބޭއްވި ބައްދަލުވުމެއްގައި ބްރިޖް ޕްރޮޖެކްޓް އެގްޒެކެޓިވް މެނޭޖަރު، މރ. ލިން ވިދާޅުވީ، ބްރިޖްގެ ކޮންސްޓްރަކްޝަން މަސައްކަތުގެ 67 އިންސައްތަ މަސައްކަތް މިހާރު ނިމިފައިވާކަމަށެވެ.\nއަދި އެ މަސައްކަތްތައް ކުރެވެމުން ދަނީ ޝެޑިއުލާއި އެއްގޮތަށް ކަމަށާއި، ބްރިޖް ހުޅުވަން ކަނޑައަޅާފައިވާ ތާރީހަށް އެ މަސައްކަތް ނިމޭނެކަމުގެ ޔަގީންކަން އެބަ އޮތް ކަމަށްވެސް ލިން ވިދާޅުވިއެވެ.\nމިހާރު ނިމިފައި ހުރި މަސައްކަތްތަކާއި ގުޅޭގޮތުން ވާހަކަދައްކަވަމުން ލިން ވިދާޅުވީ، މެއިން ބްރިޖްގެ ޕެއާ ފައުންޑޭޝަން ނިމިފައިވާކަމަށާއި، އަދި އެޕްރޯޗް ބްރިޖްގެވެސް ޕެއާ ފައުންޑޭޝަން ނިމިފައިވާކަމަށެވެ. އަދި އެޕްރޯޗް ބްރިޖްގެ ޕައިލް ކޮންސްޓްރަކްޝަންވެސް ނިމިފައިވާކަމަށެވެ.\nއަދި މިވަގުތު ބްރިޖްގައި ކުރަމުންދާ މަސައްކަތްތަކާއި ގުޅޭގޮތުން ވާހަކަދައްކަމުން ލިން ވިދާޅުވީ، މިހާރު ކުރެވެމުން ދަނީ ބްރިޖުގެ އެންމެ މައި ހިސާބުގެ ތިން ތަނބެއް ނިންމުމުގެ މަސައްކަތް ކަމަށެވެ. އަދި މިމަސައްކަތުގެ ތެރެއިން ބްރިޖުގެ އެންމެ އުސް ހިސާބުގައިވާ ތަނބު މިމަހުގެ ނިޔަލަށް ނިންމާލެވޭނެ ކަމަށް އޭނާ ވިދާޅުވިއެވެ.\nލިން ވިދާޅުވީ، ހުރިހާ މަސައްކަތެއްވެސް ކުރެވެމުންދާނީ "އަންޑާ ކޮންޓްރޯލް"ގައި ކަމަށެެވެ.\nއިތުރަށް ލިން ވިދާޅުވީ، "ސްޓީލް ބޮކްސް ގާޑާ ބީމް" ފެބްރިކޭޓް ކުރުމުގެ މަސައްކަތް ޗައިނާގައި ފަށާފައިވާ އިރު އެ މަސައްކަތް ނިންމައި ބީމްތައް އަންނަ ޖެނުއަރީ މަހުގެ ފަހުކޮޅު ރާއްޖެ ގެނެވޭނެކަމަށެވެ.\nބްރިޖްގެ މަސައްކަތް ނިންމުމަށް ތާވަލް ކޮށްފައި އޮތީ 2018 ވަނަ އަހަރުގެ ސެޕްޓެމްބަރު މަހުގެ ނިޔަލަށެވެ. އެހެން ނަމަވެސް ހައުސިންގ މިނިސްޓަރު ޑރ. އިބްރާހިމް މުއިއްޒު މީގެ ކުރިން ވިދާޅުވިގޮތުގައި، އެ މަސައްކަތް ކުރުމަށް ކަނޑައެޅިފައިވާ ތާރީޙުގެ ކުރިން ނިމޭނެއެވެ. އެގޮތުން އެ މަސައްކަތް ކުރައްވަމުން ގެންދަވަނީ 2018 ވަނަ އަހަރުގެ ޖުލައި މަހު ބްރިޖްގެ ނިންމާ ގޮތަށް ކަމަށް މިނިސްޓަރު ވިދާޅުވިއެވެ,\nބްރިޖްގެ ދިގު މިނުގައި 1.39 ކިލޯ މީޓަރު ހުންނާނެއެވެ. ބްރިޖްގެ މަސައްކަތައް ޚަރަދު ވާނީ 210 މިލިއަން އެމެރިކާ ޑޮލަރު (3.2 ބިލިއަން ރުފިޔާ) އެވެ. މި މަޝްރޫއު އަށް ހިލޭ އެހީގެ ގޮތުގައި ޗައިނާ އިން 126 މިލިއަން ޑޮލަރާއި ހިލޭ އެހީގެ ގޮތުގައި އެހެނިހެން އެހީތައް ދޭން ވަނީ ނިންމައިފައެވެ.\nކޮބާ އެމްޑީޕީން މިރޭބަޔާން ނެރޭނެ ބްރިޖް ނޭޅޭނޭކިޔާފަ


SunOnline: jennifer lopez ge engagement roolhaalaifi\nލަވަކިޔުންތެރިޔާ ޖެނިފާ ލޮޕޭޒްގެ އެންގޭޖްމަންޓް ރޫޅާލައިފި\nއައިމިނަތު ލުބާ 16 Apr 2021, 12:07\nއެމެރިކާގެ މަޝްހޫރު ލަވަކިޔުންތެރިޔާ ޖެނިފާ ލޮޕޭޒް، 51،ގެ އެންގޭޖްމަންޓް ރޫޅާލައިފައިވާކަމަށް ރަސްމީކޮށް އިއުލާންކޮށްފި އެވެ.\nޖެނިފާ އާ އޭނާގެ ލޯބިވެރިޔާ މަޝްހޫރު ބޭސްބޯލް ކުޅުންތެރިޔާ އެލެކްސް ރޮޑްރިގޭޒް (އޭ-ރޮޑް)45، އާ ރުޅިވިކަން ހާމަކުރަމުން ނެރުނު ސްޓޭޓްމަންޓެއްގައި ބުނީ ލޯބިވެރިންނަށްވުރެ ރަހުމަތްތެރިންގެ ގޮތުގައި ދެމީހުން ތިބެން މާ ރަނގަޅުކަމަށް ދެނެގަނެވިއްޖެ ކަމަށާއި ކުރިއަށް އޮތްތަނުގައި ވެސް ދެމީހުން ރަހުމަތްތެރިންގެ ގޮތުގައި ތިބުމަށް ބޭނުންވާ ކަމަށެވެ.\nރުޅިވި ނަމަވެސް ދެމީހުން އެއްކޮށް ނަގާފައިވާ ޕްރޮޖެކްޓްތަކުގައި މަސައްކަތްކުރާނެ ކަމަށާއި އެކަކު އަނެކަކަށް ސަޕޯޓްކުރުމުގައި ދެމިހުންނާނެ ކަމަށްވެސް އެމީހުން ވަނީ ބުނެފައެވެ. ހަމައެއާއެކު ދެ މީހުންގެ ދަރިންނަށް ވެސް ފެހި މުސްތަގްބަލަކަށް އެދޭ ކަމަށް ދެތަރިންވެގެން ނެރުނު ޖޮއިންޓް ސްޓޭޓްމަންޓުގައި ވަނީ ބުނެފައެވެ.\nދެ އަހަރު ދުވަހުގެ މުއްދަތަކަށް ދެމީހުން ލޯބީގެ ގޮތުން އުޅުމަށް ފަހު ޖެނިފާ އާއި އެލެކްސް އެންގޭންވެފައިވަނީ 2019 ވަނަ އަހަރުގެ މާޗު މަހުގައެވެ. އެދެތަރިން މިދިޔަ އަހަރު ކައިވެނިކުރަން ވެސް ހަމަޖެއްސިއެވެ. ނަމަވެސް ކޮވިޑްގެ ސަބަބުން އެ ކައިވެނި ކުރެވޭނެ މަގު ތަނަވަސްނުވީއެވެ.\nޖެނިފާ އަދި އޭ-ރޮޑް ވެސް ވަނީ މީގެ ކުރިން ވެސް ކައިވެންޏެއް ކޮށްފައެވެ. އަދި ދެކައިވެންޏަށް ވެސް ވަނީ ދެކުދިން ލިބިފައެވެ. ޖެނިފާ އާއި އޭ-ރޮޑް އެންމެ ފުރަތަމަ ބައްދަލުވީ 2005 ވަނަ އަހަރު ޝޭ ސްޓޭޑިއަމްއިންނެވެ.\nކައިޒީންގެ އަމާޒު ސިޔާސީ ދާއިރާއަށް


Syria gai masakkaiykuraa Americage ehgamu sifain baalanee\nސީރިޔާގައި މަސައްކަތްކުރާ އެމެރިކާގެ އެއްގަމު ސިފައިން ބާލަނީ\nއައިއެސް ބަލިކުރެވިއްޖެކަމަށް ރައީސް ޓްރަމްޕްވަނީ އިއުލާނުކުރައްވާފައި\nކ. މާލެ 20 ޑިސެންބަރު 2018 | ބުރާސްފަތި 08:33 1,199\nސީރިއާގައި އެމެރިކާގެ 2000 އެއްހާ ސިފައިން ތިބޭކަމަށްވަނީ ބެލެވިފައި - އޭއެފްޕީ\nއިސްލާމިކް ސްޓޭޓް (އައިއެސް)ގެ ނަމުގައި އުޅެމުންދިޔަ ޖަމާއަތް "ބަލިކުރެވިއްޖެ" ކަމަށް ރައީސް ޓްރަމްޕް ވިދާޅުވެފައިވަނިކޮށް ސީރިޔާގައި އުޅޭ އެމެރިކާގެ ސިފައިން އެ ގައުމުން ބޭލުމަށް އެމެރިކާއިން ނިންމައިފިއެވެ.\nޕެންޓަގަންއިން ބުނީ އެ ބަދަލުވަނީ އެ ހަނގުރާމައިގެ އެެހެން ހަރުފަތަކަށް ކަމަށެވެ. ނަމަވެސް ތަފްސީލެއް ނުދެއްވައެވެ.\nސީރިޔާގެ އިރުއުތުރުން އައިއެސް ފައްސާލުމަށް އެމެރިކާގެ 2000 އެއްހާ ސިފައިން މަސައްކަތްކޮށްފައިވެއެވެ. ނަމަވެސް ބައެއް ތަންތަންކޮޅުގައި ކޮންމެވެސް ވަރަކަށް ހަނގުރާމަވެރިން އުޅެމުންދެއެވެ.\nއައިއެސް އަލުން ވަރުގަދަވެގެން ނާންނާކަން ކަށަވަރުވަންދެން އެމެރިކާގެ ސިފައިން ތިބޭނެކަމަށް ކުރިންވަނީ ބެލެވިފައެވެ.\nމީގެ އިތުރުން އެމެރިކާގެ ފައުޖުތައް އަނބުރާ ގެންދިއުމުން ރަޝިއާއާއި އިރާނުގެ ނުފޫޒު ސީރިއާއަދި ސަރަހައްދުގައި ބޮޑުވެދާނެކަމުގެ ބިރުވަނީ ބޮޑުވެފައެވެ.\nހަނގުރާމައިގެ އެެހެން ހަރުފަތަކަށް ބަދަލުވަނީކަމަށް ބުނުމަށްފަހު އިތުރު ތަފްސީލް ނުދޭނެކަމަށް ޕެންޓަގަންއިންވަނީ ބުނެފައެވެ. ޕެންޓަގަންއިން ބުނީ އެހެންހެދި ސަބަބަކީ ސިފައިންގެ ސަލާމަތަށާއި އޮޕަރޭޝަންގެ ސަލާމަތީ ސަބަބުތަކަށްޓަކަައިކަމަށެވެ.\nވައިޓް ހައުސްއިން ބުނީ އެގައުމާއި އެ ގަައުމުގެ ބައިވެރިންތިބީ އެމެރިކާގެ މަސްލަހަތ ހިމެނޭ ކޮންމެ ކަމެއް ދިފާއުކުރަން ޖެހިއްޖެ ހާލަތެއްގައި ކޮންމެ ލެވެލްއެއްގައިވެސް އަލުން މަސައްކަތްފެށުމަށް ތައްޔާރަށްކަމަށެވެ.\nރައީސް ޓްރަމްޕް ވިދާޅުވެފައިވަނީ މިއީ ތާރީޚީ ނަސްރަށްފަހު ސިފައިން އަނބުރާ ގައުމަށް ގެންދަންވީ ވަގުތުކަމަށެވެ.


ފިޠުރު ޒަކާތް ދެއްކުމާއި ބެހޭ - R. Fainu Council\nފިޠުރު ޒަކާތް ދެއްކުމާއި ބެހޭ\nފައިނު ކައުންސިލް އިދާރާ 3:17 AM އިޢުލާން\nމިއަހަރުގެ ފިޠުރު ޒަކާތް މިރަމަޟާން މަހުގެ 05 ވާ އާދިއްތަ ދުވަހުން ފެށިގެން 28 ރަމަޟާން 1439 ވާ އަންގާރަ ދުވަހުގެ ނިޔަލަށް ސަރުކާރު ބަންދު ނޫން ކޮންމެ ދުވަހެއްގެ ހެނދުނު 10:30 ން މެންދުރުފަހު 13:30 އަށް މިއިދާރާއަށް ފިޠުރު ޒަކާތް ބަލައިގަންނަމުންދާގޮތަށް ވަނީ ހަމަޖެހިފައެވެ.\nފިޠުރު ޒަކާތުގެ މިންވަރަކީ މީހަކަށް 2.4 ކިލޯ ހަނޑުލުގެ މިންވަރެވެ. ޒަކާތް ނެރުއްވާނީ މިއަހަރުގެ ރަމަޟާން މަހުގެ ތެރޭގައި ޢާއްމުކޮށް ކައިއުޅުނު ހަނޑުލުގެ އަގަށް ބައްލަވައިގެންނެވެ. ހަނޑުލުން ދައްކަވާ ނަމަ ދައްކަވާނީ 2.4 ކިލޯ ހަނޑުލެވެ. ފައިސާއިން ދައްކަވާނަމަ، އާދައިގެ ހަނޑުލަށް ދައްކަވާނީ 2.4 ކިލޯ ހަނޑުލުގެ އަގަށްވާ 11.52 ( އެގާރަ ރުފިޔާ/ ފަންސާސް ދެލާރި ) އެވެ. ތައިލެންޑު ހަނޑުލަށް ދައްކަވާ ނަމަ ދައްކަވާނީ 2.4 ކިލޯ ހަނޑުލަށްވާ 43.20 ( ސާޅީސް ތިންރުފިޔާ/ ވިހިލާރި ) އެވެ. ބާސްމަތީ ހަނޑުލަށް ދައްކަވާ ނަމަ ދައްކަވާނީ 2.4 ކިލޯ ހަނޑުލުގެ އަގަށްވާ 67.20 ( ފަސްދޮޅަސް ހަތް ރުފިޔާ/ ވިހިލާރި ) އެވެ.\n9 ރަމަޟާން 1439\n23 މެއި 2018\nފިޠުރު ޒަކާތް ދެއްކުމާއި ބެހޭ Reviewed by ފައިނު ކައުންސިލް އިދާރާ on 3:17 AM Rating: 5


ހިޔާ ފެލްޓުތައް ނިމިފައި ހުންނަ އިރު ހުންނާނެ ގޮތުގެ ކުރެހުންތަކެއް!\nއިބްރާހިމް އާދަމް 27 ޖޫން 2020 20:19\nކުރީގެ ރައީސް ޔާމީން އަބްދުލް ޤައްޔޫމުގެ ވެރިކަމުގައި ހުޅުމާލޭ ދެވަނަ ފިޔަވަހީގައި ބިނާކުރި ހިޔާ ފްލެޓުތައް ނިމިފައި ހުންނައިރު ހުންނާނެ ގޮތުގެ ކުރެހުންތަކެއް ރާއްޖޭގެ ސިވިލް އިންޖިނިއަރަކު ތައްޔާރުކޮށްފިއެވެ.\nމިފަދަ ކުރެހުންތަކެއް އޭނާ ތައްޔާރުކޮށްފައިވަނީ، އެ ފްލެޓުތަކުގެ ޖާގަ ވަރަށް ކުޑަ ކަމަށާއި، ކޮޓަރިތަކުގައި އެނދެއް ވެއްދޭނެ ޖާގަވެސް ނެތްކަމަށް ބުނަމުންދާ ދަނޑިވަޅެއްގައެވެ.\n"އަސްލު ބޭނުންވީ ދައްކާލަން، ފިނިޝިން މަސައްކަތް ނިމިފައި ހުންނައިރު ހުންނާނެ ގޮތް. ގިނަ މީހުންނަށް ތަސައްވަރު ކުރަން އުނދަގޫވާނެ ހުސް ކޮޓަރިއެއްގެ ފޮޓޯ ދައްކާލީމަ" އޭނާ ބުންޏެވެ.\nއޭނާ ބުނިގޮތުގައި ކުރެހުންތައް ތައްޔާރުކޮށްފައިވަނީ ހިޔާ ފްލެޓުތަކުގެ ފްލޯ ޕްލޭން ބަލައިގެން އޭގައި ހުރި މިނަށެވެ. އެ ކުރެހުންތަކުން ހިޔާ ފްލެޓެއްގެ ސިޓިން ރޫމާއި، ދެ ކޮޓަރި ހުންނާނެ ގޮތް ފެނެއެވެ. އެއް ކޮޓަރީގައި ޑަބަލް އެނދެއް ބަހައްޓާފައި ހުންނައިރު އަނެއް ކޮޓަރީގައި ހުންނަނީ ބަންކު ބެޑް ތަކެކެވެ.\nއަދިސިޓިންރޫމުގައި ސޯފާ ސެޓާއި، ކާ މޭޒު އަދި ބަދިގޭގެ ކަބަޑު ސެޓު ބެހެއްޓުމުން ހުންނާނެގޮތްވެސް ކުރެހުންތަކުންފެނެއެވެ.\nހިޔާ ފްލެޓުގެ ސައިޒަކީ 575 އަކަފޫޓެވެ. މިއީ މާލޭގައި ދެ ކޮޓަރީގެ އެޕާޓްމެންޓުތަކުގެ އެވަރެޖް ސައިޒެވެ. ރައީސް ޔާމީންގެ ވެރިކަމުގައި މި ފްލެޓުތައް ދޫކުރަން ނިންމީ 5600 ރުފިޔާ މަހު ކުލީގެ ގޮތުގައި ނަގާ 20 އަހަރުން އަމިއްލަ ކުރެވޭ ގޮތަށެވެ. ނަމަވެސް މިއަދުގެ ސަރުކާރުން ވަނީ 11،000 އަށް ކުލި ބޮޑުކުރަން ނިންމާފައެވެ.\n71 % އުފާވި\nހިޔާ ފްލެޓު ރައީސް ޔާމީން ގެދޮރު\nJune 18, 2020 18:50:37\nރައީސް ޔާމީން ސަރުކާރުން ހުޅުމާލޭގައި އަޅަންފެށި ފުލެޓުތަކެއްގެ ސްޓްރަކްޗާ މަސައްކަތް ނިމިއްޖެ\nJune 07, 2020 21:08:06\nހިޔާ މަޝްރޫޢު: ބަޔަކު ނުރުހުނަސް އެތައް ބައެއްގެ ޙައްޤާއި އުންމީދު\nމޮޅުގޮތް ހޯދަން ވެރިކަމަށް ގެނައީމަ ވަރަށް ތާހިރު ވެއްޖެއެއްނު.!!!! ދެންވެސް ތިގަމާރު ކަންމަަތީ ތިބޭ.. މިސަރުކާރުން ކޮންމެ މީހަކަށް ލަގްޒަރީ ފްލެޓެއް ދޭނެޔޭ ހިތާ. 😂😂\nމި ސަރުކާރުން ރައްޔިތުންނައް ރަންްއިލޮސިން ކަދުރުކާންދޭނެ ވަރައް ރަނގަޅައް\nކުރެހި ފަރަަތަށް ގުޅޭނެ ނަމްބަރެެއްވެސް ދިންނަމަ ދޯ ހެހެ\nބިމުގެ ޖާގަ އޮވެ ތިޔަހެން ކުޑަ ގޮޅިއެއް ހަދަން ވެދާނެތަ؟ މާލޭގަ މީހުން އުޅެނީ އުޅެން ހެޔޮވާވަރުގެ ތަންތާކު ނޫނޭ! ދިވެހިންނަށް ކުލުނެއް ހުރެގެން ހަދާފަ ހުރި ތަނެކޭ ބުނެވޭކަށް ނެތް.\nފުލެޓެއް ކަމަށް ގަނޑުވަރެއް ދިނަސް ފާޑު ކިޔާނެ. ސަބަބު ސާފު. ސިޔާސީފި ކުރު..\nބިމުހެ ޖާގަ އޮވެ، އެހެން ހެދީމަ ކަޑަ. ނަމަވެސް، މިހާރު އެއޮތީ ހަދާފައެއްނު. އިބޫއަށް މީގެ ސޯޝަލް ހައުސިން ފޯރުކޮށްދެވެންދެން އަނގަމަޑުން ލައިގެން ހުރެބަލަ. ކޮންމެ މަހަކު މުސާރައިން 15،000 ރުފިޔާއަށް ކުލި ދައްކަ ދައްކާ މަ މިހުންނަން ޖެހެނީ.\nބިމުގެ ޖާގަ އޮވެ ބޮޑު ކޮން ހެދީމަ ކޮންތާކު އެޖެހުނީ. މިހާރު ކުޑަފެމިލީއަ ކަށް ފިރިމީހާ އެ ކަނި ލާރިހޯދިޔަސް އުޅެވޭނެ. ދަރިން އު ކާލާފަ ވަޒީފާއަށް ނުދިޔަސް. ބޮޑު ކޮން ހެދީމަ 11000 ދައްކަންޖެހުނަސް ބޮޑު. ކޮންމެ ދެމަފިރިޔަ ކަށް ތިވަރު ތަނެއް އޯ ކޭ ނުވާންވީ ސަބަބެއްނެތް. ޢާނ. ށިޓިންގރޫމްގަ ނިދާފަ ކޮޓަރި ކުއްޔަށް ދޭން އުނދަގޫވެދާނެ. ބޮޑުތަން ބޭނުންވާމީހުނަށް ފެންވަރުގެ ތަންތަން ހަދަން ބިންދީފައެހުރީ.\nދިވެހިންނަށް ކުލުނެއް ހުރެގެން ކުލި ބޮޑު ކުރަނީ އެ؟؟؟\nކަލޭމެން ކުދިން ކޮމެންޓް ކުރުމުގެ ކުރިން އެހެން ގައުމުތަކުގަ ހުންނަ ސޯޝަލް ހައުސިންގ ތައް ބަލާފަ އެއްޗެއް ކިޔާނީ އޯކޭ\nރީނދޫ ގުންޑާއިންނާއި އެމީހުންނާ ބައިވެރި ވެގެން އަތްޖަހާ ބަޔަކު ތިބިއްޔާ ކޮނޑުހުޅުން ނެއްޓެންދެން އަތްޖަހާފަ ބަހައްޓާ.\nތިޔައްވުރެ ރީއްޗަށް ޑިޒައިން ކުރެވޭނެ. ހެޔޮނުވާނެ މީގެ ފަހުން ތްރީޑީ ނަހަދާތި ތިހެދި މީހަކު. އާކިޓެކްޓަކަށް ދީބަ!\nޖީވަން ޝާހިދު ކުއްޔަށް ދީފަ ހުރި ގޮޅިތައް ފޮޓޯ ނަގާފަ ޖަހާދީބަލަ ހެޔޮނުވާނެ. އާދައިގެ އާންމު މީހުން ކުއްޔަށްދޭ ތަންތަންވެސް އެއަށްވުރެ ސަހަލު.\nދިވެހިރާއްޖޭ ގެ ސަރަހައްދުގެ 99 އިން ސައްތައަ ކީ ކަނޑު. ދެންތިޔަބުނާ ޖާގަ އޮތް ތަނެއްނޭގެ.\nބިމުގެ ޖާގައިގެ ވާހަކައެއް ނޫން މިއީ އަސްލު. މިއީ ހަދާ ނިމިފައި ހުރި ތަނެއްގެ ވާހަކަ. ސްލޯލިހަށް މިއަށްވުރެ ރަނގަޅު ސޯޝަލް ހައުސިން ފޯރުކޮށްދެވެންދެން، އިތުރު ނެހެދުން ރަނގަޅުވާނީ. ކޮންމެ މަހަކު ލިބޭ މުސާރަ މާލޭގެ މިއަށްވުރެން ކުޑަ ވައިވެސް ލިބޭނެ ގޮތެއް ނެތް ތަނަކަށް ދެއްކުމަށްވުރެން، މިތަނަށް ކުޑަ އަގެއްގަ ދީ، މުސާރާއިގެ އެއްބައި ފޮރުވާ، ފިނި ވައި ޖެހުން މާ ހިތްހަމަ ޖެހޭ.\nފިތިބާރުވެގެން ނޭވާނުލާދޯ ތިބެންޖެހޭނީ. ނޭވާ ލާންވީމަ ކުޑަދޮރުން ބޭރަށް ބޯދިގުކޮށްފަ ދޯ ލާންވީ. ދިޔަރެސް އިން ކިތައްމެ ޑިޒައިންތަކެއް ހަދާފަލިޔަސް އެތަންބޮޑެއްނުވާނެ.\nލޮކްޑައުންގަ އުޅޭތާ މިހާރު3މަސް މިވަނީ. މަ މާލޭގައި 14500 އަށްދޭ، ތަނެއްގައި މިއުޅެނީ، އެއްވެސް ވައިޖެހޭ ކުޑަ ދޮރެއް ނުހުރޭ!!!!! ވައި ލިބެން ހަދާފަ ހުންނަ2ވައިގޮޅީގައި އެހެން ފްލޯގަ އުޅޭ މީހުން އެސީ. ވައިގޮޅީގެ ދޮރު ހުޅުވާލާއިރަށް އަންނަނީ އެއޭސީތަކުގެ ހޫނު ހޫނު ވައި. މާލޭގެ ގެތަކަކީ އަސްލު އިންސާނިއްޔަތާއިވެސް ހިލާފަށް ހަދާފަ ހުންނަ ތަންތަން. ----- ހިޔާ ފްލެޓް ކުޑަވިޔަސް، މާލެގެ ކުއްޔަށް ހިފަންޖެހޭ ތަންތަނުގެ ނިސްބަތުން، އެތައް ގުނަ ބޮޑުވެފަ ކުލި ކުޑަ. އަދި ކޮންމެ ކޮޓަރިއެއްގައި ބޭރަށް ވާ ގޮތަށް އެބަހުރި ކުޑަ ދޮރު. އެއީ ވަރަށް ބޮޑު މިންވަރު.\nޜާއްޖޭގެ އެވްރެޖް ނިސްބަތަ ކީ2ކިޑްސް.4މީހުނަށް 6000 ދީގެން އުޅން އައުލާ ކަންބޮޑު 18000 އަށް2ރޫމް ތަނެއްނަގާފަ 1 ކޮޓަރި ރެންޓްކ ކުރޔމަށްވުރެ. މިހާރު 18000 ކުލި2ކޮޓަރިއަށްދޭން2މީހުން ލާރިހޯދުމުގަ، ދަރިން އުޅެނެގޮތަކަސް އުޅެންވީ. ނޯ ޗޮއިސް. މަށަށްދީ ތިދެ ކޮޓަރި. ވ އުފާވާނެ ގޭގަ އިނދެވެންޔާ\nތި ފުލެޓުތައް ބޭނުންވާ މީހުނައްދީ... ލަގްޒަރީ އެޕާޓްމަންބޭނުން މީހުނައް އެބުނާތަނެއް ފެންނާނީ ފައިގެ ފުންނާބުން


Mohamed Shafiu: ޖިންނިއަކާއި އެކު ދެކެވުނު ވާހަކަތަކެއް\nޖިންނިއަކާއި އެކު ދެކެވުނު ވާހަކަތަކެއް\nއަހަރެމެން ކީރިތި ޤުރުއާނާއި ނަބިއްޔާ (صلى الله عليه وسلم) ގެ ސުންނަތް ކިޔާ އެޤަބޫލު ކުރަމެވެ. އަހަރެމެންނަށް އޭގައި ބަޔާންކުރެވިފައިވާ ކަންތައްތައް ފެނި ހެކި ނުވެވުނު ކަމުގައިވިޔަސް އަހަރެމެން އެއްވެސް ޝައްކަކާއި ނުލާ އެޤަބޫލު ކުރަމެވެ. ބައެއް ފަހަރު ﷲ ގެ ރަޙްމަތް ފުޅުން އަހަރުމެންނަށް، މިފަދަ ކަންތައްތައް ދެކި އަޑު އެހުމުގެ ނަސީބުލިބެއެވެ. އޭގެ ސަބަބުން އަހަރެމެންގެ ހިތުގެ ޘާބިތުކަން އިތުރުވާފަދަ ކަންތައްތަކެވެ. މިފަދަ ނިޢްމަތަކަށް އަހަރެމެން ﷲ ތަޢާލާއަށް ޙަމްދުކުރަމެވެ. މިހެންކަމުން އަހަރެންނަށް ދިމާވި މިޙާދިޘާ ތިއަޚުންނާއި އުޚްތުންނާއި އެކު ޙިއްޞާ ކޮށްލާނަމެވެ. މިއީ ތިޔަ އަޚުންނާއި އުޚްތުންގެ އީމާންތެރިކަން އިތުރުކޮށްދޭނެ ފަދަ ހަދިޔާއެއްކަމަށް ވާނެކަމުގައި އުއްމީދު ކުރާ ޙާލުގައެވެ.\nފާއިތުވެދިޔަ މަހުގައި އަހަރެން ޕާކިސްތާނަށް ކުރިދަތުރެއްގައި ޖިންނި އަވަލާފައިވާ އަންހެން ކުއްޖަކަށް ކިޔެވުމުގެ ފުރުޞަތު ލިބުނެވެ. އަހަރެން މިކަމުގެ ހުރިހާ ތަފްޞީލެއް ކިޔައިދޭކަށް ނެތީމެވެ. އަހަރެމެން އެތަކެއްޗާއި މެދު ގިނަގިނައިން އަޑުއަހާ ނަމަވެސް ދެކިފައިނުވާ، ﷲ ތަޢާލާގެ ޚަލްޤުތަކުގެ ތެރެއިންވާ މިޖިންނިއާއި އަހަރެންނާއި ދެމެދު ދެކެވުނު ވާހަކަ ތަކަކީ ޙިއްޞާކޮށްލުން ޙައްޤު ވާހަކަ ތަކެއްކަމުގައި ދެކެމެވެ. މިދެކެވުނު ވަހާކަތައް ދެކެވިފައިވަނީ އުރުދޫ އަދި ޕަންޖާބީ ބަހުންނެވެ. މިލިޔުމުގައި މިހިމަނާލަނީ ހުރިހާ ވާހަކަތައް ފުރިހަމަކޮށްނެއް ނޫނެވެ. ނަމަވެސް އޭގެ ބައިތަކެކެވެ.\nއަހަރެން ބަންގިންނާއި ޤުރުއާނުގެ ބައެއް އާޔަތްތަކުން ފެށީމެވެ. އޭތި (ނުވަތަ އޭނަ) ދެކޮޅުހެދުން ހުއްޓާލާ އަހަރެންނާ ވާހަކަ ދެއްކުމަށް އެއްބަސް ކުރުވުމަށެވެ. އެއީ ސީތާ ކިޔާ އަންހެން ޖިންނިއެކެވެ. އޭނާ މުސްލިމް އަންހެން ކުއްޖަކަށް ހައެއް ނުވަތަ ހަތް އަހަރު ވަންދެން ގޯނާ ކޮށްފިއެވެ. އެއީ އޭނާ އަމިއްލަ އަށް ފެށިކަމެއް ނޫނެވެ. އެހެންނަމަވެސް މީހަކު ސިހުރު ހަދައިގެން އޭނާ މެދުވެރި ކުރުވީއެވެ. ނަޞޭހަތެއްގެ ގޮތުން އަހަރެން އެންމެ ފުރަތަމަ އޭނާއަށް އިސްލާމް ވުމަށް ގޮވާލީމެވެ. ކަންދިމާ ކުރިގޮތުން އެފަހަރަކީ މީހަކު އޭނާއަށް އިސްލާމްވުމަށް ގޮވާލި ފުރަތަމަ ފަހަރެވެ. އެހެންކަމުން އޭނާއަށް ކުޑަ ސިހުމެއް ލިބުނެވެ.\nސީތާ: ”އަހަންނަށް މުސްލިމަކަށް ވެވޭނީ ކިހިނެއްހެއްޔެވެ.؟“\nއަހަރެން: ”ނުވެވޭންވީ ކީއްވެހެއްޔެވެ؟ ކޮންމެ މީހަކަށްވެސް މުސްލިމަކަށް ވެދިދާނެއެވެ.“\nސީތާ: ”އެކަމަކު އަހަރެންނަކީ ވަރަށް ނުބައިނުލަފާ އެއްޗަކީމެވެ. އަދި އަހަރެން ވަރަށް ގިނަ ނުބައި ޢަމަލުތައްވެސް ކޮށްފައިވާނެއެވެ.“\nއަހަރެން: ”އެއީކީ މައްސަލެއްނޫނެވެ. ކަލޭ އިޚްލާޞްތެރިކަމާ އެކު ތަޥްބާ ވެއްޖެނަމަ ކަލެއަށް ފާފަ ފުއްސަވާ ދެއްވަވާނެއެވެ. އަހަރެންގެ ރައްބަކީ ގިނަގިނައިން ފާފަފުއްސަވާ ދެއްވާ އިލާހެވެ.“\nސީތާ: ”އެކަމަކު އަހަރެންމީ ޤަރުނުތަކެއް ވަންދެން ހިންދޫ އެއްކަމުގައިވީ އެއްޗެކެވެ. މިހާރު އަހަންނަކަށް ބަދަލެއް ނުވެވޭނެއެވެ.“\nއަހަރެން: ”އިސްލާމްދީނަކީ ޙައްޤުދީންކަން ކަލޭ ޤަބޫލުކޮށްފިނަމަ ހަމަޔަޤީނުންވެސް ކަލެއަށް ބަދަލުވެވޭނެއެވެ. ކަލޭ ދުނިޔޭގެ ކަންކޮޅުތަކުގައި ދަތުރުކޮށް އިސްލާމްދީނާއި ބެހޭގޮތުން އޮޅުން ފިލުވަންވީ ނޫންހެއްޔެވެ؟ ކަލެއަށް ނުލާހިކު އަވަހަށް، ދުރު ރާސްތާތަކަށް ދަތުރުކުރުމުގެ ބާރު ލިބިގެން ވޭނޫންހެއްޔެވެ؟ މިކަން ހޯދާ ބަލައިފިނަމަ ކަލޭފަދަ ޖިންނީން (އެހެންނަމަވެސް މުސްލިމް) ފެންނާނެއެވެ. އެމީހުންނާއި ވާހަކަދައްކާ އަހާބަލަށެވެ. އެމީހުން ކަލެއަށް ދަސްކޮށްދޭނެއެވެ.“\nސީތާ: ”އާ، އަހަންނަށް އިނގެއެވެ. (މުސްލިމް ޖިންނީންގެ) ބޮޑެތި ޤާފިލާ ޤާފިލާތައް އަހަރުމެންގެ ކައިރިންލާފައި ދެއެވެ. އަހަރުމެން އެތަކެއްޗަށް މަލާމަތްކޮށްހަދާ އުޅެމެވެ.“\nسبحان الله! އެނާ މިހެން ބުނުމުން ހަމަހަޤީޤަތުގައިވެސް އަހަރެން ވަރަށް އަޖައިބުވިއެވެ. އެކަމުން އަހަރެންގެ ހަނދާނަށް އައީ ޖިންނި ސޫރަތުގެ ފުރަމަ އާޔަތެވެ.\n”قُلْ أُوحِيَ إِلَيَّ أَنَّهُ اسْتَمَعَ نَفَرٌ مِنَ الْجِنِّ فَقَالُوا إِنَّا سَمِعْنَا قُرْآنًا عَجَبًا“\n”ކަލޭގެފާނުވިދާޅުވާށެވެ! ޖީންނީންގެ ތެރެއިން ބަޔަކު (ޤުރުއާނުގެ) އަޑު އަހައިފިކަމަށް، ތިމަންކަލޭގެފާނަށް ވަޙީ އިއްވަވައިފިއެވެ. ފަހެ (އެބައިމީހުންގެ ޤައުމުގެ މީހުންނަށް) އެބައިމީހުން ބުންޏެވެ. ހަމަކަށަވަރުން، ތިމަންމެން ޢަޖައިބުވާފަދަ ޤުރުއާނެއްގެ އަޑު އަހައިފީމެވެ.“ (ސޫރަތް އަލްޖިން - 1)\nއަހަންނަށް ސިފަވެގެންދިޔައީ ޖިންނީންގެ ބައިގަނޑެއް، އަދި މިހާރުވެސް އެމީހުން ޤާފިލާތަކުގައި ދަތުރުކުރަމުންދާ މަންޒަރެވެ.\nއަހަރެން: ”ކަލޭމެން އުޑުތަކަށް އަރާ މަލާއިކަތް ބޭކަލުން ދައްކަވާ ވާހަކަފުޅު އަޑުއެހުމަށް މަސައްކަތް ކުރާއި ކަލޭމެންނަށް މަލާއިކަތް ބޭކަލެއް ފެނިފައި ނުވޭހެއްޔެވެ؟“\nސީތާ: ”އާނ، އެބޭކަލުން އަހަރެމެންނާއި ދިމާލަށް ހިލަ އުއްކަވައެވެ. އަހަރެންގެ ގައިގައި އެހިލަތަކުން އެތައް ފަހަރަކު ޖެހިފައިވެއެވެ. އޭގެން ހިލަޔަކުން ޖެހި އަހަރެންގެ އަތްވެސް ބިންދައިގެން ގޮސްފައިވެއެވެ.“\nހިނދުކޮޅަކަށް އަރެންގެ ވިންދު ހުއްޓުނު ކަހަލައެވެ. އަހަރެންގެ އަމިއްލަނަފްސުގެ މައްޗަށް ބާރެއް ނުފޯރުވުނެވެ. އުޑާދިމާލަށް ބަލަން ގަނޑުވެފައި ސިކުންތުކޮޅަކަށް ހުރެވުނެވެ. އުޑުގެ މަތީގައި، ﷲ ތަޢާލާގެ ވަރުގަދަ ފާރަވެރިން ކަމުގައިވާ މަލާއިކަތުން، އެއުޑުތައް ދިފާޢުކޮށް ހިމާޔަތް ކުރުމުގައި ދެމިތިއްބަވައެވެ. އެބޭކަލުން ގިނި ހިލަތައް (ސީތާ ބުނިފަދައިން) އެއުޑުތަކަށް އެރުމަށް މަސައްކަތް ކުރާ ޝައިޠާނުންނާއި ދިމާއަށް އުއްކަވައެވެ. ޤުރާނުގައި އަންގަވާފައިވާ ގޮތަށް އެއްވެސް ތަޢާރުޟު ވުމެއް ނެތިއެވެ.\n”وَأَنَّا لَمَسْنَا السَّمَاءَ فَوَجَدْنَاهَا مُلِئَتْ حَرَسًا شَدِيدًا وَشُهُبًا . وَأَنَّا كُنَّا نَقْعُدُ مِنْهَا مَقَاعِدَ لِلسَّمْعِ فَمَنْ يَسْتَمِعِ الآنَ يَجِدْ لَهُ شِهَابًا رَصَدًا“\n”އަދި ތިމަންމެން އުޑުގެ ޚަބަރު ހޯދަން އުޅުނީމެވެ. ފެހެ، ތިމަންމެންނަށް އެތަންފެނުނީ، ބަލަހައްޓަވާ، ގަދަފަދަ މަލާއިކަތުންނާއި، ގިނަހިލަތަކުން ފުރިފައެވެ. އަދި ތިމަންމެން އެ އުޑުގެ ތަންތަނުގައި އަޑުއަހަން އިށީނދެ ތިބޭކަމުގައިވީމުއެވެ. ފަހެ، މިހާރު އެއަޑު އަހަންއުޅޭމީހަކަށް ފެންނަހުށީ ފާރަލައިގެންވާ ގިނަހިލައެކެވެ.“ (ސޫރަތް އަލްޖިން: 8-9)\n”إِنَّا زَيَّنَّا السَّمَاءَ الدُّنْيَا بِزِينَةٍ الْكَوَاكِبِ . وَحِفْظًا مِنْ كُلِّ شَيْطَانٍ مَارِدٍ . لا يَسَّمَّعُونَ إِلَى الْمَلإ الأعْلَى وَيُقْذَفُونَ مِنْ كُلِّ جَانِبٍ . دُحُورًا وَلَهُمْ عَذَابٌ وَاصِبٌ . إِلا مَنْ خَطِفَ الْخَطْفَةَ فَأَتْبَعَهُ شِهَابٌ ثَاقِبٌ“\n”ހަމަކަށަވަރުން، ތިމަންއިލާހު އަލިގަދަ ތަރިތަކުގެ ޒީނަތްތެރިކަމުން އެންމެކައިރި އުޑު ޒީނަތްތެރި ކުރެއްވީމެވެ. އަދި ނުކިޔަމަންތެރި ކޮންމެ ޝައިޠާނެއްގެ ކިބައިން އެއުޑު ރައްކާތެރިކުރެއްވީމެވެ. މަތިވެރިވެގެންވާ ޖަމާޢާތުން ދައްކަވާ ވާހަކަފުޅަށް (އެބަހީ: މަލާއިކަތުން ދައްކަވާ ވާހަކަފުޅުތައް) އަޑުއެހުމަކަށް އެޝައިޠާނުންނަށް ކުޅަދާނަވެގެނެއް ނުވެއެވެ. އަދި ހުރިހާ ފަރާތަކުން އެޝައިޠާނުންނާ ދިމާޔަށް ގިނިހިލަ އުއްކަވާނެއެވެ. ބޭރުކޮށް ފައްސާލުމުގެ ގޮތުންނެވެ. އަދި ކެނޑިގެންނުދާނެ ޢަޛާބު އެބައިމީހުންނަށް ހުއްޓެވެ. ކުއްލިގޮތެއްގައި ސިއްރުން އެހުމެއް އަހައިފިނަމަ، ޝައިޠާނަކު މެނުވީއެވެ. ފަހެ، އެޝައިޠާނާގެ ފަހަތުން ތޮރުފައިލާފަދަ ގިނިހިލައެއް ފޮނުއްވާހުއްޓެވެ.“(ސޫރަތް އައްޞާއްފާތު: 6-10).\nﷲ ގަންދީ ހުވާކޮށްބުނަމެވެ. މިބަސްތައް މީހަކަށް އަޑުއިވިއްޖެ ނަމަ، ފަހެ އެމީހެއްގެ ލޮލުން ކަރުނަތައް ފުރި އޮހޮރިގެން ނުދާންވީ އެއްވެސް ސަބަބެއް އަހަރެންގެ ވިސްނުމަކަށް ނާދެއެވެ. އުފާވެރިކަމުގެ ކަރުނަތަކެވެ. ފުދިގެންވާ އުފާވެރިކަމެއްގެ ހިތްހަމަޖެހުމެވެ. سبحان الله! ޣައިބުގައިވާ (ލޯތަކަށް ވަންހަނާވެގެންވާ) ކަމެއްގެ ވާހަކަ އެކަން ދެކިފައިވާ އެކަންތައްތަކަށް އީމާންނުވާ އެކަން ޤަބޫލު ނުކުރި އެއްޗެއްގެ ދުލުންކިޔާދެވުނު ހިނދެވެ. އަދި މިވާހަކަ އަޑުއަހާމީހާއަށް ކުރާނެ އަޘަރާއިމެދު ފިކުރު ހިންގާލުމެއްވެސް ނެތިއެވެ. ހަމައެކަނި އަހަންނެއް ނޫނެވެ. އަހަރެން ދުނިޔޭގައި ދިރި ހުރިހާ ހިނދަކު އަހަރެންގެ ފަރާތުން މިވާހަކަ އަޑު އަހާނޭ ކޮންމެ މީހެކުވެސް މެއެވެ.\nއަހަރެންނާއި މިޖިންނިއާއި ދެމެދު ދެކެވުނު ވާހަކައިން، އޭނާއަކީ ސިކުންގެ ތެރެއިންވީ އެއްޗެއްކަމާއި، އޭނާ، (މިހާރުމަރުވެފައިވާ) ހިންދޫ (ފިރިހެން) ޖިންނިއަކާ ކައިވެނިކޮށް އޭތީގެ ދީނަށް ބަދަލު ވީކަން އެގުނެވެ. އަދި އޭނާ ޤަބޫލު ކުރީ ފިރިމީހާގެ ދީނަކީ އޭނާގެވެސް ދީން ކަމެވެ. އަދި އޭނާއަކީ މަރުވެފައިވާ ނުބައިމީހެއްގެ ފުރާނަކަމަށް ބުނެ އޮޅުވާލަން މަސައްކަތް ކުރިއެވެ. މީގެ ކުރިން އޭނާއާއި ދިމާވި އެންމެންނަށް ވެސް މިފަދައިން ބުނެ އޮޅުވާލަމުން ގެންދިޔައެވެ. އެހެންނަމަވެސް އަހަރެން އޭނާ ހަދަމުން ދިޔަ ދޮގުތަކަށް ރައްދުދޭން ފެށުމުން އޭނާ އަދި މަރުނުވާކަމަށް އެއްބަސް ވިއެވެ.\nއޭނާ މިކަމާއި (އަހަރެން އޭނާއަށް ހުށައެޅި ކަންތައްތަކާއި) މެދު ވިސްނުމަށް ފުރުޞަތު ދިނުމަށް އޭނާ އަހަރެން ގާތުގައި އެދުނެވެ. އެހެން ނަމަވެސް އަހަރެން އޭނާއަށް މަރާއި ޤިޔާމަތް ދުވަހާއި ބެހޭގޮތުން ހަދާން ކޮށްދިނުމުން، ޢާއްމުގޮތެއްގައި އެސޮރުމެން ބުނަމުން އަންނަ ބުނުމެއް އޭނާވެސް ބުންޏެވެ. ”އަހަރެމެން އުފެދިފައިވަނީ އަލިފާނުން ކަމުގައިވާއިރު، އަލިފާނުން އަހަރުމެންނަށް ޢަޛާބު ދެވޭނީ ކިހިނެއް ހެއްޔެވެ؟“; އެކިފަހަރުމަތިންވެސް އޭނާ ބުނީ އޭނާގެ ދީން ބަދަލުކުރުމަށް ބޭނުން ނުވާ ވާހަކައެވެ. އެންމެ ފަހުން އޭނާގެ އަޞްލު ޙަޤީޤަތާއި ޠަބީޢަތް ހާމަކޮށްދޭ ފަދަ ބުނުމެއް އޭނާ ބުންޏެވެ.\n”ﷲ އީ ޚާލިޤުކަން އަހަރެންނަށް އެނގެއެވެ. އެހެންނަމަވެސް އެއިލާހު ކުރިމަތީގައި ސަޖިދައެއް ނުކުރެވޭނެއެވެ.“\nلا حول ولا قوة إلا بالله ހަމަ އެދެކޮޅު ހެދުމެވެ. އެބޮޑާކަމާއި ކިބުރުވެރިކަމެވެ. އިބިލީހަށް، ﷲ އީ އޭނާގެ ޚާލިޤުކަން ޔަޤީންވާ ޙާލުގައި ވެސް ސަޖިދަ ކުރުމަށް ދެކޮޅު ނުހަދާ ހެއްޔެވެ؟\n”...فَسَجَدُوا إِلا إِبْلِيسَ أَبَى وَاسْتَكْبَرَ وَكَانَ مِنَ الْكَافِرِينَ“\n”ފަހެ، އިބިލީސް ފިޔަވައި، އެމަލާއިކަތުން ސަޖިދަ ކުރެއްވިއެވެ. އެކަލޭގެ އަކަމުން މަނާވެގަނެ، ކިބުރުވެރިވީއެވެ. އަދި ކާފިރުންގެ ތެރެއިން އެކަލޭގެވިއެވެ.“\n(ސޫރަތް އަލްބަޤަރާ - 34)\nކަލޭ ތިކަންތައް ކުރަނީ ހަމަ ކަލޭމެންގެ ސާހިބާ އިބްލީސް ކަންތައް ކުރިގޮތަށޭ އޭތި ކައިރީ ބުނުމުން އޭނާ ޖަވާބުގައި ބުންޏެވެ.\n”އަހަރެމެން އެންމެންނަކީ އެއް ޠަބީޢަތެއްގެ ބައެކެވެ.“ (أعوذ بالله)\nމިކަންތައްތަކުން އަހަރެންނަށް ވިސްނުނީ މިސޮރުމެންނަކީ ދެނެގަތުމުގެ ބާރުދަށް ދެކޮޅުހެދުން ގިނަ ބައެއްކަމުގައެވެ. އަދި ﷲ ތަޢާލާގެ މުޢުޖިޒާތްތައް ކުރިމަތިން ފެނުމުންވެސް އީމާންވުމަށް ދެކޮޅުހަދާ ބައެއް ކަމުގައެވެ. އަނެއްކޮޅުން ބަލާއިރު އިންސާނުންނަށް މިޖިންނިތަކަށް ފެންނަ ކަންތައްތައް ނުފެންނަ ހިނދުގައިވެސް އެބައިމީހުންނަށް ވަނީ ދެނެގަތުމުގެ ބާރުގެ ބަރަކާތްތެރިކަން ލިބިފައެވެ. އަދި ހަމަކަށަވަރުން އިސްލާމްދީނުގެ ތެދުކަން ދެނެގަތުމަށާއި ބަލައިގަތުމަށް، ދިރިހުރި މުޢުޖިޒާތެއް ކަމުގައިވާ ޤުރުއާނާއި އެހެނިހެން ބުއްދިޔާއި ސަބަބުތަކާއި ގުޅުން ހުރި ހެކިތައް އިންސާނުންނަށް ލިބިފައިވަނީ މިސަބަބާއިހުރެއެވެ. އެހެންނަމަވެސް އިންސާނާ ދެކޮޅުހަދާނަމަ (އެކަމެއްގެ ސަބަބުން ބޮޑާކަމާއި ދެކޮޅުހެދުމަށް މެދުވެރިކުރާ) މިދެނެގަތުމުގެ ބާރުގައިވަނީ ކޮން ފައިދާ އެއްހެއްޔެވެ.\nޝައިޠާނާގެ ޢަމަލެއްކަމުގައިވާ ދެކޮޅުހެދުމާއި ބޮޑާކަމުން، އަހަރުމެން ﷲ ގެ ޙަޟްރަތުން ރައްކާތެރިކަމަށް އެދެމެވެ.\nއިބިލީހާއި ބެހޭގޮތުން އޭނާ އިތުރުރަށް ބުނިގޮތުގައި، އިބިލީސް އަތުގައި ފެންމަތީގައިވާ ތަޚްތެއް ވެއެވެ.\nﷲ ގެ ރަސޫލާ (صلى الله عليه وسلم) ހަދީޘް ކުރައްވާފައިވެއެވެ.\n”އިބިލީސް އޭނާގެ ތަޚްތު ފެންމަތީގައި ބޭންދިއެވެ. ދެން އޭނާ އޭނާގެ މަންދޫބުން އެކިތަންތަނަށް ފޮނުވައެވެ...“ (މުސްލިމް: 5023)\nއިބިލީސް އެމީހުންގާތުގައި ތިމަން ޤިޔާމަތް ދުވަހުގައި ތާޖެއް އަޅާނޭކަމަށްވެސް ބުނެފައިވެއެވެ. އަދި ޙައްދެއްނެއް ހެޔޮ ޖަޒާއާއި ނިޢްމަތް ތަކާއިމެދު ވަޢްދުވެފައިވާކަމަށް އޭނާ ބުންޏެވެ.\n”ކަލޭގެ ރައްބު ކަލެއަށް ހެޔޮޖަޒާއާއި ނިޢްމަތްތަކާއި މެދު ވަޢުދުވެވޮޑިގެންފައިވެއެވެ. އަދި އަހަރެމެންގެ އިބިލީސް ވެސް އަހަރުމެންނަށް ހެޔޮޖަޒާއާއި ނިޢްމަތްތަކާއިމެދު ވަޢްދުވެފައިވެއެވެ.“\nހަމަކަށަވަރުން އޭނާގެ (އިބިލީހުގެ) ވަޢުދަކީ ދޮގުކަމުގައި މެނުވީ ނުވެއެވެ. އެއީ އެކަން ކީރިތި ޤުރުއާނުގައި ބަޔާންވެގެންވާ ފަދައިންނެވެ.\n”وَقَالَ الشَّيْطَانُ لَمَّا قُضِيَ الأمْرُ إِنَّ اللَّهَ وَعَدَكُمْ وَعْدَ الْحَقِّ وَوَعَدْتُكُمْ فَأَخْلَفْتُكُمْ وَمَا كَانَ لِي عَلَيْكُمْ مِنْ سُلْطَانٍ إِلا أَنْ دَعَوْتُكُمْ فَاسْتَجَبْتُمْ لِي فَلا تَلُومُونِي وَلُومُوا أَنْفُسَكُمْ مَا أَنَا بِمُصْرِخِكُمْ وَمَا أَنْتُمْ بِمُصْرِخِيَّ إِنِّي كَفَرْتُ بِمَا أَشْرَكْتُمُونِي مِنْ قَبْلُ إِنَّ الظَّالِمِينَ لَهُمْ عَذَابٌ أَلِيمٌ“\n”އަދި ކަންތައްތައް ނިޔާކުރާހިނދު، ޝައިޠާނާ ބުނާނެއެވެ. ހަމަކަށަވަރުން، ﷲ، ތިޔަބައިމީހުންނަށް ވަޢުދު ކުރައްވާފައިވަނީ، ޙައްޤު ތެދު ވަޢުދެވެ. އަދި ތިމަންވެސް ތިޔަބައިމީހުންނަށް ވަޢުދުވީމެވެ. ފަހެ، ތިޔަބައިމީހުންނަށް ތިމަން ކުޅަ ވަޢުދާ ޚިލާފުވީމެވެ. އަދި ތިޔަބައިމީހުންނަށް ތިމަން ގޮވައިލުން ފިޔަވައި، ތިޔަބައިމީހުންގެ މައްޗަށް އެއްވެސް ބާރެއް ތިމަންނާއަކަށް ލިބިގެނެއް ނުވެއެވެ. ފަހެ، ތިޔަބައިމީހުން ތިމަންނާގެ ގޮވާލުމަށް އިޖާބަދިނީއެވެ. ފަހެ، ތިޔަބައިމީހުން ތިމަން ކުށްވެރިކޮށް ވާހަކަ ނުދައްކާށެވެ! އަދި ތިޔަބައިމީހުންގެ އަމިއްލަ ނަފްސުތައް ކުށްވެރިކޮށް ވާހަކަ ދައްކާށެވެ! ތިޔަބައިމީހުންގެ އެހީތެރިޔަކަށް ތިމަން ނުވަމެވެ. އަދި ތިޔަބައިމީހުންވެސް ތިމަންގެ އެހީތެރިންނަކަށް ނުވަމުއެވެ. ހަމަކަށަވަރުން، މީގެކުރިން ތިޔަބައިމީހުން ތިމަން ބައިވެރިކުރި ކަންތަކަށް ތިމަން ކާފިރުވީމެވެ. ހަމަކަށަވަރުން، އަނިޔާވެރިންނަށް ވޭންދެނިވި ޢަޛާބު ހުއްޓެވެ.“\n(ސޫރަތް އިބްރާހީމް - 22)\nއަދި ހަމަޔަޤީނުންވެސް ޝައިޠާނާ، އޭނާއަށް ހެއްލެނިވެގެންވީ މީހުންނަށް ފުރަގަސްދޭނެއެވެ.\n”كَمَثَلِ الشَّيْطَانِ إِذْ قَالَ لِلإنْسَانِ اكْفُرْ فَلَمَّا كَفَرَ قَالَ إِنِّي بَرِيءٌ مِنْكَ إِنِّي أَخَافُ اللَّهَ رَبَّ الْعَالَمِينَ“\n”ޝައިޠާނާގެ މިޘާލުގައެވެ. އެކަލޭގެ އިންސާނާއަށް ކާފިރުވާށޭ ބުނިހިނދެވެ. ފަހެ، އެއިންސާނާ ކާފިރު ވީހިނދު އެ ޝައިޠާނާ ބުންޏެވެ. ހަމަކަށަވަރުން، ތިމަންވަނީ، ތިބާގެ ކިބައިން ވަރީއަވެގެންނެވެ. ހަމަކަށަވަރުން، ޢާލަމްތަކުގެ ވެރި ﷲއަށް ތިމަން ބިރުގަންނަމެވެ.“\n(ސޫރަތް އަލްހަޝްރު - 16)\nއިބިލީހުގެ ރީތި ކަމާއި މެދު އޭނާގެ ހިތުގައި ޚާއްޞަ ޝައުޤުވެރިކަމެއް ވިއެވެ. އޭނާ ތަކުރާރުކޮށް އިބިލީހަކީ ހާދަ ރީތި އެއްޗެކޭ ބުނަމުން ދިޔައެވެ. (أعوذ بالله منه) އަދި ވަރަށް ނުބައިމީހަކު ދައްކާނެ ފަދަ ވާހަކަތައް އެނާ ދެއްކިއެވެ. އަހަރެން އެވާހަކަތައް މީގައި ނުހިމަނާނަމެވެ.\nއެޖިންނި އަވަލާފައިވާ އަންހެން ކުއްޖާއަށް ސިހުރު ހަދާފައިވަނީ އޭނާގެ މައްޗަށް އޮތް ހަސަދަވެރިކަމަކާއި ގުޅިގެން އެއަންހެން ކުއްޖާގެ ގާތްތިމާގެ މީހެކެވެ. ﷲ ގަންދީ ބުނަމެވެ. އެދުވަހު އޭނާގެ މައްޗަށް އަހަރެން ފަލަޤް ސޫރަތް ކިޔަވަމުން ގޮސް އެސޫރަތުގެ ފަހު އާޔަތާއި ހަމަޔަށް ކިޔެވުމުން އަހަންނަށް އިޙްސާސް ވަމުންދިޔައީ އެއީ އަހަރެންގެ ޙަޔާތުގައި އެންމެފުރަތަމަ ފަހަރަށް އެއާޔަތް ކިޔެވި ފަހަރުކަމަށެވެ. އެއާޔަތުގެ މާނަ އަހަންނަށް ފުރިހަމަޔަށް ތަޞައްވުރު ވަމުން ދިޔަކަހަލައެވެ. ”އަދި ހަސަދަ ވެރިވާ ހިނދު ހަސަދަ ވެރިޔާގެ ނުބައިކަމުންނެވެ.“\nހަސަދަވެރިކަމުން ނިކުމެދާނެ ނަތީޖާ އަހަރެންނަށް ފެންނަމުން ދިޔައެވެ. ހަސަދަ ވެރިވާ މީހާގެ ނުރައްކައުތެރިކަމާއި ބިރުވެރިކަން އަހަރެންނަށް ފެންނަމުން ދިޔައެވެ. (أعوذ بالله) އެދުވަހު އަހަރެންނަށް، ނުބައި ލޯތަކުންނާއި ހަސަދަވެރިންގެ ކިބައިން ރައްކާތެރި ވުމަށް ކުރާ ދުޢާއާއި ހެދުނާއި ހަވީރުގެ ޛިކުރުތަކުގެ މުހިއްމުކަން ވިސްނުނެވެ.\nއަހަރެންނަށް މިޙާދިޘާގެ ކުރިން އެނގިފައިވާ ޖިންނީންގެ ވާހަކަތަކެއްވެސް ހިމަނާލާނަމެވެ. މީގެ ތެރެއިން ގިނަ ވާހަކަތަކަކީ ބިލާލް ފިލިޕްސްގެ ފޮތްތަކުންނާއި، ޝައިޚް ޔާސިރް ޤާދީގެ އަޤީދާ ކްލާސްތަކުން އަހަރެންނަށް އެގިފައިވާ އަދި، ސީތާ އާއި ދެކެވުނު ވާހަކަތަކުން ޔަޤީންކަން އިތުރުވި ވާހަކަތަކެވެ.\nއޭނާއަށް (ސީތާއަށް) އެއަންހެން ކުއްޖާ ދޫކޮށްލެވޭނީ އޭގެ ބަދަލުގައި އެހެން މީހެއްގެ މައްޗަށް ބާރުފޯރުވާގޮތަށް ކަމުގައި ބުންޏެވެ. އެއީ ކީއްވެގެންތޯ ސުވާލު ކުރުމުން އޭނާ ބުންޏެވެ.\n”މީހުންނަށް ގޯނާ ކުރުމަކީ އަހަންނަށް ހިތްހަމަޖެހުމާއި މަޖާކަން ލިއްބައިދޭ ކަމެކެވެ.“ ( أعوذ بالله)\nއޭނާ، އޭނާގެ މައްޗަށް ސަމާލުކަން ލިބުމަށް ބޭނުންވެއެވެ. އެނާ އެހާ ވާހަކަ ގިނަ ކުރީވެސް އެސަބަބާއި ހުރެއެވެ. ކޮންމެއަކަސް އޭނާއަކީ ވަރަށް ގިނަ ގޮތްގޮތުން (އޭނާއަށް ވީވަރަކުން) އޮޅުވާލާ މަކަރު ހެދުމަށް މަސައްކަތް ކުރި ދޮގުވެރިއެކެވެ.\nއެއަންހެން ކުއްޖާ ފާޚާނައިގައި ވަނިކޮށް އޭނާ އެކުއްޖާގެ މައްޗަށް ވަރަށް ބޮޑަށް ގަދަވެގެންފައިވެއެވެ. ތެދުތެދަށް ބުނާނަމަ އެވާހަކަތަކުން ގިނަވާހަކަ ތަކަކީ ވަރަށް ބިރުވެރި ވާހަކަތަކެވެ. އަހަރެން އެވާހަކަތަކެއް ނުހިމަނާނަމެވެ. އަހަރެންގެ އިޚްލާޞްތެރި ނަޞޭހަތަކީ ފާޚާނާއަށް ވަންނަ ހިނދުގައި ކިޔާ ދުޢާ ކިއުމަށް އެއްގޮތަކަށްވެސް ހަނދާން ނައްތާ ނުލުމެވެ.\nމިވާހަކަތަކުގެ އިތުރުން އަހަރެންގެ އަމިއްލަ ނަފްސަށާއި ތިޔަހުރިހާ އެންމެނަށްވާ ނަޞޭހަތެއް ހިމަނާލާނަމެވެ. ﷲ އާއި މެދު ވަރުގަދަ އީމާން ތެރިކަމެއް ބޭއްވުމާއި އެއިލާހަށް ހަމައެކަނި ތަވައްކަލް ކުރުމަކީ ޝައިޠާނާއާއި ދެކޮޅަށްވާ ވަރުގަދަ ހަތިޔާރެކެވެ. އަހަރެންނަށް އެއަންހެންކުއްޖާ ހުއްދަ ދީފިނަމަ، އޭނާއަށް އެޖިންނި ގޯނާ ކުރަން ފެށިއިރު އޭނާ އުޅެމުންއައި ގޮތާއި ފަހުން އޭނާގެ އީމާންތެރިކަން އިތުރުވުމުގެ ސަބަބުން އެޖިންނި ބަލިކަށިވެފައިވާ މިންވަރާއި މެދު އަހަރެން ތިއަޚުންނާއި އުޚްތުންނަށް ކިޔައިދިނުމަށް ބޭނުމެވެ.\nއެރިވެތި (ހެދުނާއި ހަވީރުގެ އަދި އެހެނިހެން) ދުޢާތަކާއި ޛިކުރުތަކަކީ ހަމަކަށަވަރުންވެސް މުއުމިނުންގެ ކިއްލާއެކެވެ. ތެދުތެދަށް ބުނާމަ (ﷲ ގެ ޢިޛްނަފުޅާއިއެކެ) ހަމައެކަނި އަހަރެމެންނަށްވާ ދިފާޢުއަކީ މިއީއެވެ. އެކަމަކު އެކަންތައްތައް އެއީ އަހަރެމެންނަށް ލިބޭ ބާރަކަށްވާހުށީ ފުރިހަމަ ޔަޤީންކަމާއި ވަރުގަދަ އީމާންތެރިކަމާއެކު (އިޚްލާޞްތެރިކަމާއެކު) އެދުޢާތައްކޮށް ޛިކުރުތައް ކުރުމުންނެވެ.\nނަމާދަށް ފަރުވާތެރިވެ ޤުރާއާން ކިޔަވާ ހަދާށެވެ. ޤުރާއާން ކިޔަވާ ހެދުމަށް ހަނދުމަނެތި ކޮށްނުލާށެވެ. ސަބަބާކައި ހުރެ ނުކިޔެވޭނަމަ ކޮންމެ ދުވަހަކުވެސް ގޭގައި ޤުރުއާން ޖަހާފައި ބަހައްޓައިގެން އަޑު އަހާށެވެ. ގެއިން ނިކުންނަމުންނާއި ގެއަށް ވަންނަމުން ކުރަންޖެހޭ ޛިކުރުތައް ދޫކޮށް ނުލާށެވެ. (އެއީ ޝައިޠާނުންނަށް ތިބާއާއިއެކު ގެއަށް ވަނަ ނުދިނުމަށްޓަކައެވެ.) ކެއުމުގެ ކުރިން ﷲ ގެ ނަންފުޅު ގަތުމާއި، ފާޚާނާއަށް ވަނުމުގެ ކުރިން ކިޔާ ދުޢާއާއި، ޚާއްޞަކޮށް ނިދުމުގެ ކުރިން ކުރާ ޛިކުރުތައް މަތިން ހަދާން ނައްތާ ނުލާށެވެ. އިންސީންނާއި ޖިންނީންގެ ތެރެއިންވާ އެންމެހައި ޝައިޠާނުންގެ ފިތުނައާއި ނުބައިކަމުން، ﷲ ތަޢާލާ، އަހަރެމެން ސަލާމަތް ކުރައްވާށިއެވެ! އަހަރެމެންގެ އަނބިދަރިންނާއި ޢާއިލާއާއި އެންމެހާ މުސްލިމުން ރައްކާތެރި ކުރައްވާންދޭވެ!\nއެންމެ ފަހު އަދި އެންމެ މުހިއްމު ވާޖިބެއްކަމުގައި ދެކެނީ އަހަރެންނަށް މިކަންތައްތައް އޮޅުންފިލުވާދީ އުގަންނާއިދީ މިކަންތައްތައް ކުރަންވީގޮތް ކިޔާދީ ހެއްދެވުމަށް އެބޭފުޅާގެ އަގުހުރި ވަގުތުތައް ހޭދަކުރެއްވިކަމަށްޓަކައި، ﷲ تعالى ޙަޟްރަތުން ޝައިޚް ޔާސިރް ޤާދީއަށް ހެޔޮޖަޒާދެއްވުމަށް އެދި ދުޢާކުރުމެވެ.\nPosted by Mohamed Shafiu at 8:04 PM\nLabels: ވާހަކަ, ޖިންނި


އަމާންކަން ލިބިފައިވާ ރަށާއި ޤަދީމީ ގެފުޅު5– DhiSalafiyyah\n07/09/2016 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް މުޙައްމަދު މަޢޫން ޝަރީފް\nމި އާޔަތުގައި މިވާ އިލްޙާދުގެ މާނައިގެ ތެރެއަށް އެންމހާ ފާފަތަކާއި އުރެދުންތައް ވަންނާނެކަމުގައި ތަފްސީރު ޢިލްމުވެރިން ވިދާޅުވެފައިވެއެވެ.\nމިކަމުން އަޅުގަނޑުމެންނަށް ދޭހަވަނީ މައްކާގައި ޝިރުކާއި ބިދުޢައިގެ ޢަމަލުތައްކުރުމުގެ ނުބައިކަމެވެ. އަދި ހަމަމިފަދައިން ފާފައިގެ އެންމެހައި ވައްތަރުތަކަށް އަރައިގަތުމުގެ ނުބައިކަމެވެ. މިފަދަ ފާފަތަކުގެ ތެރޭގައި ޙައްޤަކާޢިނުލާ މީހުން މެރުން، ޒިނޭކުރުން، ލިވާޠުކުރުން،\nރިބާގެ މުޢާމަލާތްތައްކުރުން، ރާބުއިން، ވައްކަންކުރުން، ދޮގުހެދުން، ފާޙިޝް ޢަމަލުތައްކުރުން، އަނިޔާވެރިވުން އަދިވެސް މިފަދަ ފާފަތައް ހިމެނެއެވެ.\nއަދި ޙައްޤަކާއިނުލާ އެހެން މީހެއްގެ ލޭ އޮހޮރުވާލި މީހާއެވެ.”\nމައްކާގައި ކުރާ ފާފަތަކަށް ލިބޭ އަޒާބު ބޮޑުވެގެންވަނީ އެ ފާފަތައް އެކުރެވެނީ ކަޢުބަތުﷲ ގެފުޅާއި ކައިރީގައި މަސްޖިދުލް ޙަރާމްގައި ކަމުގައިވާތީއެވެ. މިކަމުން ދޭހަކޮށްދެނީ އެފަދަ ފާފަތައްކުރާ މީހާ، ﷲ ތަޢާލާގެ ޝިޢާރުފުޅުތަކަށް ޙުރުމަތްތެރިކޮށް ނުހިތާކަމެވެ.\nއަދި މައްކާގެ ޙުރުމަތްކެނޑުމަށް ބިރުވެތިނުވާކަމެވެ.


ޤައުމީ ޔުނިވަރސިޓީން ހއ. ގެ އަށް ރަށަކަށް ޚާއްސަ ސްކޮލަރޝިޕް ގެ ފުރުޞަތު\nދިވެހިރާއްޖޭގެ ޤައުމީ ޔުނިވަރސިޓީން، ޤައުމު ބިނާކުރުމަށް ދެވޭ ޚާއްޞަ ސްކޮލަރޝިޕް މިއަތޮޅުގެ 8 ރަށަކަށް ލިބޭގޮތަށް ހަމަޖެހިއްޖެއެވެ. އެ ޔުނިވަރސިޓީން މަޢުލޫމާތު ދެއްވި ގޮތުގައި މިއަހަރުގެ2ވަނަ ޓާރމަށް ކަނޑައެޅިފައިވާ ފަށާ ތަޢުލީމުގެ މުދައްރިސްކަމާއި، މެރިޓައިމް ދާއިރާތަކަށް ޚާއްސަކޮށްގެން ހިންގާ ސްކޮލަރޝިޕަށް ކުރިމަތި ލުމުގެ ފުރުސަތު އޮންލައިންކޮށް މިހާރުވަނީ ހުޅުވާ ލެވިފައެވެ.\nމި ސްކޮލަރޝިޕްގެ ދަށުން ބެޗްލަރ އޮފް ޕްރައިމަރީ އެޑިޔުކޝަންގެ ދާއިރާއިން 30 ޖާގަ އަދި ނޯޓިކަލް ސްޓަރޑީޒް / ސެޓްފިކެޓް3އިން މެރިޓައިމް އޮޕަރޭޝަންސް ގެ ދާއިރާއިން 06 ޖަގާ ރާއްޖޭގެ 60 ރަށަކަށް ހުޅުވާލާފައި ވެއެވެ.\nމި އަތޮޅުން ސްކޮލަރޝިޕްގައި ބައިވެރި ވުމުގެ ފުރުސަތު ލިބިފައިވަނީ\nހއ. ތަކަންދޫ މަދްރަސްތުއް ޝަހީދު ޢަލިތަކުރުފާނު\nހއ. މާރަންދޫ ސްކޫލް\nހއ. މުރައިދޫ ސްކޫލް\nހއ. ތުރާކުނު ސްކޫލް\nހއ. އުލިގަމު ސްކޫލް\nމި ސްކޮލަރޝިޕްގެ މައިގަނޑު މަޤްސަދަކީ މިވަގުތަށް ޤައުމަށް ބޭނުންވާ ކޯސްތަކަށް އިޢުލާންކުރުމުން އެދާއިރާތަކަށް ދަރިވަރުން ނުލިބޭ ޚާއްސަ ދާއިރާތަކުން މީހުން ބިނާކުރުންކަމަށް ގައުމީ ޔުނިވަރސިޓީން މަޢުލޫމަތު ދެއްވައެވެ. މި ސްކޮލަރޝިޕާބެހޭ އިތުރު މަޢުލޫމާތު އަދި ކޯހުގެ ފީ އާއިބެހޭ މަޢުލޫމާތުވެސް ރަށްރަށުގެ ސްކޫލްތަކުން ލިބިވަޑައި ގަންނަވާނެއެވެ.\nމި ސްކޮލަރޝިޕަށް ފޯމް ހުށަހެޅުމުގެ އެންމެ ފަހުގެ ތާރީޚަކީ 09 ސެޕްޓެންބަރ 2021 ވާ ބުރާސްފަތި ދުވަހުގެ 14:00 އަށެވެ.\n← ކެލާ ކަނޑޫފާ އާދަޔާޚިލާފު ބާރުމިނެއްގައި މަރުވަމުންދަނީ\nޑިރެކްޓަރ މުޙައްމަދު ނަޞީރު ރިޓައަރ ކުރައްވައިފި →


Raajje In Faisaa Chaap Kurun Huttaalan IMF In Govaalaifi - Vaguthu\nޕަބްލިކް ބޭންކު އެކައުންޓުން ދައުލަތުގެ ހަރަދުތަކަށް ފައިސާ އޯވަ ޑުރޯ ކުރަން، (ރުފިޔާ ޗާޕު ކުރުން) ހުއްޓާލަން އިންޓަނޭޝަނަލް މަނިޓަރީ ފަންޑް (އައިއެމްއެފް) އިން ދިވެހި ސަރުކާރަށް ގޮވާލައިފިއެވެ.\nކޮވިޑް އާއި ގުޅިގެން ރާއްޖޭގެ އިގްތިސޯދަށް ކުރިމަތިވި ދަތިތަކުން އަރައިގަތުމުގެ މަސައްކަތް ކުރަމުން އަންނައިރު މިއަހަރު އިންފްލޭޝަން ރޭޓް %1.4 އުފުލޭނެ ކަމަށް އައިއެމްއެފް އިން ލަފާކުރެއެވެ. އަދި އަންނަ އަހަރު ކާބޯތަކެތީގެ އިންފްލޭޝަން ރޭޓް %2.3 އުފުލޭނެ ކަމަށް ވެސް އައިއެމްއެފް އިން ލަފާކުރެއެވެ.\nއޮކްޓޯބަރ 10, 2021 09:33\nތިޔަވާނީ ހަމަ ކުރީ ސަރުކާރުގެ ކަމަކަށް\nއޮކްޓޯބަރ 10, 2021 10:09\nއިކްނޮމިސްޓް ގައުމު ހަލާކު ކޮށްލީ\nއޮކްޓޯބަރ 10, 2021 10:31\nކީއްކުރަަން ރާއްޖޭގަ ފައިސާ ޗާޕުކުރަންވީ... އެއޮތީ ރާއްޖޭގަ ކިރިޕްޓޯ ކަރަންސީ ބޭނުންކުރަން ފަށާފައެއްނު...\nއޮކްޓޯބަރ 10, 2021 11:50\nބޮޑަށް ބެލެވެނީ ތީ ޔާމީނު އަޑީގައި ހުރެގެން ކުރާކަމެއް ހެން. ހަމަ ގައިމުވެސް މިސަރުކާރަކުން ނުކުރާނެ ތިކަހަލަ ދޯހޮޅި ކަމެއް.\nއޮކްޓޯބަރ 10, 2021 11:59\nރާއްޖޭގެ ހަލާކަކީ ވަކިބަޔަކު މާމަތިވެރި ބައެއް ކަމުގަ ބަލާފަ ގައުމު ވިއްކާފަ ސަލާމަތް ނުވެވޭ ވަރަޢް ދަރަނި ނަގައިގެން ވެސް އެމީހުންގެ އުފާތައް ހާސިލް ކޮއްދޭ ގޮތައް އޮތް އަޅުންގެ ގޮތުގަ ރައްޔިތުން އުޅެންޖެހިފަ އޮތް ގައުމަކައްވުން . މިނިވަންކަމާ ހަމަހަމަ ކަން ހާސިލު ކުރުމުގެ ހަނގުރާމަ އަކީ ރައްޔިތުން ކުރަން ޖެހިފަވާ ބޮޑު ހަނގުރާމައެއް.\nއޮކްޓޯބަރ 10, 2021 12:08\nމާކަށް ޕްރޮޖެކްޓްއެއް ނުހިނގާ. ޓޫރިސްޓުން އެބަ އާދޭ. ޑޮލަރުވެސް އެބަ ވަދޭ ގައުމަށް. ކޮވިޑް ވެކްސިން ގިނަ ވެގެން އެހެން ގައުމު ތަކަށް ހިލޭ ބަހަން ފަށައިފި. މާ މޮޅު އެއާރ ޕޯޓެއް ހަދަން ފަށައިފި. މަށަކަށް ހަމަ ނުވިސްނުނު. ގައުމުގެ ހުންގާނުގަ ތިބީ ބާލިގުނުވާ ކުޑަކުދިން ބާވައޭވެސް ހިތަށް އަރާ. ޔާމީނު އިރު ހެސްކިޔާފަ ޕްރޮޖެކްޓް ހިނގި. ދެވަނަ ރަންވޭއެއް އަޅާ އަންނަ ފްލައިޓްތައް ގިނަ ކުރި. އިންޑިއާ އަށް ބޭހަށްދާ މީހުން މަދު ކުރުމަށްޓަކާ ނުލާހިކު ވަރުގަދަ ހޮސްޕޮޓަލްއެއް އެޅި. އިނގިރޭސި ނަމުގަ އޮތް ސަލްޓަން ޕާރކް ދިވެހި ނަމަށް ބަދަލު ކުރި. މި ސަރުކާރަކަށް އެއިން އެއްވެސް ކަމެއް ޓޮލަރޭޓްއެއް ނުކުރެވުނު. ޔާމީނު އާއި ޖައްސާލަން ހަދައިގެން މުޅި ގައުމު ފަސާދައަށް ދުއްވާލައިފި. މި ގައުމަށް ބޭނުންވަނީ ޔާމީނު ކަހަލަ ދިވެހި ވަންތަ ހަރުކަށި ވެރިއެއް.\nއޮކްޓޯބަރ 10, 2021 12:42\nމީ މަޖާ ކަމެއްނޫން. !!! މިހެން ވަކި މިސްރާބެއް ޒިއްމާވާ މީހަކު ނެތި ދިޔަ ގައުމުތައް ލެބަނާން ކަހަލަ ގައުމުތަކުގެ ފައިސާގެ އަގުވެއްޓި އުޅޭ ހާލު ދެކިފަވެސް ސިޔާސީ މުސާރަތައް ކުޑަކޮއް އެމީހުންގެ ނުބައިކަމުން މިގައުމު ސަލާމަތް ކުރަން އުޅުމަކީ މިގައުމުގެ ކޮއްމެ ރައްޔިތަކު ކުރަން ޖެހިފަ އޮތް މަސަެްކަތެއް. ދަރަނިވެރިވެ ނުފުދުމުގެ ތެރެއަށް ދާ މައިގަނޑު ކަމަކީ އެނަގާ ހައްގު ނޫން މުސާރަ.\nއޮކްޓޯބަރ 10, 2021 12:51\nސްރީލަންކާ އިން ވެސް 2014 ވަނަ އަހަރުން ފެށިގެން ފައިސާ ޗާޕްކޮށް، މާކެޓަށް ނެރުމުގެ ނަތީޖާއަކަށް ވެގެން ގޮސްފައި ވަނީ ފާއިތުވި ހަތް އަހަރު ދުވަހުގެ ތެރޭގައި ބޮޑެތި އިގްތިސޯދީ މައްސަލަތަކަކާއި ކުރިމަތިލާން ޖެހުމެވެ. އަލް އަމީރު މިކަން ސިފަ ކުރައްވީވެސް ނުބައި ކަމެއްކަމަށްތަ. ނޫނި ރާއްޖެ ލަންކާގެ ޙާލަތަށް ބަދަލު ނުވާނެ ކަމައްތަ.\nއޮކްޓޯބަރ 10, 2021 12:53\nއެމެރިކާއިންނާ އިންޑިޔާ އަދި އިޒްރޭލުން ދިވެހިން ބޭނުންކުރަން ޑޮލަރ ހަދިޔާކުރާނެ.\nއޮކްޓޯބަރ 10, 2021 17:20\nމޑޕ ވެ ރިކަމުމުގައި އޮތްހާ ދުވަހަކު ފައިސާ ޗާޕްކޮށްގެން\nރައްޔިތުންގެ މުދަލާއި ފައިސާގެ އަގުދައްކޮށް ނާޖާއިޒް ފައިދާ\nއޮކްޓޯބަރ 11, 2021 09:26\nއެމްޑީޕީން ބޭނުންވާގޮތް. ޤައުމު ދެން ސަލާމަތް ނުވާދަރަޖައަށް ވައްޓާލައިގެން ބޭރު ބައެއްގެ އުނގަށް ވެއްޓެން މަޖުބޫރުކޮށްގެންވެސް ރާއްޖެއަށް ޢައިރު ދީންްްްްްްްތަކުގެ އަޅުވެތިކަން ގެނައުން.\nއެހެންވެ ކުރިން ހިންގަމުން ގެންދިޔަ ބިޔަ މަޝްރޫއު ތަކަކީ ފައިސާ ވަންނަ ކަހަލަ ކަންކަން ވީމަ އެކަންކަންވެސް އެތައް ދުވަހެއް ވަންދެން ހުއްޓުވައި ފަސްކޮށް ކުންފުނިތަކަށް އުނދަގޫ ކޮށް ހަދަނީ.


SunOnline: Audit office ge 2021-2024 strategic plan ifthithaahu koffi\nއޮޑިޓް އޮފީހުގެ 2021-2024 ސްޓްރެޓީޖިކް ޕްލޭން އިފްތިތާހުކޮށްފި\nއަހުމަދު މިޒްޔާލް 02 Dec 2020, 00:16\nއޮޑިޓް އޮފީހުގެ 2021-2024 ސްޓްރެޓީޖިކް ޕްލޭން އިފްތިތާހުކުރުން-- ސަން ފޮޓޯ\nއޮޑިޓާ ޖެނެރަލްގެ އޮފީހަށް 72 އަހަރުން ފުރުން ފާހަގަކޮށް، 2021-2024 ވަނަ އަހަރުގެ ސްޓްރެޓީޖިކް ޕްލޭން އިފްތިތާހުކޮށްފި އެވެ.\nމިރޭ ވިލާ ކޮލެޖުގައި ބޭއްވި ރަސްމިއްޔާތެއްގައި އެ ޕްލޭން އިފްތިތާހުކޮށްދެއްވީ އޮޑިޓާ ޖެނެރަލް ހަސަން ޒިޔަތުއާއި ރައްޔިތުންގެ މަޖިލީހުގެ އައްޑޫ ސިޓީ މީދޫ ދާއިރާގެ މެމްބަރު ރޮޒައިނާ އާދަމް އެވެ.\nއެ ޖަލްސާގައި ވާހަކަ ދައްކަވަމުން އޮޑިޓާ ޖެނެރަލް ހަސަން ޒިޔަތު ވިދާޅުވީ ދައުލަތުގެ ވެރިން ޒިންމާދާރުކޮށް، އިސްރާފު މަދުކުރުމަކީ ގައުމެއް މަސައްކަތެއް ކަމަށެވެ. އަދި މިއީ ގައުމުގެ މަސްލަހަތާއި ހާލަތާ ގުޅިފައިވާ މުހިންމު މަސައްތަކެއް ކަމަށާއި އެހެންކަމުން އޮޑިޓް އޮފީހުގެ މަސައްކަތުގެ ސްޕީޑު އޮޑިޓާ ޖެނެރަލް ފާހަގަކުރެއްވި އެވެ.\n"މިފަދަ މުއައްސަސާއެއް އޭގެ އެންމެ ފުރިހަމަ ގޮތުގައި ގައުމާއި ރައްޔިތުންނަށް ހިދުމަތް ފޯރުކޮށްދިނުމުގައި މަސައްކަތުގެ ހަލުވިމިން އިތުރުކުރަން ޖެހޭ. އަދި އޮޑިޓްތަކުން ފާހަގަވާ ކަންކަން ތަންފީޒު ކުރުމަށް އިތުރު ފިޔަވަޅު އެޅެން ޖެހޭ." ޒިޔަތު ވިދާޅުވި އެވެ.\nއޮޑިޓާ ޖެނެރަލް ހަސަން ޒިޔަތު-- ސަން ފޮޓޯ\nއެ ޖަލްސާގެ ޝަރަފުވެރި މެހެމާނު، މާލިއްޔަތު ކޮމެޓީގެ މުގައްރިރު އަދި ކިނބިދޫ ދާއިރާގެ މެންބަރު މުހައްމަދު ނާޝިޒްގެ ވާހަކައިގައި ކޮމެޓީއާއި މަޖިލީހަށް އޮޑިޓް އޮފީހުން އެއްބާރުލުންދޭކަން ފާހަގަކުރައްވާފައިވެ އެވެ.\n"މިވީހާ ތަނަށް މިދިޔަ ދޮޅު އަހަރެއްހާ ދުވަހުގެ ތެރޭގައި މާލިއްޔަތު ކޮމެޓީން މިކުރި މަސައްކަތުގައި ދަންނަވާލި ކޮންމެ ވަގުތެއްގައި ބޭނުންވާ ކޮންމެ މައުލޫމާތެއް މިބޭފުޅުންގެ ބުރަ މަސައްކަތުން ސަޕޯޓު ދޭކަން އުފަލާއެކު ފާހަގަކުރަން." ނާޝިޒު ވިދާޅުވި އެވެ.\nހަމައެއާއެކު މިރޭ އިފްތިތާހުކުރި ސްޓްރެޓީޖިކް ޕްލޭންއާއެކު ޖުމުލަކޮށް އޮޑިޓް އޮފީހުގެ ހިދުމަތުގެ ފެންވަރު ރަނގަޅުވާނެ ކަމަށް ނާޝިޒު ވިދާޅުވި އެވެ.\nރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު މުހައްމަދު ނާޝިޒު-- ސަން ފޮޓޯ\n"ސްޓްރެޓީޖިކް ޕްލޭނެއް އޮވެގެން އޮފީސްތަކުގެ މިސްރާބާއި މަސައްކަތް ބައްޓަންވެގެން ދިއުމަކީ ހިދުމަތުގެ ފެންވަރު މުސްތަގްބަލުގައި ރަނގަޅުވެގެންދާނެ ކަމަށް. އަދި ކުރަންވީ ކަންކަމާ ނުކުރަންވީ ކަންކަން ވެސް ސްޓްރެޓީޖިކް ޕްލޭނެއް އޮތުމުން އެނގިގެންދާނެ." ނާޝިޒު ވިދާޅުވި އެވެ.\nއޮޑިޓް އޮފީހުން އިފްތިތާހުކުރި ސްޓްރެޓީޖިކް ޕްލޭންގައި މައިގަނޑު ހަތަރު ލަނޑުދަނޑިއަކަށް ވާސިލުވުމަށްޓަކައި ހާސިލުކުރަންޖެހޭ 13 ކަމެއް ވަނީ ހިމަނާފަ އެވެ.\nއޮޑިޓް އޮފީހުގެ އަހަރީ އޮޑިޓް ކުރާނެ ބަޔަކު ހޯދަނީ


Covid-19: Australia Ge State Akun Bali Nufennathaa9Dhuvas - Vaguthu\nކޮވިޑް-19: އޮސްޓްރޭލިއާގެ ސްޓޭޓެއްގައި ބަލި ނުފެންނަތާ ނުވަ ދުވަސް\n1 މަސް ކުރިން ( އޮކްޓޯބަރ 4, 2020 )\nއޮސްޓްރޭލިއާގެ ސްޓޭޓެއް ކަމަށްވާ ނިއު ސައުތު ވެލްސް އިން ކޮވިޑް-19 ގެ ވޭދަނައެއް ނުފެންނަތާ ނުވަ ދުވަސް ވެފައިވާ ކަމަށް އެ ގައުމުގެ ސަރުކާރުން ހާމަކޮށްފިއެވެ. އެ ގައުމުގެ ސަރުކާރުން މިހާރު ވަނީ ކުއީންސް ލެންޑްބެ ބޯޑަރު އަންނަ މަހުގެ އެކެއްގައި ހުޅުވާލަން ނިންމައިފައެވެ. ނިއު ސައުތު ވެލްސްގް ސިއްހީ ވުޒާރާ އިން 24 ގަޑިއިރުގެ ތެރޭގައި 8،305 ކޮވިޑް ސާމްޕަލް ނެގިއިރު އޭގެ ތެރެއިން އެއްވެސް މީހަކު ފައްސި ނުވެއެވެ.\nމިދިޔަ ހުކުރު ކުއީން ލެންޑުގެ ލީޑަރު ވިދާޅުވެފައި ވަނީ ނޮވެމްބަރު 1 ގައި ނިއު ސައުތް ވެލްސް ގެ ބޯޑަރު ހުޅުވާލާނީ އެ ސްޓޭޓުގައި ކޮވިޑުގެ ވޭދަނައެއް ނުފެނި 28 ދުވަސް ވުމުން ކަމަށެވެ. މިހާރު އެ ސްޓޭޓްގައި ކޮވިޑް ވޭދަނައެއް ނުފެނި9ދުވަސް ވެފައިވާއިރު ބާކީ އެ ސްޓޭޓްގެ ބޯޑަރު ހުޅުވާލަން އޮތީ 19 ދުވަހެވެ. އަދި މި ދުވަސްތަކުގެ ކޮވިޑުގެ އެއްވެސް ކޭސްއެއް ފާހަގަ ކުރެވިއްޖެނަމަ ބޯޑަރު ހުޅުވުން ލަސްވެގެންދާނެ ކަމަށް ސަރުކާރުން މައުލޫމާތު ދެއެވެ.\nމި ދުވަސްވަރުގައިވެސް އެ ސްޓޭޓުގައި ކޮވިޑާއި ގުޅިގެން އަޅާފައިވާ ފިޔަވަޅުތަކަށް އަމަލުކުރަމުންދާ އިރު އެ ފިޔަވުތަކާ ހިލާފުވާ ފަރާތްތަކާ މެދު ކަމާބެހޭ ފަރާތްތަކުން ފިޔަވަޅު އަޅަމުން ދެއެވެ. އަދި އެ ސްޓޭޓުގެ އެކި ސަރަހައްދުތަކުގައި ސަލާމަތީ ފަރާތްތަކުން ދަނީ ޕެޓްރޯލްވެސް ކުރަމުންނެވެ.\nސަރުކާރުގެ ކަމާބެހޭ އިދާރާތަކުން ބުނީ އެ ސްޓޭޓުގައި އަޅާފައިވާ ފިޔަވަޅުތަކަށް މި މަހުގެ ތެރޭގައި ލުޔެއް ދޭނެ ކަމަށެވެ.\nއެގޮތުން ސަރުކާރުން ބުނީ ކުރިއަށް އޮތް ދުވަސްތަކުގައި ބަލީގެ އަސަރު ނުފެނިދާ ނަމަ މިމަހު 19 އަށް ފިޔަވަޅުތަކަށް ލުޔެއް ދޭނޭ ކަމަށެވެ. އޮސްޓްރޭލިއާގެ ބޮޑުވަޒީރުގެ ނައިބު ވަނީ ކްރިސްމަސްއަށް އެ ގައުމުގެ ބޯޑަރު ހުޅުވާލުމަށް ވެސް ޑިމާންޑު ކޮށްފައެވެ.\nއޮސްޓްރޭލިޔާގައި މިހާތަނަށް 27،121 މީހުން ކޮވިޑް-19 އަށް ފައްސިވެފައިވާއިރު 24،708 މީހުން ވަނީ ބަލިން ރަނގަޅުވެފައެވެ. އެ ގައުމުން ކޮވިޑް ޖެހިގެން މަރުވެފައި ވަނީ 893 މީހުންނެވެ.\nކޮވިޑް-19: ގޭތެރެއިން 212 މިލިއަން އަންހެން ކުދިންނަށް އެކި ކަހަަލަ އަނިޔާ ލިބިފައިވޭ - ރިޕޯޓް\nކޮވިޑް-19 : ދުނިޔެއިން ރެކޯޑް އަދަދަކަށް މީހުން މަރުވެއްޖެ\nވެންޓިލޭޓަރަށް ވީ ގޮތް ވެކްސިނަށް ވިޔަދީގެން ނުވާނެ: ރައީސް ނަޝީދު


އައްޑޫ ފްލައިން ސްކޫލް ހިންގާނެ ފަރާތެއް ހޯދަން އަލުން ހުޅުވާލާނީ އައްޑޫ ފްލައިން ސްކޫލް ހިންގާނެ ފަރާތެއް ހޯދަން އަލުން ހުޅުވާލާނީ\nއައްޑޫ ފްލައިން ސްކޫލް ހިންގާނެ ފަރާތެއް ހޯދަން އަލުން ހުޅުވާލާނީ\nޤައުމީ ތަރައްޤީއާއި ތަރިކައިގެ ކޮމެޓީ އައްޑޫ އިންޓަނޭޝަނަލް އެއާޕޯޓާއި އެކު ބައްދަލު ކުރައްވަނީ / ފޮޓޯ: ރައްޔިތުން މަޖިލިސް\nއައްޑޫ ފްލައިންސްކޫލް ހިންގުމުގެ އެއްބަސްވުން އާކުރުމުގެ ބަދަލުގައި އަލުން ބީލަމަށް ހުޅުވާލަން ނިންމަވާފައިވާކަމަށް އައްޑޫ އިންޓަނޭޝަނަލް އެއާޕޯޓު (އޭއައިއޭ)އިން ވިދާޅުވެއްޖެއެވެ.\nއައްޑޫ އިންޓަނޭޝަނަލް އެއާޕޯޓުން މިހެން ވިދާޅުވެފައިވަނީ ރައްޔިތުންގެ މަޖިލީހުގެ ޤައުމީ ތަރައްޤީއާއި ތަރިކައިގެ ކޮމިޓީން އައްޑޫ ފްލައިން ސްކޫލާ ގުޅުންހުރި ކަނބޮޑުވުންތަށް ބެއްލެވުމަށް މިހާރު އައްޑުއަށް ކުރަމުންދާ ދަތުރުގެ ތެރެއިން ބޭއްވި ބައްދަލުވުމެއްގައެވެ.\nމި ބައްދަލުވުމުގައި އޭއައިއޭގެ މެނޭޖިންގ ޑިރެކްޓަރ ޤައިސް ނަސީރު ވިދާޅުވީ ފްލައިން ސްކޫލް ހިންގުމުގެ އެއްބަސްވުމުގެ މުއްދަތު އަންނަ އަހަރުގެ ޖުލައިމަހަށް ހަމަވާނެކަމަށެވެ. އެއާއެކު މި އެއްބަސްވުން އާކުރުމުގެ ބަދަލުގައި މިހާރު ނިންމަވާފައިވަނީ ފްލައިން ސްކޫލެއް ހިނގުމުގެ ފުރުސަތު އަލުން ހުޅުވާލުމަށް ކަމަށް އޭނާ ވިދާޅުވިއެވެ.\nރައްޔިތުންގެ މަޖިލީހުގެ މެންބަރުންނަށް މަޢުލޫމާތު ދެއްވަމުން އޭނާ ވިދާޅުވީ މިހާރު މިހިންގާގޮތަށް ދިގުމުއްދަތެއްގައި ފްލައިން ސްކޫލު ހިންގާނަމަ އެއަރޕޯޓަށް ގެއްލުންވާނެ ކަމަށެވެ. މީގެއިތުރުން 2019ވަނަ އަހަރު ފްލައިން ސްކޫލް ހިންގުމަށް ވެފައިވާ އެއްބަސްވުމުގެމުއްދަތު އަންނަ އަހަރުގެ ޖުލައި މަހަށް ހަމަވާނެ ކަމަށް އޭނާ ވިދާޅުވިއެވެ.\nއައްޑޫ އިންޓަނޭޝަނަލް އެއާޕޯޓުން މީގެކުރިންވެސް2ފަހަރެއްގެ މަތިން އައްޑޫގައި ފްލައިން ސްކޫލެއް ހިނގާނެ ބަޔަކު ހޯދުމަށް އިޢުލާންކުރިއެވެ.\nއައްޑޫ ސިޓީގައި ހުންނަ އޭޝިޔަން އެކަޑަމީ އޮފް އެރޮނޮޓިކްސް ފުލައިންގ ސުކޫލްގެ ދަރިވަރުންނަށް ދިމާވާ ދަތިތައް ހައްލުކުރުމުގެ ގޮތުން، ރައްޔިތުންގެ މަޖިލީހުގެ ޤައުމީ ތަރައްޤީއާއި ތަރިކައިގެ ކޮމިޓީއިން، އައްޑޫ އިންޓަރނޭޝަނަލް އެއަރޕޯޓުގެ ބޭފުޅުންނާ ބައްދަލުކޮށް މަޝްވަރާކުރުން pic.twitter.com/f4Sv568TxU\n— People's Majlis (@mvpeoplesmajlis) December 27, 2020\nރައްޔިތުންގެ މަޖިލީހުގެ ޤައުމީ ތަރައްޤީއާއި ތަރިކައިގެ ކޮމެޓީން ވަނީ ފްލައިން ސްކޫލުގެ މައްސަލާގައި އެއާޕޯޓާ ގުޅުންހުރި ކަންކަމާ ބެހޭގޮތުން އެކިކަންކަން އޮޅުން ފިލުވާފައެވެ. އަދި އައްޑޫ ފްލައިން ސްކޫލުގެ އެއްބަސްވުމުގައިހުރި ކަންކަމާ ގުޅޭގޮތުންވެސް މެންބަރުން ވަނީ މައުލޫމާތު ސާފު ކުރައްވާފައެވެ.\nމިދަތުރުގައި ކަމާގުޅުންހުރި އިދާރާއަކާއި ފްލައިން ސްކޫލުގެ ދަރިވަރުންނާއިވެސް ކޮމިޓީން ބައްދަލު ކުރުމަށް ހަމަޖެހިފައިވާކަމަށް އެކޮމެޓީގެ މުޤައްރިރު ބާރަށު ދާއިރާގެ މެމްބަރު އަޙްމަދު ޢަބްދުﷲ ވަނީ ވިދާޅުވެފައެވެ.


SunOnline: Modi mivee India rayyithun ge joker ah!\nމޯދީ މިވީ އިންޑިއާ ރައްޔިތުންގެ ޖޯކަރަށް\nމުހައްމަދު އައުޒަމް 15 May 2019, 14:23\nއިންޑީއާގެ ބޮޑުވަޒީރު ނަރެންދުރަ މޯދީ--\nގައުމެއްގެ އެންމެ އިސްވެރިން އާންމުކޮށް ވަނީ އެންމެ ދުރުވިސްނޭ ބޭފުޅުން އަށެވެ. ނަމަވެސް މި ފަހަކަށް އައިސް ދުނިޔޭގެ އެކި ކަންކޮޅުތަކުން ފެންނަމުންދާ ވެރިންގެ ވާހަކަ ރަނގަޅުވާނީ ނުދެއްކިއްޔާ އެވެ. ޑޮނަލްޑް ޓްރަމްޕް، ޑުއާޓޭ އަދި ދާދި ފަހުން ބްރެޒިލްގެ ރައީސް ކަމަށް އިންތިހާބުވެވަޑައިގެންނެވި ޖައި ބޮލްސޮނާރޯ ދައްކާ ވާހަކަތައް ވަނީ ޖޯކަކަށެވެ.\nއިންޑިއާގެ ބޮޑުވަޒީރު ނަރެންދުރަ މޯދީގެ ނަން ވެސް މި ވަނީ ޖޯކު ރައީސުންގެ ލިސްޓަށް އަރައިފަ އެވެ. އިންޑިއާގެ އާންމު އިންތިހާބު ކެމްޕޭން ތެރޭގައި އެމަނިކުފާނު ވާހަކަ ދައްކަވާއިރު ހުންނަވަނީ، "ހިނދުކޮޅެއް"ގައިތޯ ވެސް އެތައް ބަޔަކު ސުވާލު އުފައްދަ އެވެ. ދާދި ފަހުން އިންޑިއާގެ ރާޑަރުތަކާ ބެހޭ ގޮތުން މޯދީ ދެއްކެވި ޖޯކު ވާހަކަތައް ނުނިމި އުޅެނިކޮށް އަނެއްކާ ވެސް މޯދީ ދެއްކެވި ޖޯކުވާހަތަކުން މުޅި ސޯޝަލް މީޑިއާ މި ވަނީ ކެކިއަރައިފަ އެވެ.\nދާދި ފަހުން މޯދީ ދެއްވި އިންޓަވިއުއެއްގައި ވިދާޅުވީ 1988 ހިސާބުގައި ޑިޖިޓަލް ކެމެރާ ބޭނުންކުރެއްވި ކަމަށެވެ.\n"ވަރަށް މަދު ބަޔަކު އޭރު އީމެއިލް ބޭނުންކުރަނީ. އަދްވަނީ އޭރު ހުންނެވީ ރަސްމީ ބައްދަލުވުމެއްގައި ގުޖުރާތުގެ މީޓިންއެއްގައި. އަޅުގަނޑު އޭނަގެ ފޮޓޯ ޑިޖިޓަލް ކެމެރާއިން ނަގައި އަޅުގަނޑު ދިއްލީއަށް އެ ފޮޓޯ ފޮނުވީމާ އޭގެ އަނެއް ދުވަހު އެ ފޮޓޯ އޮތީ ޕަބްލިޝްކޮށްފައި. ކުލަ ފޮޓޯއެއް އެއްމެ ދުވަހެއްގެ ތެރޭގައި ޕަބްލިޝްކުރީމާ އޭނާ ހުންނެވީ ވަރަށް ބޮޑަށް ހައިރާންވެފައި،" މޯދީ ވިދާޅުވި އެވެ.\nނަމަވެސް މިއީ އެއްވެސް ހަގީގަތެއް އޮތް ވާހަކަތަކެއްކަމަށް ބެލެވޭނެ ޖާގައެއް ނެތެވެ. ފުރަތަމަ ޑިޖިޓަލް ކެމެރާ އުފެއްދީ ވެސް 1987 ވަނަ އަހަރު އެވެ. އަދި ކޮމާޝިއަލްކޮށް އީމެއިލްގެ ހިދުމަތް ފެށީ ވެސް 1995 ވަނަ އަހަރު އެވެ. އެހެން ވީމާ މޯދީގެ ވާހަކަތައް ތާރީހީ ފެކްޓްތަކާ ދިމަލެއް ނުވެ އެވެ.\nމިދިޔަ ފެބްރުއަރީ މަހު އިންޑިއާއިން ޕާކިސްތާނަށް ދިންކަމަށް ބުނާ ވައިގެ ހަމަލާތަކާ ބެހޭ ގޮތުން ބޮޑުވަޒީރު ނަރެންދުރަ މޯދީ ދެއްކެވި ވާހަކައާ ގުޅިގެން އިދިކޮޅު ފަރާތްތަކުގެ ފާޑު ކިޔުމާއި މަލާމާތް މޯދީއަށް ވަނީ އިންތިހާއަށް ރައްދުވެފަ އެވެ. މޯދީ ވިދާޅުވި ގޮތުގައި ހަމަލާ ދިން ދުވަހު ވިލާތައް ބޯކޮށް އޮތް ނަމަވެސް އެއީ ވަރަށް ރަނގަޅު ކަމަކަށް ވާނެ އެވެ. އެއީ އޭގެ ސަބަބުން ވިލާތަކުގެ ނިވަލުގައި ތިބެގެން އިންޑިއާގެ ޖެޓުތަކަށް ޕާކިސްތާނުގެ ރާޑަރުން ސަލާމަތްވެވޭނެތީ ކަމަށް މޯދީ ވިދާޅުވި އެވެ.\nވިލާތައް ކިތަންމެ ބޯ ނަމަވެސް ޖެޓްތައް ހޯދައިގަތުމުގައި ބޭނުންކުރާ އިންފްރާ ރެޑް ސިސްޓަމުން ބޯޓުތައް ދެނެގަންނާނެ އެވެ.\nޕާކިސްތާނުން ބޭނުން ކުރާ ރާޑަރުތަކަށް ވިލާތަކުގެ ތެރެެއިން ވެސް ޖެޓުތައް ފެންނާނެކަން މޯދީއަކަށް ހަމަ އެއްގޮތަކަށް ވެސް އެނގިވަޑައެއްނުގެންނެވި އެވެ. މޯދީ ދެެއްކެވި ވާހަކަތައް އޭނާ ނިސްބަތްވާ، ބީޖީޕީގެ ޓުވިޓާ އެކައުންޓުން ވެސް ޝާއިއުކުރި އެވެ. ނަމަވެސް ފަޑުކިޔުންތައް މާބޮޑުވުމުން ފަހުން އެ ޓުވީޓުވަނީ ފޮހެލައިފި އެވެ.\nއެހެން ހާދިސާއެކެވެ. މޫސުމަށް އަންނަ ބަދަލުތަކާ ބެހޭ ގޮތުން 2014 ވަނަ އަހަރު ދަރިވަރަކު މޯދީއާ ކުރެއްވި ސުވާލެއްގެ ޖަވާބުގައި މޯދީ ވިދާޅުވީ މޫސުމަށް އެއްވެސް ބަދަލެއް ނާންނަ ކަމަށެވެ.\n"މޫސުމަށް އެއްވެސް ބަދަލެއް ނާދެ. ބަދަލުވީ އަޅުގަނޑުމެން އިންސާނުން. އަޅުގަނޑުމެންގެ އާދަތައް ބަދަލުވެ ހަރާބުވީ. އެހެންވެ ތިމާވެށި ހަލާކުވީ." މޯދީ ވިދާޅުވި އެވެ.\nމޯދީ އިތުރަށް ވިދާޅުވީ މުސްކުޅިން އާންމުކޮށް ކުރީ އަހަރަށް ވުރެ ޖެހިގެން އަންނަ އަހަރު މާބޮޑަށް ފިނިވެގެން އުޅޭ ކަމަށް ބުނާ ކަމަށާއި ނަމަވެސް އެއީ ހަގީގަތެއް ނޫން ކަަމަށެވެ.\n"އެމީހުން މުސްކުޅިވަމުންދާ ވަރަކަށް ފިނި ބަރުދާސްތުކުރުމުގެ ކުޅަދާނަކަން ދައްވަނީ،" މޯދީ ވިދާޅުވި އެވެ.\nދާދި ފަހުން ނުކުޅެދުންތެރިކަން ހުންނަ ކުދިންނަށް މަލާމާތްކުރި މައްސަލައިގައި ވެސް މޯދީއަށް ވަނީ ވަރަށް ބޮޑެތި ފާޑުކިޔުންތަކެއް އަމާޒުވެފަ އެވެ.\nއިންޑިއާގައި ބޭއްވި ސްމާޓް އިންޑިއާ ހެކެތޯންގައި ބައިވެރިވި އިންޖިނިއަރިން ކިޔަވާ ކުއްޖަކު ވަނީ ޑިސްލެކްސިއާ ހުންނަ މީހުންނަށް ފަރުވާ ދޭނެ ޕްރޮގްރާމްގެ ވާހަކަ ދައްކައިފަ އެވެ.\nއެ ވާހަކަތައް ދައްކަމުން ދަނިކޮށް މޯދީ ވަނީ ދަރިވަރުގެ ވާހަކައިގެ ކުރި މަރާލައި، އެންމެ ބޮޑު ވާދަވެރިޔާ ރާހުލް ގާންދީއަށް ނުސީދާކޮށް ނިސްބަތްކޮށް މަލާމާތްކުރައްވައި މޯދީ ވަނީީ ޑިސްލެކްސިއާ ހުންނަ ކުދިންނަށް ފަރުވާ ދިނުމަށް ހިންގާ ޕްރޮގްރާމް 40 އަހަރުގެ "ކުޑަކުދިންނަށް" ފަރުވާ ދިނުމަށް ބޭނުންކުރެވިދާނެތޯ ސުވާލު އުފައްދައި ވާހަކަ ދައްކަވައިފަ އެވެ. އެކަމާ ވެސް މޯދީއަށް ފާޑުކިޔުން އެބަ އޮތެވެ.\n580 ޓަނުގެ ކާބޯތަކެއްޗާއެކު މަނަވަރު ރާއްޖެ ވަދެއްޖެ\nގޮންޖެހުންތަކާާމެދު ރައީސް އާއި މޯދީ މަޝްވަރާ ކުރައްވައިފި\nކޮރޯނާވައިރަސް: ސާކުން 10 މިލިއަން ޑޮލަރުގެ ފަންޑެއް


Yaasmeen gendhan Gender gai kurin ethah faharaku edhunu!\nޔާސްމީން ގެންދަން ޖެންޑާގައި އެތައް ފަހަރަކު ކުރިން އެދުނު!\nހާއްސަ އެހީއަށް ބޭނުންވާ އަންހެން މީހާގެ ބޮލަށް ގޯންޏެއް މަހައި ހޮޅިދަނޑީގައި އައްސާފައި --\nށ. ފޜދޫގައި ސިކުނޑީގެ ނުކުޅެދުންތެރިކަން ހުންނަ އުމުރުން 50 އަހަރުގެ ޔާސްމީން އިބްރާހިމް ހޮޅިދަނޑިއަކާލައި ބަނދެ، އޭނާގެ ނޭވާ ހާސްވާ ގޮތަށް މޫނުގައި ގޯންޏެއް އެޅުވި މައްސަލައެއް ފެންމަތިވެ އެކަން ވަނީ ވަރަށް ބޮޑަށް ހޫނުވެފަ އެވެ. މިދިޔަ ހޯމަ ދުވަހު ހިނގި އެ ހާދިސާގެ ވާހަކަ ސޯޝަލް މީޑިއާގައި ރޭ ދައުރުވާން ފެށުމުން ޖެންޑާ މިނިސްޓްރީން ރޭ ވަނީ ކުއްލި ގޮތަކަށް ދައުލަތުގެ ބެލުމުގެ ދަށަށް ޔާސްމީން ގެންގޮސްފަ އެވެ.\nނަމަވެސް މީގެ ކުރިން އެތައް ފަހަރެއްގެ މަތިން ދައުލަތުގެ ބެލުމުގެ ދަށަށް ޔާސްމީން ގެންދަން ޖެންޑާ މިނިސްޓްރީގައި އެދިފައިވާ ކަމާއި މިނިސްޓްރީން އެކަމަށް މާ ބޮޑަށް އަޅައި ނުލާ އޮތް ކަން މިހާރު ވަނީ އެނގި އެ ވާހަކަ ވެސް ދެކެވެން ފަށާފަ އެވެ.\nފޭދޫ ކައުންސިލްގެ ރައީސް މުހައްމަދު ޝާމިރު މިއަދު "އަވަސް" އަށް ދެއްވި އިންޓަވިއުއެއްގައި ވިދާޅުވީ ޔާސްމީނަކީ ކުރިން ސިކުނޑި ހަމަޖެހޭ އާދައިގެ މީހެއް ކަމަށެވެ. ނަމަވެސް ފަހުން އޭނާއަކީ ސިކުނޑީގައި އުނިކަމެއް ހުންނަ ނުކުޅެދުންތެރި މީހެއް ކަމަށާއި އެކަން ފާހަގަވާން ފެށީ އޭނާގެ އަމަލުތައް ހުންނަ ގޮތުން ކަމަށެވެ. އަދި ފަހަކަށް އައިސް ޔާސްމީންގެ ފަރާތުން އެ ރަށުގެ ގިނަ ބަޔަކަށް އުނދޫތަކާ ކުރިމަތިލާން ޖެހޭ ކަމުގެ ޝަކުވާތަކެއް ކައުންސިލްއަށް ލިބޭ ކަމަށެވެ.\n"ޔާސްމީން ނުއެއް ނިދާނެ، ގައިން ތާހިރެއް ވެސް ނުވޭ! މުޅި ރަށުގެ ތެރޭ ދުވާލު ހަތަރު ދަމާއި ދަންވަރު ހިނގުން އޮންނާނީ. ސިކުނޑީގެ ހުންނަ ނުކުޅެދުންތެރިކަމެއްގެ ސަބަބުން މީގެ ކުރިން ތަންތަނުގައި ހުޅު ޖެހުމާއި ބައެއް ގޭގޭގެ މީހުން ހިތްހަމަ ނުޖެހޭ ފަދަ ކަންކަން އޭނާ ފަރާތުން އާދޭ! އާންމުން އެ މައްސަލަތައް ކައުންސިލަށް ވެސް ހުށަހަޅާ،" ޝާމިރު ވިދާޅުވި އެވެ.\nއޭނާ ވިދާާޅުވި ގޮތުގައި ޔާސްމީންގެ އާއިލާގައި ސިކުނޑީގެ ނުކުޅެދުންތެރިކަން ހުންނަނީ އޭނާ އެކަންޏެއް ނޫނެވެ. ޔާސްމީންގެ ފިރިމީހާ އާއި އެ ދެ މީހުންގެ ފަސް ކުދިން ތިބޭ އިރު އެންމެ ހަގު ދެ ކުދީން ފިޔަވައި ދެން ތިބި ތިން ކުދިންނަކީ ވެސް އެފަދަ މައްސަލަތައް ދިމާވެފައިވާ ކުދިންނެވެ. ޔާސްމީނާއި އޭނާގެ ފިރިމީހާގެ އާއިލާގެ ފަރާތުން ވެސް އެ ދެމަފިރިންނަށް އެއްވެސް ވަރެއްގެ އަޅައި ނުލުމެއް ނޯވެ އެވެ.\nޝާމިރު ވިދާޅުވި ގޮތުގައި ޔާސްމީންގެ މައްސަލަ ޖެންޑާގެ ސަމާލު ކަމަށް ގެންދަން ކައުންސިލުން އެތައް ފަހަރަކު މަސައްކަތް ކުރި އެވެ. އެގޮތުން ޔާސްމީން ދައުލަތުގެ ބެލުމުގެ ދަށަށް ގެންދިއުމަށް އެދި ޖެންޑާއަށް ސިޓީން ރަސްމީކޮށް މައްސަލަ ހުށަހެޅި އެވެ. ނަމަވެސް ޖެންްޑާއިން އެކަމުގައި މާ ބޮޑު ސަމާލު ކަމެއް އެ މައްސަލައަށް އޭރު ދީފައެއް ނުވެ އެވެ.\n"މީގެ ކުރިން މި މައްސަލާގައި އެތައް ފަހަރެއްގެ މަތީން ޖެންޑާއަށް ސިޓީތައް ފޮނުވައި ހުށަހެޅީން. އެކަމަކު ގިނަަ ފަހަރަށް ޖަވާބެއް ނުލިބޭ، އަަނެއްބައި ފަހަރު އަންނާނީ އެހީތެރިއަކު ހޯދުމަށާއި ކުޅުދުއްފުށީ ޑޮކްޓަރެއް އެބަހުއްޓޭ ކިޔާފަ ޖަވާބެއް. ނަމަވެސް އެންމެ ފަހުން މި ބޮޑު ހާދިސާ ހިނގުމުން ރޭ އޭނާ އެ ގެންދިޔައީ،" ޝާމިރު ވިދާޅުވި އެވެ.\nޖެންޑާ މިނިސްޓްރީގެ އޮފިޝަލަކު މިއަދު ވިދާޅުވީ މީގެ ކުރިން ޔާސްމީންގެ މައްސަލަ ހުށަހެޅުމުން މިނިސްޓްރީން ދިޔައީ އެކަމުގައި އެހީތެރިކަން ފޯރުކޮށްދެމުން ކަމަށެވެ. ނަމަވެސް އެފަދަ ކޮންމެ މީހަކީ ދައުލަަތުގެ ބެލުމުގެ ދަށަށް ގެންދަން ޖެހޭ މީހެއް ނޫން ކަމަށާއި އެންމެ ރަނގަޅުވާނީ އާއިލާއާ އެއްކޮށް އުޅުން ކަމަށެވެ.\n"އަވަސް"އަށް އެނގިފައިވާ ގޮތުގައި ރޭ ޔާސްމީން ގެންދިޔަ އިރު އޭނާގެ ކުދީންގެ ތެރެއިން އަންހެން ކުއްޖަކު ވެސް ދައުލަތުގެ ބެލުމުގެ ދަށަށް ގެންދިޔަ އެވެ. އޭނާއަކީ ވެސް ސިކުނޑީގެ ނުކުޅެދުންތެރިކަން ހުންނަ ކުއްޖެކެވެ.\nނުކުޅެދުންތެރިކަން ހުންނަ ޔާސްމީނަށް އަނިޔާ ކުރި މައްސަލަ ފުލުހަށް ހުށަހަޅާފައެއް ނުވެ އެވެ. ނަމަވެސް އެކަން ކުރި މީހުން ހޯދައި އެ މައްސަލަ ތަހުގީގު ކުރުމުގެ މަސައްކަތް ފުލުހުން އަމިއްލައަށް އިސް ނަގައިގެން މިހާރު ވަނީ ފަށާފަ އެވެ.\nށ. ފުނަދޫ މިނިސްޓްރީ އޮފް ޖެންޑާ އެންޑް ފެމިލީ\nފުނަދުއަށް ގެންދިޔަ ކުދިންގެ ވާހަކަވެސް ނުކުމެއްޖެ\nހިޔާގެ އިތުރު 16 ކުއްޖެއް ފުނަދޫ އަމާން ވެއްޓަށް ބަދަލު ކޮށްފި\nބޭސްތަކެއް ކޭ ކުއްޖަކު ހާލު ދެރަވި ވާހަކަ ދޮގުކޮށްފި\nކުދިންނަށް އާޓް ތެރެޕީ ސެޝަންތަކެއް ފަށަނީ